আতৈৰ মোছ কোছা উৰিল – অতুল নাথ – ফটাঢোল\nDecember 1, 2018 লটিঘটি\t3 Comments\nআতৈৰ মোছ কোছা উৰিল – অতুল নাথ\nযোৰহাটৰ কলেজত পঢ়া দিনৰ কথা। আমি একে ঠাইৰ সাতটা ল’ৰা একে মেছত থাকোঁ। একে স্কুলৰ পৰাই যোৱা আমি আটাইবোৰ।\nমই হায়াৰ চেকেণ্ডাৰী ফাইনেল দিম, মোৰ দাদা ডিগ্ৰী ফাইনেলৰ। বাকী পাঁচটা ডিগ্ৰী ফাৰ্ষ্ট ইয়েৰৰ। দাদাৰ বাদে আমি আটাইবোৰ সমনীয়া সেয়ে ইটোৱে সিটোক তই মইকৈয়ে মাতোঁ। আমি ছটা মেছত থাকোঁ, এটা মালিকৰ বাহিৰৰ ৰূমটোত থাকে যদিও আটাইবোৰে একেলগে খোৱা বোৱা কৰোঁ।\nদুদিনমান ক্লাছ হোৱাৰ পিছত আৰু এটা ল’ৰা আহিল, মালিকৰ ঘৰৰ লগত থকা ৰূমটোলৈ। সি মাজুলীৰে যদিও চিনাকি নাই। কোনোবা এখন সত্ৰৰ ওচৰত ঘৰ। একেবাৰে হোলোং গোজোং মানুহ, আমি আটায়ে তাক আতৈ বুলি মাতোঁ, সিও আমাক আতৈ বুলিয়েই মাতে। আতৈৰ ড্ৰেছ পোচাক চাল চলন দেখি ধাৰণা হয় ঘৰৰ অৱস্থা সিমান ভাল নহয়। আমাৰ মেছতে খোৱাৰ কথা কৈছিলোঁ, যদিও আতৈয়ে বোলে, মই ৰূমতে বনাই খাম।\nকলেজৰ ক্লাছ আৰম্ভ হৈছে। আতৈ সেই একেই, নিয়ম মাফিক কলেজলৈ অহা যোৱা কৰে। ইতিমধ্যে মেজৰৰ চিলেকচন হ’ল। মেজৰক্লাছ আৰম্ভ হোৱাৰ পৰাই আতৈৰ কিবা পৰিবৰ্তন হ’ল। যিটো দেহা আতৈয়ে সপ্তাহত দুবাৰ বা তিনিবাৰ তিয়াইছিল, সেই আতৈয়ে আজিকালি নিতৌ ব্ৰহ্মপুৱাই উঠি গা ধোৱা কৰিলে, মাহটোত ব্লেডৰ মুখ এবাৰ বা দুবাৰো নেদেখা আতৈৰ ডাঢ়ি মখাই সপ্তাহত তিনিবাৰলৈ ব্লেডৰ মুখ দেখা হ’ল, চোলা কাপোৰবোৰো আগতকৈ টিপটপকৈ ধোবিৰ তাত ইষ্ট্ৰি দি পিন্ধা কৰিলে। যি আতৈয়ে একেবাৰে মুৰামুৰি সময়ত কলেজলৈ যায়, সেই আতৈয়ে এতিয়া ৯-১৫ৰ মেজৰ ক্লাছলৈ চাৰে আঠ বজাতে যোৱা হ’ল। আতৈৰ মুখত অনবৰতে হুঁ হুঁ হুঁ কৈ ৰোমাণ্টিক গানৰ কলি, হাতত তাহানিৰ লেডীজ চুৱেটাৰৰ বুটামটোৰ সমান আইনাখন, ফণীখন। আজিকালি আতৈৰ মন ভোমোৰাই, ফুলে পখিলাই গিজগিজাই থকা বাগিছা বাগিছা। মুঠতে আমূল পৰিবৰ্তন আতৈৰ।\nকিন্তু কথাৰ গুৰিটো কি? আমাৰ চি বি আইয়ে ৰিপৰ্ট দিলেহি বোলে কথাৰ গুৰিতে হ’ল ” ৰুহিটনৰ টিক্ “।\nমানে টাউনৰ পৰা অহা সকলোৰে কলিজাত কপঁনি তোলা সেই ধুনীয়া ছোৱালী জনী, “ৰুহিটনৰ টিক্” হ’ল আমাৰ আতৈৰ মেজৰৰ পাৰ্টনাৰ। আতৈৰ ইমান সাজোন কাচোনৰ অৰ্থ এইয়াহে তাৰমানে।\nসুদাই এৰা ভকত আমিও নহয়। আতৈৰ বিৰুদ্ধে আমি মাৰবান্ধি ওলালোঁ।মুঠতে আতৈক অনিষ্ট কৰাই আমাৰ লক্ষ্য। আতৈক বিভিন্ন ধৰণে চেপা দিব আৰম্ভ কৰিলোঁ, অৱশ্যে দাদাই গম নোপোৱাকৈ। ৰাতিপুৱা স্তভত কিবা বহাই আতৈয়ে গা ধুবলৈ গ’লে, লগত থকাটোৱে স্তভটো নুমাই থয় যাতে আতৈৰ কলেজলৈ যোৱা দেৰি হয়। কেতিয়াবা ৰাতিপুৱা কলেজলৈ যাবলৈ পেণ্ট চাৰ্ট ৰদত দি থ’লে কোনোবা এটাই পানী এচাটি মাৰি থৈ আহোঁ। মুঠতে আতৈ চক্ৰবেহুত। কিন্তু হাৰ নেমানে আতৈয়ে, আমাৰ অভিসন্ধি অসফল প্ৰতি বাৰে।\nএইদৰে আৰু বলে নোৱাৰি আতৈক, গতিকে একেবাৰে মৰ্মস্থলীতে আঘাত হানিবলৈ আমি মাষ্টাৰ প্লেন বনালোঁ। সেইদিনা দেওবাৰ, দাদা ঘৰলৈ গৈছে, আগবেলাতে উভতিব। পাই গ’লো চান্স। আনদিনাৰ দৰেই সেইদিনাও আতৈয়ে বাহিৰতে ডাঢ়ি কাটি উঠি মোছকোচা মিলাই দিবলৈ মাতিলে ৰূমমেটক। শুনি আমি মেছত থকা পাঁচটাই এটি এটিকৈ ওলাই আহি মালিকৰ ঘৰৰ কুকুৰ পোৱালীটো লৈ ইটোৱে সিটোৰ গালৈ দলিয়াই খেলা আৰম্ভ কৰি দিলোঁ। আতৈৰ ৰূমমেটৰ আকৌ কুকুৰৰ লগত হলিগলি নাই, ভয় কৰে। এবাৰ তাৰ ইঙ্গিত পাই দিলোঁ কুকুৰটো তাৰ গালৈ দলিয়াই, বহু অপেক্ষিত ক্ষণটোৰ সুযোগতে সিও হাচিল কৰি দিলে তাৰ কাম। আতৈৰ এফালৰ মোছ লাগি আহিল ব্লেডৰ আগত।\n:উস্ উস্ কি কৰিলে, কি কৰিলে আতৈ? এফালৰ মোছ কাটি পেলালে, মই নিগমে মৰিলো এতিয়া।\nআতৈ ঠাইতে বহি পৰিল। আতৈৰ ৰূমমেটে আমাক গুৱালগালি দিয়া আৰম্ভ কৰিলে, আমাৰ ভুলৰ বাবেই আতৈৰ মোছকোচা কটা গ’ল বুলি। আমিও আমাৰ ভুল স্বীকাৰ কৰি আতৈৰ ওচৰত ক্ষমা বিচাৰিলোঁ। কিন্তু আমি ভুল স্বীকাৰ কৰিলেই জানো আতৈৰ কটা মোছ গজি উঠিব?\nশেষত আতৈৰ ৰূমমেটে আতৈক সান্ত্বনা দিলে বোলে,\n:আতৈ যি হ’ল হ’ল আৰু। এতিয়া সিফালৰ কোছা মোছ ৰাখি জানো কিবা লাভ আছে?\nকন্দনামুৱা মাতেৰে আতৈয়ে বোলে,\n:উৰাই দিয়ক আৰু আতৈ।\nঘটনাৰ অলপ পিছতে দাদা ওলালহি। কথাটো গম পাই আমাৰ আটাইকেইটাক মাতি নি যিমান পাৰে সিমান গালি পাৰিলে। সেই এসপ্তাহ আতৈক মেজৰৰ ক্লাছৰ পৰা বঞ্চিত কৰি আমাৰো পিছে যুদ্ধ জয় কৰা যেন লাগিল।\n« আমাৰ কি আহে যায়– সদানন্দ ভূঞা\nভদ্ৰদাৰ মেট্ৰিমণি ডট্ কম – বিদ্যুত বিকাশ দত্ত »\nউৰাই দিয়ক আৰু আতৈ…


#PPEKit - The Cross Current\nকঁপিছে গুৱাহাটী।প্ৰতিকূল বতৰ আৰু আৰক্ষীৰ বাধা নেওচি মুখ্যমন্ত্ৰী পৰিয়ালৰ পি পি ই কিট কেলেংকাৰীৰ বিৰুদ্ধে গুৱাহাটী কঁপালে বিৰোধী দল-সংগঠনে। https://youtu.be/vNgf6ax7hPI\nকোভিড কালত অসম চৰকাৰে দিয়া পিপিই কিটৰ ঠিকা সন্দর্ভত উত্তৰ দিব পাৰিলেনে এনএইছএমে? এনএইছএমৰ বিষয়াক সন্মুখত ৰাখি এটা এটা প্ৰশ্ন সুধিলে অখিল গগৈয়ে৷ অখিল গগৈৰ প্ৰশ্নত কি উত্তৰ দিলে এনএইছএমে? এক প্ৰতিবেদন৷ …\nপি পি ই কীট কেলেংকাৰীত জড়িত মুখ্যমন্ত্ৰীৰ পৰিয়াল। মুখ্যমন্ত্ৰীৰ পদত্যাগৰ দাবী\nhttps://youtu.be/VUl-w64K29Q কেন্দ্ৰীয় সংস্থাৰ দ্বাৰা পি পি ই কীটৰ বিচাৰ আৰু মুখ্যমন্ত্ৰীৰ পদত্যাগৰ দাবীৰে ৰাজপথত নামিল বিৰোধী দল-সংগঠন। স্বতন্ত্ৰতাৰ বাবে সহযোগিতাৰ প্ৰয়োজন ৷ আমাক আৰ্থিকভাৱে সহযোগ কৰিব পাৰে তলৰ লিংকত ক্লিক কৰি –…


আমেৰিকান বিজ্ঞানীসকলে দাবী কৰে যে মানুহৰ দৰে বান্দৰেও চাপ অনুভৱ কৰে...|monkeys-nervous-just-like-humans-american-scientist-latest-study– News18 assam\nHome » photogallery » world »Monkey: বান্দৰো নাৰ্ভাছ হয় ! আমেৰিকান বিজ্ঞানীসকলে দাবী কৰে যে মানুহৰ দৰে বান্দৰেও চাপ অনুভৱ কৰে...\nMonkey: বান্দৰো নাৰ্ভাছ হয় ! আমেৰিকান বিজ্ঞানীসকলে দাবী কৰে যে মানুহৰ দৰে বান্দৰেও চাপ অনুভৱ কৰে...\nআমেৰিকা যুক্তৰাষ্ট্ৰৰ পিটছবাৰ্গ বিশ্ববিদ্যালয়ৰ (America) বিজ্ঞানীসকলে দাবী কৰিছিল যে বান্দৰৰ (Monkey) প্ৰদৰ্শনৰ চাপ বৃদ্ধি হ'লে তেওঁলোকে শ্বাসৰুদ্ধ অনুভৱ কৰে। পুৰস্কাৰ জিকাৰ ক্ষেত্ৰত এই চাপ আৰু বৃদ্ধি পায়।\n| August 26, 2021, 22:31 IST\nমানুহৰ দৰে বান্দৰবোৰো চাপৰ সন্মুখীন হয়। যেতিয়া পুৰস্কাৰ জিকাৰ কথা আহে, বান্দৰ (monkey) মানুহৰ দৰে তেওঁলোকৰ প্ৰদৰ্শনত বাস কৰে। আমেৰিকা যুক্তৰাষ্ট্ৰৰ পিটছবাৰ্গ বিশ্ববিদ্যালয়ৰ (America) বিজ্ঞানীসকলে বান্দৰৰ ওপৰত এটা গৱেষণা চলাইছিল। গৱেষণাই প্ৰকাশ কৰিছিল যে প্ৰদৰ্শনৰ চাপ বৃদ্ধি হ'লে বান্দৰবোৰে শ্বাসৰুদ্ধ অনুভৱ কৰে। পুৰস্কাৰ জিকাৰ ক্ষেত্ৰত এই চাপ আৰু বৃদ্ধি পায়। বিজ্ঞানীসকলে বান্দৰৰ সৈতে কিমান চাপৰ মোকাবিলা কৰে বুজিবলৈ গৱেষণা চলাইছিল। বিজ্ঞানীসকলে প্ৰত্যাহ্বানৰ মোকাবিলা কৰিবলৈ ৩টা ৰিচাছ বান্দৰক প্ৰশিক্ষণ দিছিল। ফলস্বৰূপে, পুৰষ্কাৰ বৃদ্ধি হোৱাৰ লগে লগে বান্দৰৰ প্ৰদৰ্শনো বৃদ্ধি হয়। (ফটো CNN)\nবিজ্ঞানীসকলে কয় যে ২৫ শতাংশ বান্দৰ বিফল হৈছিল যেতিয়া আটাইতকৈ ডাঙৰ পুৰস্কাৰ জেকপটটো বান্দৰৰ সন্মুখত ৰখা হৈছিল। ইয়াৰ কাৰণ হ'ল বান্দৰবোৰ জেকপট জিকিবলৈ অধিক চাপৰ সন্মুখীন হয়। গৱেষণা অনুসৰি, যিদৰে এজন ব্যক্তিয়ে দৰ্শকৰ সন্মুখত প্ৰদৰ্শন কৰি চাপৰ সন্মুখীন হয়, ঠিক তেনেদৰে বান্দৰবোৰো চাপৰ সন্মুখীন হয়। (ফটো CNN)\nগৱেষণাৰ সময়ত, ৩ টা বান্দৰক প্ৰশিক্ষণ দিয়া হৈছিল। প্ৰশিক্ষণৰ সময়ত, তেওঁলোকক বৰ্ণনা কৰা হৈছিল যে পুৰষ্কাৰটো কিমান ডাঙৰ আছিল। একে সময়তে, তেওঁলোকে সৰু, মজলীয়া, ডাঙৰ জেকপট পুৰষ্কাৰ পাবলৈ ট্ৰেণ্ডিং কৰিছিল। প্ৰশিক্ষণৰ সময়ত পুৰষ্কাৰৰ আকাৰ ক্ৰমান্বয়ে বৃদ্ধি কৰা হৈছিল। বিজ্ঞানীসকলে জানিব পাৰিলে যে পুৰষ্কাৰ বৃদ্ধি হোৱাৰ লগে লগে তেওঁলোকৰ প্ৰদৰ্শনো বৃদ্ধি পাইছিল। কিন্তু যেতিয়া আটাইতকৈ ডাঙৰ পুৰষ্কাৰৰ পাল আছিল, তেওঁলোক অধিক চাপত আছিল। ডাঙৰ পুৰস্কাৰ পাবলৈ তেওঁলোক ইমান হেঁচাত আছিল যে প্ৰদৰ্শন ১০ ৰ পৰা ২৫ শতাংশ হ্ৰাস পাইছিল। জেকপট পুৰষ্কাৰৰ আকাৰ মজলীয়া আকাৰৰ পুৰষ্কাৰতকৈ 10 গুণ ডাঙৰ আছিল। (ফটো . CNN)\nপিটছবাৰ্গ বিশ্ববিদ্যালয়ৰ বিজ্ঞানীসকলে কয় যে আচৰণৰ ক্ষেত্ৰত মানুহ আৰু বান্দৰ কিছু পৰিমাণে একে। গৱেষণায়ো এইটো প্ৰমাণ কৰিছে। গৱেষণাই প্ৰমাণ পাইছে যে বান্দৰবোৰে তেওঁলোকৰ নিজৰ আচৰণৰ ওপৰত নজৰ ৰাখে। তেওঁলোকে বুজি পায় যে তেওঁলোক কিমান সুখী আৰু তেওঁলোক কিমান নাৰ্ভাস। ((ফটো News18)


পশ্চিমবংগত কাৰ চৰকাৰ? এক্সিট প’লৰ সমীক্ষাত নাই ‘পৰিৱৰ্তনৰ’ ইংগিত!\nApril 30, 2021 8:37 am\nদেশৰ সচেতন ৰাজনৈতিক মহলৰ দৃষ্টি এতিয়া নিৱদ্ধ পশ্চিমবংগৰ নিৰ্বাচনী ফলাফলৰ ওপৰত। কিয়নো বিজেপিয়ে এইবাৰ বংগ জয়ৰ বাবে সৰ্বাত্মক শক্তি প্ৰয়োগ কৰা পৰিলক্ষিত হৈছিল।\nঅহা ২ মে’ত নিৰ্বাচনৰ ফলাফল ঘোষণা কৰা হ’ব যদিও আঠটা পৰ্যায়ত ভোটগ্ৰহণ অনুষ্ঠিত হোৱা ৰাজ্যখনৰ ভৱিষ্যত চৰকাৰ সম্পৰ্কত ইংগিত দাঙি ধৰিছে দেশৰ বিভিন্ন সমীক্ষাই।\nএই সমীক্ষাসমূহে দৰাচলতে পশ্চিমবংগত পুনৰ মমতা বেনাৰ্জীৰ তৃণমূল চৰকাৰ গঠনৰে ইংগিত দাঙি ধৰিছে।\nৰাজ্যখনৰ এইবাৰ নিৰ্বাচনৰ ফলাফল সম্পৰ্কে এবিপি-চি ভোটাৰ সমীক্ষাই দাঙি ধৰা সম্ভাৱনা হৈছে:-\n১৫২ –১৬৪ খন আসন পাব পাৰে তৃণমূল কংগ্রেছে\n১০৯ –১২১ খন আসন পাব পাৰে বিজেপিয়ে\n১৪-২৫খন আসন পাব পাৰে সংযুক্ত মর্চাই\nঅন্যান্যসকলক কোনো আসন দিয়া হোৱা নাই।\nসেইদৰে টাইমছ নাও-চি ভোটাৰৰ সমীক্ষাই দাঙি ধৰা সম্ভাৱনা হৈছে এনে ধৰণৰ:-\nতৃণমূলে পাব পাৰে ১৫৮ খন আসন\nবিজেপি পাব পাৰে ১১৫খনআসন\nবাঁও-কংগ্রেছ মর্চাই পাব পাৰে ১৯খন আসন\nআনহাতে, ৰিপাব্লিক-চিএনএক্স সমীক্ষাত ধৰা দিছে আন এক সম্ভাৱনা। সেয়া হ’ল:-\nতৃণমূলে পাব পাৰে ১২৮ ৰ পৰা ১৩২খন আসন\nবিজেপি পাব পাৰে ১৩৮ ৰ পৰা ১৪৮ খন আসন\nবাঁও-কংগ্রেছ মর্চাই পাব পাৰে ১১ ৰ পৰা ২১খন আসন\nইপিনে, এক্সিট প’লৰ সমীক্ষাৰ পাছত প্ৰতিক্ৰিয়া প্ৰকাশ কৰি তৃণমূলৰ সাংসদ সৌগত ৰায়ে কয় যে তৃণমূলেই আকৌ ৰাজ্যত চৰকাৰ গঠন কৰিব। মমতা বেনাৰ্জী তৃতীয়বাৰৰ বাবে ৰাজ্যখনৰ মুখ্যমন্ত্ৰী হ’ব। সমীক্ষাসমূহ এই কথাকেই কৈছে।\nআনহাতে, বিজেপি নেতা ৰাহুল সিনহাই এই সম্পৰ্কত কয় যে এক্সিট প’লৰ সমীক্ষাত কোনো কোনোৱে বিজেপি চৰকাৰ হ’ব আৰু কোনো কোনোৱে বিজেপি চৰকাৰ নহয় বুলি কৈছে। তেওঁ বিহাৰৰ এক্সিট প’লৰ কথা উল্লেখ কৰি কয় যে এইবাৰ নিৰ্বাচনত বিজেপিৰ সপক্ষে মানুহৰ সমৰ্থন দেখি ৰাজ্যত বিজেপি চৰকাৰ গঠন হোৱাটো নিশ্চিত।\nএক্সিট প’লে যিয়েই নকওক, অহা ২ মে’ত প্ৰকাশ পাবলগীয়া নিৰ্বাচনৰ ফলাফলৰ বাবে অধীৰ অপেক্ষা আৰু উৎকণ্ঠাৰে সকলোৱে ৰৈ আছে।


Assam Current Affairs May 2022 - Current Affairs GK of Assam in Assamese Language - অসমৰ সাম্প্ৰতিক পৰিক্ৰমা ২০২২\nHomeTrending TopicAssam Current Affairs May 2022 - Current Affairs GK of Assam in Assamese Language - অসমৰ সাম্প্ৰতিক পৰিক্ৰমা ২০২২\n0 Mohsin_Dewan April 29, 2022\nAssam GK and Current Affairs Quiz 2022 for APSC - Current Affairs of Assam May 2022 Questions and Answers\nঅসমৰ সাম্প্ৰতিক পৰিক্ৰমা মে ২০২২\nHello, aspirants are you preparing for APSC or any other Assam Govt Exams 2022? If yes, then you must be aware of the most important Monthly Current Affairs of Assam 2022 for the upcoming competitive exam preparation. Therefore every aspirants need to know the latest Assam GK and Current Affairs 2022 for APSC and other govt exams 2022. In this regard "AssamGKGyan" decides to provide you the most important Current Affairs of Assam May 2022 (অসমৰ সাম্প্ৰতিক পৰিক্ৰমা মে ২০২২) questions & answers for the upcoming APSC/PNRD/JAA/Irrigation/DHS/Assam Police exams. Infact the Assam Current Affairs, GK & News 2022 questions and answers will beakey topic in the GK current affairs section for the upcoming exams. So the Assam GK and Current Affairs May 2022 will beapedestrian to crack your exam.\nAssam GK Quiz 2022\nAssam GK and Monthly Current Affairs Quiz for Competitive Exam\nThere are mainly four very important Assam GK Quiz and Monthly Current Affairs Quiz of May 2022. They are :\n1. জনপ্ৰিয় সাংবাদিক প্ৰশান্ত ৰাজগুৰুলৈ আগবঢ়োৱা হৈছে ’পৰাগ কুমাৰ দাস সাংবাদিকতা বঁটা, ২০২২'।\n2. অসমীয়া ভাষালৈ গুগলে আনুষ্ঠানিক স্বীকৃতি প্ৰদান কৰে। গুগল অনুবাদত নতুনকৈ সংযোজন হোৱা ২৪ টা ভাষাৰ ভিতৰত স্থান পালে অসমীয়া ভাষাই।ভাষাই।\n3. অসম আৰক্ষীৰ বিশেষ সঞ্চালক প্ৰধান ড° এল আৰ বিষ্ণই মেঘালয়ৰ নতুন আৰক্ষী সঞ্চালক প্ৰধান৷\n4. উপন্যাস ‘Tomb of Sand’ ৰ বাবে ২০২২বৰ্ষৰ বুকাৰ সন্মান লাভ কৰে ভাৰতীয় সাহিত্যিক গীতাঞ্জলী শ্ৰীয়ে।\n• Must visit : Apply Latest & Upcoming Govt Jobs in Assam 2022\nCurrent Affairs of Assam May 2022\nHere are the GK on Current Affairs of Assam May 2022 for your upcoming exams. Read all these most important monthly current affairs Assam GK Quiz 2022 in order to answer the questions :\n1. শেহতীয়াকৈ দেশৰ প্রথম ফ্লো কেমিস্ত্রী টেকন'লজী হাব (country's first Flow Chemistry Technology Hub) ক'ত স্থাপন কৰা হ'ব?\nউত্তৰ : হায়দৰাবাদ\n2. কোন খন ৰাজ্যই শেহতীয়াকৈ বন্দীসকলৰ বাবে "জীৱালা যােজনা" আৰম্ভ কৰিছে?\nউত্তৰ : মহাৰাষ্ট্র\n3. ডিফেণ্ডাৰ ইউৰােপ 2022 আৰু ছুইট ৰেচপন্স 2022 যুদ্ধ অনুশীলন শেহতীয়াকৈ কোনবােৰ দেশৰ মাজত অনুষ্ঠিত হৈছে?\nউত্তৰ : নাটো দেশসমূহ\n4. শেহতীয়াকৈ কাক বিশ্ব খাদ্য বঁটা 2022 বঁটা প্ৰদান কৰা হৈছে?\nউত্তৰ : চিন্থিয়া ৰােজেনজৱেইগ\n5. দ্বাদশ হকী ইণ্ডিয়া ছিনিয়ৰ মহিলা ৰাষ্ট্ৰীয় চেম্পিয়নশ্বিপ ক'ত আয়ােজন কৰা হয়?\nউত্তৰ : ভূপাল\n6. প্রতি বছৰে "বিশ্ব হাত পৰিচ্ছন্নতা দিৱস" বা "বিশ্ব হাত পৰিচ্ছন্নতা দিৱস" কেতিয়া উদযাপন কৰা হয়?\nউত্তৰ :5মে\n7. ভাৰতৰ প্রথম "ট্রাইবেল হেথ অবজার্ভেটৰী" কোন খন ৰাজ্যৰ দ্বাৰা ঘােষণা কৰা হৈছে?\nউত্তৰ : উৰিষ্যা\n8. 2022 চনৰ মে মাহত, ভাৰতীয় বায়ু সেনাৰ সঞ্চালক প্রধান , হিচাপে কোনে দায়িত্ব গ্রহণ কৰিছে?\nউত্তৰ : সঞ্জীৱ কাপুৰ\n9. কোন ৰাজ্যিক জনজাতীয় সংগঠনে কোকবৰােক ভাষাৰ বাবে ৰােমান লিপি দাবী কৰিছে?\nউত্তৰ : ত্ৰিপুৰা\n10. বিশ্ব প্ৰেছ স্বাধীনতা সূচক 2022-ত কোন খন দেশ শীর্ষস্থানত আছে?\n11. 2022 চনৰ মে মাহত বিশ্ব সুকাৰ চেম্পিয়নশ্বিপ 2022 ৰ খিতাপ কোনে জিকিছে?\nউত্তৰ : ৰনি অ' চুলিভান\n12. শেহতীয়াকৈ কাক নির্মলা দেশপাণ্ডে স্মাৰক বিশ্ব শান্তি বঁটা প্রদান কৰা হৈছে?\nউত্তৰ : তেজ কল\n14. শেহতীয়াকৈ মুকলি কৰা ৱর্ল্ড প্ৰেছ ফ্রীডম ইণ্ডেক্স 2022-ত ভাৰতৰ স্থান কিমান?\nউত্তৰ : 150 তম\n15. কেন্দ্রীয় গৃহ মন্ত্রী অমিত শ্বাহে National Intelligence Grid (NATGRID) কমপ্লেক্স ক'ত উদ্বোধন কৰিছিল?\nউত্তৰ : বাংগালােৰ\n16. শেহতীয়াকৈ কাক নতুন সহকাৰী সেনা প্রধান (Assistant Chief of Army Staff) হিচাপে নিযুক্তি দিয়া হৈছে?\nউত্তৰ : লেফটেনেন্ট জেনেৰেল বি এছ ৰাজু\n17. শেহতীয়াকৈ ৰাষ্ট্ৰীয় পাঠ্যক্রম পৰিকাঠামােৰ বাবে কোনে 'মেটে ডকুমেন্ট' মুকলি কৰিছে?\nউত্তৰ : ধর্মেন্দ্র প্রধান\n18. কেন্দ্রীয় বুদ্ধিমত্তা সংস্থাৰ নতুন মুখ্য প্রযুক্তি বিষয়া(Chief Technology Officer of the Central Intelligence Agency) হিচাপে কাক নিযুক্তি দিয়া হৈছে?\nউত্তৰ :- নন্দ মৌলচান্দানি\n19 শেহতীয়াকৈ ৰাজস্থানৰ মিয়ান কা বদা ৰেল ষ্টেচনৰ নাম কিলৈ সলনি কৰা হৈছে?\nউত্তৰ : মহেশ নগৰ হল্ট\n20. শেহতীয়াকৈ দিল্লীৰ থিয়াগ ৰাজ ষ্টেডিয়ামত দ্বিতীয় খেলাে মাষ্টাৰ্ছ গেমছ কোনে উদ্বোধন কৰিছে?\nউত্তৰ : অনুৰাগ ঠাকুৰ\n21. শেহতীয়াকৈ প্রধানমন্ত্রী কার্যালয়ত প্রধানমন্ত্রীৰ উপদেষ্টা হিচাপে কাক নিযুক্তি দিয়া হৈছে?\nউত্তৰ : তৰুণ কাপুৰ\n22. শেহতীয়াকৈ কাক কেন্দ্রীয় প্রত্যক্ষ কৰ পৰিষদৰ (foffuft) (Central Board of Direct Taxes (CBDT) অধ্যক্ষৰ অতিৰিক্ত দায়িত্ব দিয়া হৈছে?\nউত্তৰ : সংগীতা সিং\n23. শেহতীয়াকৈ কেতিয়া প্ৰেছ স্বাধীনতা দিৱস ২০২২ উদযাপন কৰা হৈছে?\nউত্তৰ : 03 মে\n24. কাক দ্বিতীয়বাৰৰ বাবে ৰাষ্ট্ৰীয় অনুসূচীত জাতি আয়ােগৰ (NCSC) অধ্যক্ষ হিচাপে নিযুক্তি দিয়া হৈছে?\nউত্তৰ : বিজয় চাম্পলা\n25. কোনে "অভিনৱ কৃষি" সম্পর্কে ৰাষ্ট্ৰীয় পৰ্যায়ৰ কর্মশালা আয়ােজন কৰিছে?\nউত্তৰ : নীতি আয়ােগ\n26. শেহতীয়াকৈ কোন খন ৰাজ্যত ভাৰতৰ প্রথম অমৃত সৰােবৰ স্থাপন কৰা হৈছে?\nউত্তৰ : উত্তৰ প্ৰদেশ\n27. শেহতীয়াকৈ কোনে 'পিংক লেডী ফুড ফটোগ্রাফাৰ অফ দা ইয়েৰ 2022' বঁটা লাভ কৰিছে?\nউত্তৰ : দেবদত চক্ৰৱতী\n28. শেহতীয়াকৈ কোনখন দেশে ঘেঁহু ৰপ্তানিৰ ওপৰত ভাৰতৰ নিষেধাজ্ঞাক লৈ G7 ৰ উদ্বেগ প্ৰকাশ কৰিছে?\nউত্তৰ : জাৰ্মানী\n29. কোনটো মহাকাশ সংস্থাই মানৱ-মূল্যাঙ্কিত কঠিন ৰকেট বুষ্টাৰ HS200 সফলতাৰে পৰীক্ষা কৰিছে?\nউত্তৰ : ইছৰো\n30. কোনে প্ৰথমবাৰৰ বাবে থমাছ কাপ ২০২২ জিকিছে?\n31. ত্ৰিপুৰাৰ নতুন মুখ্যমন্ত্ৰী কোন হৈছে?\nউত্তৰ : মানিক শ্বাহ\n32. ভাৰত আৰু কোন খন দেশে পাৰমাণৱিক শক্তিৰ শান্তিপূৰ্ণ ব্যৱহাৰ সম্পৰ্কে তৃতীয় যুটীয়া সমিতিৰ বৈঠক অনুষ্ঠিত কৰিছে?\n33. কোনটো প্ৰতিষ্ঠানে 'যুৱ পৰ্যটন ক্লাব' স্থাপন কৰাৰ কথা ঘোষণা কৰিছে?\nউত্তৰ : CBSE\n34. বিশ্ব টিকাকৰণ সপ্তাহ - ২০২২ ৰ বিষয়বস্তু কি?\nউত্তৰ : Long Life for All\n35. Asian Wrestling Championship – ২০২২ কোন খন দেশত আয়োজন কৰা হৈছিল?\nউত্তৰ : মঙ্গোলিয়া\n36. টাইমছ হায়াৰ এডুকেচন প্ৰভাৱ ৰেংকিং ২০২২ ত কোনখন বিশ্ববিদ্যালয়শীৰ্ষস্থান ত আছে?\nউত্তৰ : ৱেষ্টাৰ্ণ চিডনী বিশ্ববিদ্যালয় ।\n37. ক্ৰিপ্টো এনালিটিক্স ফাৰ্ম চেইনালাইচিছ "২০২১ ক্ৰিপ্টোকাৰেন্সী গেইনছ বাই কাণ্ট্ৰী"-ৰ দ্বাৰা প্ৰকাশিত তথ্য অনুসৰি, ২০২১ চনত আনুমানিক ক্ৰিপ্টো গেইনছত ভাৰতৰ স্থান কিমান?\nউত্তৰ : ২১ তম\n38. ভাৰতীয় ৰিজাৰ্ভ বেংকৰ কেন্দ্ৰীয় পৰিচালক মণ্ডলীৰ (RBI) দ্বাৰা শেহতীয়াকৈ মুদ্ৰা নীতি সমিতিৰ (MPC) পদস্থ সদস্য হিচাপে কাক নিযুক্তি দিয়া হৈছে?\nউত্তৰ : ৰাজীৱ ৰঞ্জন\n39. কেন্দ্ৰীয় চোৰাংচোৱা সংস্থাৰ প্ৰথম মুখ্য প্ৰযুক্তি বিষয়া হিচাপে কাক নিযুক্তি দিয়া হৈছে?\nউত্তৰ : নন্দ মুলচান্দানি\n40. কোন নৃত্যশিল্পীৰ জন্মদিনত, ITI ৰ নৃত্য সমিতিয়ে আন্তৰ্জাতিক নৃত্য দিৱস প্ৰতিষ্ঠা কৰিছিল?\nউত্তৰ : Jean-Georges Noverre\n41. কাক আমেৰিকা যুক্তৰাষ্ট্ৰৰ নিউয়ৰ্কৰ ফেডাৰেল ৰিজাৰ্ভ বেঙ্ক অফ নিউয়ৰ্কৰ পৰিচালক মণ্ডলীলৈ নিৰ্বাচিত হৈছে?\nউত্তৰ : অৰবিন্দ কৃষ্ণ\n42. ফ্ৰান্সত অনুষ্ঠিত হ'বলগীয়া মাৰ্চে ডু চলচ্চিত্ৰত কোনখন দেশ প্ৰথম আনুষ্ঠানিক "সন্মানৰ দেশ" হ'ব?\n43. ৰে'ল সুৰক্ষা বাহিনীয়ে যি অভিযানৰ অধীনত কেন্দ্ৰীভূত প্ৰচেষ্টা আৰম্ভ কৰিছে তাৰ নাম কি?\nউত্তৰ : অপাৰেচন চাটাৰ্ক\n44. শেহতীয়াকৈ কোনখন দেশে ভাৰতক ৰাছিয়াৰ সৈতে হীৰাৰ ব্যৱসায় বন্ধ কৰিবলৈ কৈছে?\nউত্তৰ : আমেৰিকা যুক্তৰাষ্ট্ৰ ।\n45. ভাৰত আৰু কোন খন দেশে 'সেউজ কৌশলগত অংশীদাৰীত্ব' শক্তিশালী কৰিবলৈ সন্মত হৈছে?\nউত্তৰ : ডেনমাৰ্ক\n46. ভাৰতৰ প্ৰথম অমৃত সৰোবৰ কোন খন ৰাজ্যত স্থাপিত হৈছিল?\n47. উত্তৰ প্ৰদেশ চৰকাৰে কোন ঠাইত প্ৰাকৃতিক বিজ্ঞান সংগ্ৰহালয় স্থাপন কৰিব?\nউত্তৰ : গোৰখপুৰ\n48. শেহতীয়া প্ৰতিবেদন অনুসৰি কোনখন দেশে ভাৰতৰ পৰা সস্তীয়া ৰাছিয়ান অইল বিচাৰে?\nউত্তৰ : ইউৰোপীয় দেশসমূহ\n49. কোনে অটল বিহাৰী বাজপেয়ীৰ সপোনৰ পথ প্ৰকল্প, ৩,৩০০ কিলোমিটাৰ দীঘল পূব-পশ্চিম কৰিডৰক অনুমোদন জনাইছে?\nউত্তৰ : নীতিন গাডকাৰী\n50. কোনখন ৰাজ্য চৰকাৰে খেলো ইণ্ডিয়াৰ শুভংকৰ আৰু লোগো মুকলি কৰে?\n51. ভাৰতৰ 'প্ৰথম' জনজাতীয় স্বাস্থ্য পৰ্যৱেক্ষণালয় কোন খন ৰাজ্যত স্থাপন কৰা হ'ব?\n52. পুমাই কোন খন ৰাজ্যৰ অন্যতম বৃহৎ জনজাতি?\nউত্তৰ : মণিপুৰ\n53. নতুন বিশ্ব অভিলেখ গঢ়িবলৈ ২৬ তম বাৰৰ বাবে বিশ্বৰ আটাইতকৈ ওখ শৃংগ মাউণ্ট এভাৰেষ্ট কোনে আৰোহণ কৰিছে?\nউত্তৰ : কামি ৰীতা শ্বেৰ্পা\n54. ৮০০০ মিটাৰ ওপৰৰ পাঁচটা শৃংগ আৰোহণ কৰা প্ৰথম ভাৰতীয় মহিলা কোন হ'ল?\nউত্তৰ : প্ৰিয়ংকা মোহিত\n55. নতুন হিন্দুস্তান পেট্ৰ'লিয়াম কৰ্পোৰেচন লিমিটেডৰ অধ্যক্ষ আৰু পৰিচালনা সঞ্চালক হিচাপে কাক নিযুক্তি দিয়া হৈছে?\nউত্তৰ : পুষ্প কুমাৰ যোশী\n56. ভাৰতীয় গ্ৰেণ্ডমাষ্টাৰ চানৱে ফৰ্মেণ্টেৰা অপেন দবা প্ৰতিযোগিতা জিকিছে?\nউত্তৰ : গ্ৰেণ্ডমাষ্টাৰ ডি গুকেশ\n57. শেহতীয়াকৈ কোন খন দেশৰ নতুন ৰাষ্ট্ৰপতিয়ে কোৱাডত যোগদান কৰিব বিচাৰে?\nউত্তৰ : দক্ষিণ কোৰিয়া\n58. শেহতীয়াকৈ নিৰ্বাচিত হোৱা প্ৰধানমন্ত্ৰী নৰেন্দ্ৰ মোদীৰ নতুন উপদেষ্টাজনৰ নাম কি?\n59. অসমৰ কোনখন জিলাত ইণ্ডিয়ান অইল কৰ্পোৰেশ্যনে মিথানলৰ মিশ্ৰণ থকা 'M15 Petrol' মুকলি কৰিছে?\nউত্তৰ : তিনিচুকীয়া\n60. কোনটো ডিডি নেচনেল শ্ব'য়ে ENBA বঁটা - ২০২১ লাভ কৰিছে?\nউত্তৰ : Best friend forever\n61. কোনটো কোম্পানী ১০০ বিলিয়ন ডলাৰৰ অধিক বাৰ্ষিক ৰাজহ নথিভুক্ত কৰা প্ৰথম ভাৰতীয় কোম্পানী হৈ পৰিছে?\nউত্তৰ : ৰিলায়েন্স ইণ্ডাষ্ট্ৰিজ\n62. কোভিড-১৯ মহামাৰীৰ সময়ত তেওঁৰ সেৱাৰ বাবে কোনে ব্ৰিটিছ সন্মান 'MBE' লাভ কৰে?\nউত্তৰ : কৃষ্ণমূৰ্তি ।\n63. শেহতীয়াকৈ কোন খন দেশে ভাৰতৰ সৈতে সম্পৰ্ক পুনৰুদ্ধাৰ কৰিবলৈ এজন নতুন বাণিজ্য মন্ত্ৰী নিযুক্ত কৰিছে?\nউত্তৰ : পাকিস্তান\n64. মুক্তি যুদ্ধৰ সোণালী জয়ন্তী উদযাপন কৰিবলৈ কোন দেশৰ প্ৰতিনিধি দল মেঘালয় ভ্ৰমণ কৰিছে?\n65. শেহতীয়াকৈ, কোন বাহিনীয়ে এপ্ৰিল মাহত 'অপাৰেচন ভিজিলেণ্ট' অভিযান চলাইছে?\nউত্তৰ : ৰেল সুৰক্ষা বাহিনী\n66. কোনটো সংগঠনে ষ্টেট অফ ৱৰ্ল্ডছ ফৰেষ্টছ ৰিপ'ৰ্ট-২০২২ মুকলি কৰিছিল?\nউত্তৰ : Food and Agriculture Organization.\n67. The Struggle for Police Reforms in India: Ruler’s Police to People’s Police” কিতাপখনৰ লেখকৰ কোন?\nউত্তৰ : প্ৰকাশ সিং\n68. নাটোৰ চাইবাৰ প্ৰতিৰক্ষা গোটত যোগদান কৰা প্ৰথম এছিয়ান দেশ কোনখন?\n69. কোনখন দেশ ২০২২-২০২৪ বৰ্ষৰ বাবে এছ'চিয়েচন অফ এছিয়ান ইলেকশন কৰ্তৃপক্ষৰ নতুন অধ্যক্ষ হিচাপে নিৰ্বাচিত হৈছে?\n70. প্ৰতিৰক্ষা বিনিয়োগ অনুষ্ঠানত ব্যতিক্ৰমী শৃংখলাৰ বিশিষ্ট সেৱাৰ বাবে কাক পৰম বিশ্বস্ত সেৱা পদক প্ৰদান কৰা হৈছে?\nউত্তৰ : মনোজ পাণ্ডে\n71. কোন খন দেশত, শেহতীয়াকৈ বিশ্বৰ সৰ্ববৃহৎ চলচ্চিত্ৰ সংৰক্ষণ প্ৰকল্প টো চলোৱা হৈছিল?\n72. এয়াৰ ইণ্ডিয়াৰ নতুন মুখ্য কাৰ্যবাহী বিষয়া আৰু পৰিচালনা সঞ্চালক হিচাপে কাক নিযুক্তি দিয়া হৈছে?\nউত্তৰ : কেম্পবেল উইলচন\n73. সন্মানীয় ৰয়েল গোল্ড মেডেল ২০২২ প্ৰদান কৰা স্থপতিবিদৰ নাম কি?\nউত্তৰ : বালকৃষ্ণ দোশী\n74. ইৰাকৰ চুলাইমানিয়াত এছিয়া কাপ ২০২২ ষ্টেজ-২ অভিযানত ভাৰতীয় ধনুৰ্ধৰসকলে কিমানটা সোণৰ পদক জিকিছে?\nউত্তৰ : ৮ টা\n75. শেহতীয়াকৈ গুগলে ট্ৰান্সলেট সুবিধাত কিমানটা ভাৰতীয় আঞ্চলিক ভাষা যোগ কৰিছে?\n76. কোনখন দেশে পৃথিৱীৰ আটাইতকৈ দীঘল কাঁচৰ দলং নিৰ্মাণত চীনৰ অভিলেখ ভংগ কৰিছে?\nউত্তৰ : ভিয়েটনাম\n77. লোকসভাৰ অধ্যক্ষ ওম বিৰলাই কোনটো সাহিত্যিক ৱেবছাইট মুকলি কৰিছে?\nউত্তৰ : কালাম\n78. ভাৰতীয় সেনাৰ কোনটো শাখাই অলপতে অপাৰেচন দুধিৰ জীৱিত সৈনিকসকলক সন্মান জনাইছিল?\nউত্তৰ : আসাম ৰাইফলচ\n79. কোন খন দেশত 'কেটলিন নোভাক'য়ে প্ৰথম মহিলা ৰাষ্ট্ৰপতি হিচাপে কাৰ্যভাৰ গ্ৰহণ কৰিছে?\nউত্তৰ : হাংগেৰী\n80. ২০২২ চনত অনুষ্ঠিত প্ৰথম ইনক্ৰিডিবল ইণ্ডিয়া ইণ্টাৰনেচনেল ক্ৰুজ কনফাৰেন্সৰ স্থানত হৈছিল?\n81. কেন্দ্ৰীয় মাধ্যমিক শিক্ষা পৰিষদৰ অধ্যক্ষ হিচাপে কাক নিযুক্তি দিয়া হৈছে?\nউত্তৰ : নিধি চিব্বাৰ\n82. শেহতীয়াকৈ কোনখন দেশে ঘেঁহু ৰপ্তানি নিষেধাজ্ঞাৰ ওপৰত ভাৰতক ৰক্ষা কৰে?\nউত্তৰ : চীন ।\n83. MHA য়ে অৱসৰপ্ৰাপ্ত কোন সুৰক্ষা বাহিনীৰ কৰ্মচাৰীসকলক সুবিধা প্ৰদান কৰিবলৈ CAPF পুনাৰ্ভাস আৰম্ভ কৰিছে?\nউত্তৰ : CRPF\n84. ISRO য়ে কেতিয়ালৈ শুক্ৰ অভিযান আৰম্ভ কৰিব বুলি আশা কৰিছে?\nউত্তৰ : ডিচেম্বৰ ২০২৪\n85. ২০২১-২২ বৰ্ষৰ বাবে ভাৰতীয় ৰিজাৰ্ভ বেঙ্কে চৰকাৰলৈ অতিৰিক্ত স্থানান্তৰ কিমান?\nউত্তৰ : ৩০৩০৭ কোটি টকা\n86. ২০২১-২২ বিত্তীয় বৰ্ষত ভাৰতৰ শীৰ্ষতম বিনিয়োগকাৰী কোন আছিল?\nউত্তৰ : ছিংগাপুৰ\n87. বিশ্ব অৰ্থনৈতিক মঞ্চৰ বাৰ্ষিক সভা ২০২২ ৰ স্থান কোনটো?\nউত্তৰ : দাভোচ\n88. কোন বিভাগে শেহতীয়াকৈ 'গীতিশক্তি সঞ্চাৰ' পৰ্টেল মুকলি কৰিছে?\nউত্তৰ : Department of Telecommunications\n89. শেহতীয়াকৈ আলোচনা কৰা হৈছে, পৃথিৱীৰ আটাইতকৈ দীঘল চাচপেনশ্বন দলংখন কোন খন দেশৰ সৈতে সম্পৰ্কিত?\nউত্তৰ : Czech Republic\n90. World Telecommunication আৰু Information Society দিৱস ২০২২ ত কেতিয়া পালন কৰা হৈছে?\nউত্তৰ : ১৭ মে\n91. বিশ্ব উচ্চ ৰক্তচাপ লীগৰ দ্বাৰা প্ৰথম বিশ্ব উচ্চ ৰক্তচাপ দিৱস কেতিয়া উদযাপন কৰা হৈছিল?\nউত্তৰ : ২০০৫ চন\n92. শেহতীয়াকৈ ইণ্ডো পেচিফিক ইকনমিক ফ্ৰেমৱৰ্ক মুকলি কৰা হৈছে, ইয়াত কিমানখন দেশে যোগদান কৰিছিল?\nউত্তৰ : ১৩ খন\n93. কোনখন দেশৰ মাছ ধৰা জাহাজক অনুসৰণ কৰিবলৈ কোৱাড দেশবোৰে উপগ্ৰহ সুৰক্ষা উদ্যোগ আৰম্ভ কৰিব?\n94. উত্তৰ প্ৰদেশৰ কোনখন চহৰক সোনকালেই লক্ষ্মণপুৰী বুলি নামাকৰণ কৰা হ'ব?\nউত্তৰ : লক্ষ্ণৌ\n95. বিজয় শেখৰ শৰ্মাক পেটিএমৰ MD আৰু CEO হিচাপে পুনৰ কেতিয়া লৈ নিযুক্তি দিয়া হৈছে?\nউত্তৰ : ডিচেম্বৰ ২০২৭\n96. কোন খন দেশে 2022 বৰ্ষৰ কোৱাড সন্মিলন আয়োজন কৰিছে?\n97. ভাৰতে কোন খন দেশৰ সৈতে 'বিনিয়োগ ইনচেণ্টিভ এগ্ৰিমেণ্ট' স্বাক্ষৰ কৰিছে?\n98. কোনটো সংগঠনে "Monitor on the World of Work" নামৰ এটা প্ৰতিবেদন প্ৰকাশ কৰিছিল?\nউত্তৰ : International Labour Organisation\n99. বেংক, NBFCs আৰু অন্যান্য নিয়ন্ত্ৰিত প্ৰতিষ্ঠানবোৰত গ্ৰাহক সেৱাৰ মানদণ্ড মূল্যাঙ্কন কৰিবলৈ গঠন কৰা RBI সমিতিৰ মুৰব্বী কোন?\nউত্তৰ : B P Kanungo\n100. কোন ফাৰ্মাচিউটিকেল কোম্পানীয়ে ফালোডিত ভাৰতৰ আটাইতকৈ দীঘল আৰু প্ৰথম স্থিৰ জ্বৰ থাৰ্মোমিটাৰ স্থাপন কৰিছে?\nউত্তৰ : ডঃ ৰেড্ডীজ লেবৰেটৰিজ লিমিটেড ।\n101. শান্তিৰ নবেল বঁটা বিজয়ী জোছ ৰামোছ-হৰ্টাই কোন খন দেশৰ ৰাষ্ট্ৰপতি হিচাপে শপত গ্ৰহণ কৰিছে?\nউত্তৰ : East Timor\n102. সমৃদ্ধিৰ বাবে ইণ্ডো-পেচিফিক ইকনমিক ফ্ৰেমৱৰ্কত কিমানখন ৰাষ্ট্ৰই অংশগ্ৰহণ কৰে?\nউত্তৰ : ১৩ খন ।\n103. যুটীয়া সচিব পৰ্যায়ত প্ৰধানমন্ত্ৰী নৰেন্দ্ৰ মোদীক নতুন ব্যক্তিগত সচিব হিচাপে কাক নিযুক্তি দিয়া হৈছে?\nউত্তৰ : বিবেক কুমাৰ ।\n104. কোনটো এয়াৰলাইন্সে শেহতীয়াকৈ বাণিজ্যিক বিমান আৰম্ভ কৰিবলৈ DGCA ৰ অনুমোদন লাভ কৰিছে?\nউত্তৰ : জেট এয়াৰৱেজ ।\n105. মাঙ্কিপক্স ৰোগীসকলৰ বাবে ২১ দিনৰ সংৰক্ষণ বাধ্যতামূলক কৰা প্ৰথম খন দেশৰ নাম কি?\nউত্তৰ : বেলজিয়াম ।\n106. শেহতীয়াকৈ কোনে ভাৰতক ঘেঁহুৰ ৰপ্তানি আৰম্ভ কৰিবলৈ অনুৰোধ জনাইছে?\nউত্তৰ : IMF\n107. WCR ৰে বিকশিত কৰা বেটাৰী-চালিত ডুৱেল-মোড লোকোমোটিভৰ নাম কি?\nউত্তৰ : নৱদূত ।\n108. ৰাজা ৰামমোহন ৰয়ৰ জন্ম জয়ন্তী কেতিয়া উদযাপন কৰা হয়?\nউত্তৰ : ২২ মে ।\n109. ২০২২ চনৰ আন্তৰ্জাতিক বুকাৰ বঁটা লাভ কৰা ৰেটৰ সমাধিক্ষেত্ৰ শীৰ্ষক "Tomb of Sand" উপন্যাসখনৰ লেখক কোন?\nউত্তৰ : গীতাঞ্জলি শ্ৰী ।\n110. গ্লোবেল অৰ্গেনিক এক্সপো ২০২২ ৰ বিষয়বস্তু কি?\nউত্তৰ : Profitability for Humanity\nAssam Current Affairs May 2022 in English - Click Here\nAssam Current Affairs February 2022 in Assamese - Click Here\n• 500 Assam GK Quiz Questions and Answers\n• Assam Geography MCQ\n• Assam History GK on Ahom Kingdom\nWell if you like the Assam Current Affairs May 2022 - Current Affairs GK of Assam in Assamese Language - অসমৰ সাম্প্ৰতিক পৰিক্ৰমা ২০২২ do comment & show your support by sharing it to the other aspirants and if there is any query you are welcome to ask.


Deu 31 | AsmULB | STEP | পাছত মোচিয়ে ইস্ৰায়েলীয়া লোকসকলক এইবোৰ কথা ক’লে,\n1পাছত মোচিয়ে ইস্ৰায়েলীয়া লোকসকলক এইবোৰ কথা ক’লে, 2“মোৰ বয়স এতিয়া এশ বিশ বছৰ হ’ল; মই চলা-ফুৰা কৰিব নোৱাৰা হৈছো; যিহোৱাই মোক কৈছে, ‘তুমি এই যর্দন নদী পাৰ হৈ নাযাবা।’ 3আপোনালোকৰ ঈশ্বৰ যিহোৱা নিজেই আপোনালোকৰ আগে আগে পাৰ হৈ যাব; তেৱেঁই আপোনালোকৰ সন্মুখৰ পৰা এই সকলো জাতিবোৰক বিনষ্ট কৰিব আৰু আপোনালোকে তেওঁলোকৰ দেশ অধিকাৰ কৰিব। যিহোৱাৰ আজ্ঞা অনুসাৰে যিহোচূৱাই নদী পাৰ হৈ আপোনালোকৰ আগেয়ে পাৰ হৈ যাব।\n4ইমোৰীয়াসকলৰ ৰজা চীহোন আৰু ওগ এই দুজনক আৰু তেওঁলোকৰ দেশক যিহোৱাই যেনেকৈ বিনষ্ট কৰিছিল, তেনেকৈয়ে তেওঁ এই সকলো জাতিকে বিনষ্ট কৰিব। 5যুদ্ধক্ষেত্রত যিহোৱাই তেওঁলোকক আপোনালোকৰ হাতত শোধাই দিব আৰু মই আপোনালোকক দিয়া সকলো আজ্ঞা অনুসাৰে আপোনালোকে তেওঁলোকৰ প্রতি ব্যৱহাৰ কৰিব। 6আপোনালোক শক্তিশালী হওঁক আৰু অতিশয় সাহিয়াল হওঁক; তেওঁলোকক দেখি ভয় নকৰিব বা কঁপিও নুঠিব; কিয়নো আপোনালোকৰ ঈশ্বৰ যিহোৱা নিজেই আপোনালোকৰ লগত যাওঁতা; তেওঁ আপোনালোকক কেতিয়াও নেৰিব বা ত্যাগ নকৰিব।\n7তাৰ পাছত মোচিয়ে যিহোচূৱাক মাতিলে আৰু সকলো ইস্ৰায়েলীয়া লোকৰ সন্মুখত তেওঁক ক’লে, “তুমি বলৱান আৰু সাহিয়াল হোৱা; কিয়নো তুমিয়েই এই লোকসকলৰ লগত সেই দেশলৈ যাব লাগিব, যি দেশ দিবলৈ যিহোৱাই তেওঁলোকৰ পূর্বপুৰুষসকলৰ আগত প্রতিজ্ঞা কৰিছিল; সেই দেশত এই লোকসকলৰে সৈতে তুমিহে সোমাবা আৰু এওঁলোকক তুমিহে সেই দেশত অধিকাৰ কৰাবা। 8যিহোৱা নিজেই তোমাৰ আগে আগে যাব আৰু তোমাৰ সঙ্গে সঙ্গে থাকিব; তেওঁ তোমাক কেতিয়াও নেৰিব বা ত্যাগ নকৰিব; তুমি ভয় নকৰিবা আৰু নিৰুৎসাহ নহ’বা।”\n9মোচিয়ে এই ব্যৱস্থা লিখি যিহোৱাৰ নিয়ম চন্দুক কঢ়িয়াই নিয়া লেবী গোষ্ঠীৰ পুৰোহিতসকলক আৰু ইস্রায়েলৰ পৰিচাৰক সকলৰ হাতত দিলে। 10মোচিয়ে তেওঁলোকক এই আজ্ঞা দিলে, “প্রত্যেক সপ্তম বছৰৰ অন্তত, ধাৰ ক্ষমাৰ বছৰত অর্থাৎ যেতিয়া পঁজা পর্বৰ সময় আহিব, 11যি সময়ত ইস্রায়েলীয়া সকলো লোক আপোনালোকৰ ঈশ্বৰ যিহোৱাৰ সন্মুখত উপস্থিত হ’বৰ কাৰণে তেওঁৰ মনোনীত ঠাইলৈ আহিব, তেতিয়া আপোনালোকে এই ব্যৱস্থা অৱশ্যেই লোকসমূহৰ আগত তেওঁলোকে শুনাকৈ পাঠ কৰিব।\n12আপোনলোকে পুৰুষ, মহিলা, ল’ৰা-ছোৱালীকে আদি কৰি নগৰৰ দুৱাৰৰ ভিতৰত আপোনালোকৰ মাজত বাস কৰা বিদেশী লোক সকলোকে একগোট কৰিব। তেওঁলোকেও এই ব্যৱস্থা শুনি শিকিব পাৰিব আৰু আপোনালোকৰ ঈশ্বৰ যিহোৱাক সন্মান কৰিব। তেওঁলোকে এই ব্যৱস্থাৰ সকলো বাক্য পালন কৰিব। 13তেওঁলোকৰ সন্তানসকলে যদি এইবোৰ কথা নজনাকৈ থাকে, তেন্তে তেওঁলোকেও শুনিব আৰু আপোনালোকৰ ঈশ্বৰ যিহোৱাক সন্মান কৰিবলৈ শিকিব; যি দেশ অধিকাৰ কৰিবলৈ আপোনালোকে যৰ্দন নদী পাৰ হৈ যাব, সেই দেশত যিমান দিনলৈকে আপোনালোক জীয়াই থাকিব, সিমান দিনলৈকে তেওঁলোকে আপোনালোকৰ ঈশ্বৰ যিহোৱাক সন্মান কৰিবলৈ আপোনালোকে এইদৰে কৰিব।”\n14পাছত যিহোৱাই মোচিক ক’লে, “এতিয়া তোমাৰ মৃত্যুৰ সময় ওচৰ চাপি আহিছে; যিহোচূৱাক মাতি আনি তুমি সাক্ষাৎ তম্বুত উপস্থিত হোৱা। সেই ঠাইতে মই যিহোচূৱাক তেওঁৰ কার্যৰ আজ্ঞা দিম।” সেয়ে মোচি আৰু যিহোচূৱা গৈ সাক্ষাৎ কৰা তম্বুত উপস্থিত হ’ল। 15তেতিয়া যিহোৱাই মেঘস্তম্ভৰ মাজত সেই তম্বুত দেখা দিলে; সেই মেঘস্তম্ভ তম্বুৰ দুৱাৰৰ ওপৰত ৰৈ আছিল।\n16যিহোৱাই মোচিক ক’লে, “শুনা, তুমি তোমাৰ ওপৰ-পিতৃসকলৰ লগত নিদ্রিত হবা; এই লোকসমূহে উঠি যি দেশত সোমাবলৈ গৈ আছে, তেওঁলোক সেই ঠাইৰ লোকৰ মাজত থাকিব; তেওঁলোকে সেই দেশৰ আন দেৱতাসকলৰ পাছত চলি ব্যভিচাৰৰ দৰে কার্য কৰিব আৰু মোক ত্যাগ কৰিব; মই তেওঁলোকৰ সৈতে কৰা মোৰ নিয়মটিও তেওঁলোকে ভাঙিব।\n17যিদিনা তেওঁলোকে এইদৰে কৰিব, সেইদিনা তেওঁলোকৰ বিৰুদ্ধে মোৰ ক্ৰোধ প্ৰজ্বলিত হ’ব আৰু ময়ো তেওঁলোকক ত্যাগ কৰিম। মই তেওঁলোকৰ পৰা মোৰ মুখ ঢাকিম আৰু তেওঁলোক ধ্বংস হৈ যাব। তেওঁলোকলৈ অনেক দুখ-কষ্ট আৰু আপদ ঘটিব; সেইদিনা তেওঁলোকে ক’ব যে, “আমাৰ ঈশ্বৰ আমাৰ মাজত নথকাৰ কাৰণেই আমাৰ ওপৰত এই সকলো আপদ নে? 18তেওঁলোকে দেৱতাবোৰলৈ ঘুৰি যি সকলো কু-কৰ্ম্ম কৰিব, সেইবাবে মই অৱশ্যেই সেইদিনা মোৰ মুখ ঢাকিম।\n19তোমালোকে এতিয়া তোমালোকৰ বাবে এই গীত লিখি ৰাখা। এই গীত ইস্ৰায়েলৰ লোকসকলক শিকাবা আৰু তেওঁলোকক মুখস্থ কৰিবলৈ দিবা। তাতে এই গীত ইস্ৰায়েলৰ লোকৰ অহিতে মোৰ সাক্ষী হৈ থাকিব। 20কিয়নো, যি দেশ দিম বুলি মই তেওঁলোকৰ পূর্ব-পুৰুষসকলৰ আগত প্রতিজ্ঞা কৰিছিলোঁ, সেই গাখীৰ আৰু মধু বোৱা দেশলৈ যেতিয়া মই তেওঁলোকক লৈ যাম আৰু যেতিয়া তেওঁলোকে তৃপ্তিৰে ভোজন কৰি হৃষ্টপুষ্ট হ’ব, তেতিয়া তেওঁলোকে মোক তুচ্ছ কৰিব আৰু মোৰ নিয়মটি অগ্রাহ্য কৰি আন দেৱতাবোৰলৈ উলটি সেইবোৰৰ সেৱা পূজা কৰিব।\n21তাৰ ফলত তেওঁলোকলৈ বহুত দুখ-কষ্ট আৰু বিপদ- আপদ ঘটিব; তেতিয়া এই গীতেই সাক্ষীস্বৰূপে তেওঁলোকৰ আগত সাক্ষ্য দিব; কাৰণ তেওঁলোকৰ বংশধৰসকলে মুখস্থ কৰা এই গীত নাপাহৰিব। কিয়নো, যি দেশ দিম বুলি মই প্রতিজ্ঞা কৰিছিলোঁ, তেওঁলোকক সেই দেশলৈ নিয়াৰ আগেয়েই তেওঁলোকে কৰা মনৰ পৰিকল্পনা মই জানো।”\n22সেয়ে মোচিয়ে সেইদিনাই এই গীত ইস্ৰায়েলৰ লোকসকলক শিকালে।\n23তাৰ পাছত যিহোৱাই নূনৰ পুত্ৰ যিহোচূৱাক আজ্ঞা দি ক’লে, “তুমি বলৱান হোৱা, আৰু অতিশয় সাহিয়াল হোৱা; কিয়নো, মই ইস্ৰায়েলৰ সন্তানসকলক যি দেশ দিম বুলি প্রতিজ্ঞা কৰিছিলো, সেই দেশলৈ তুমিহে তেওঁলোকক লৈ যাবা আৰু মই তোমাৰ সঙ্গী হম।”\n24মোচিয়ে সম্পূৰ্ণকৈ এই নিয়মৰ সকলো কথা এখন পুস্তকত লিখিলে। 25তাৰ পাছত যিহোৱাৰ নিয়ম-চন্দুক বৈ নিওঁতা লেবীয়াসকলক তেওঁ এই আজ্ঞা দিলে, 26“এই ব্যৱস্থা পুস্তকখন লৈ আপোনালোকে আপোনালোকৰ ঈশ্বৰ যিহোৱাৰ নিয়ম-চন্দুকৰ কাষত ৰাখক; সেই ঠাইতে এইখন ইস্রায়েলীয়াসকলৰ বিৰুদ্ধে সাক্ষী হৈ থাকিব।\n27কিয়নো আপোনালোক যে কিমান বিদ্রোহী আৰু ঠৰ-ডিঙিয়া তাক মই জানো; মই আপোনালোকৰ মাজত আজি জীয়াই থাকোঁতেও যেতিয়া আপোনালোকে যিহোৱাৰ বিৰুদ্ধে বিদ্ৰোহ-আচৰণ কৰিছে, তেন্তে মোৰ মৃত্যুৰ পাছত যে ইয়াতকৈ আৰু কিমান অধিককৈ কৰিব! 28আপোনালোকৰ নিজৰ নিজৰ গোষ্ঠীৰ সকলো পৰিচাৰক আৰু বিষয়াসকল মোৰ সন্মুখত একগোট হওঁক যাতে মই তেওঁলোকক এই সকলোবোৰ কথা শুনাব পাৰো; আকাশ আৰু পৃথিবীক তেওঁলোকৰ বিৰুদ্ধে সাক্ষী কৰি ৰাখিব পাৰো। 29কিয়নো মই জানো যে, মোৰ মৃত্যুৰ পাছত আপোনালোক একেবাৰে ভ্ৰষ্ট হৈ যাব আৰু যি পথত চলিবলৈ মই আপোনালোকক আজ্ঞা দিছো, সেই পথৰ পৰা আপোনালোক আতৰি যাব; ভৱিষ্যত কালত আপোনালোকলৈ বিপদ নামি আহিব; কাৰণ যিহোৱাৰ দৃষ্টিত যি বেয়া আপোনালোকে তাকে কৰিব আৰু আপোনালোকে নিজ হাতেৰে কৰা কার্যৰ দ্বাৰাই যিহোৱাক ক্রোধিত কৰি তুলিব।”\nতাৰ পাছত মোচিয়ে ইস্রায়েলৰ গোটেই সমাজক এই গীতৰ কথাবোৰ শেষলৈকে গাই শুনালে।


where-and-what-is-the-condition-of-chandrayaan-2-lander-vikram-on-the-moon-the-secret-will-be-disclose-after-3-days– News18 Assam\nক’ত আৰু কি অৱস্থাত আছে চন্দ্ৰযান–২ৰ লেণ্ডাৰ বিক্ৰম? তিনিদিন পিছত খোল খাব ৰহস্য!\nঅৰ্বিটাৰত সংলগ্ন অত্যাধুনিক উপকৰণৰ সহায়ত শীঘ্ৰে এই সকলো প্ৰশ্নৰ উত্তৰ পোৱা যাব বুলি আশা কৰা হৈছে।\nUpdated:September 8, 2019, 12:10 PM IST\nUpdated: September 8, 2019, 12:10 PM IST\nচন্দ্ৰত অৱতৰণৰ কেইটামান মুহূৰ্তৰ পূৰ্বে ISROৰ সৈতে সংযোগ বিচ্ছিন্ন হৈছিল চন্দ্ৰযান–২ৰ। সংযোগ বিচ্ছিন্ন হোৱাৰ পিছৰে পৰা চন্দ্ৰযান–২ৰ অৱস্থিতিৰ বিষয়ে কোনো তথ্য জানিব পৰা হোৱা নাই। অৱশ্যে ISROৰ বিজ্ঞানীসকলে এতিয়াও আশা এৰি দিয়া নাই। শুকুৰবাৰে নিশা চন্দ্ৰপৃষ্ঠত অৱতৰণৰ আগ মুহূৰ্তত পৃথিৱীৰ সৈতে সংযোগ বিচ্ছিন্ন হৈছিল চন্দ্ৰযান–২ৰ। সেই সময়ত চন্দ্ৰপৃষ্ঠৰ পৰা মাথোঁ ২.১ কিলোমিটাৰ দূৰত আছিল লেণ্ডাৰ বিক্ৰম।\nলেণ্ডাৰ বিক্ৰমৰ কি হ’ল আৰু এতিয়া ক’ত কি অৱস্থাত আছে তাক লৈ এতিয়াও কোনো তথ্য লাভ কৰা নাই ISROই। বিজ্ঞানীসকলে সম্পূৰ্ণ বিশ্বাস ৰাখিছে যে তিনিদিনৰ ভিতৰত এই ৰহস্যৰ অৱসান ঘটিব। অৰ্বিটাৰত সংলগ্ন অত্যাধুনিক উপকৰণৰ সহায়ত শীঘ্ৰে এই সকলো প্ৰশ্নৰ উত্তৰ পোৱা যাব বুলি আশা কৰা হৈছে।\nসূত্ৰ অনুসৰি, ISROৰ বিজ্ঞানীসকলে তিনিদিনৰ ভিতৰত লেণ্ডাৰ বিক্ৰমক বিচাৰি উলিয়াবলৈ সক্ষম হ’ব। আচলতে, য’ত লেণ্ডাৰ বিক্ৰমৰ সংযোগ বিচ্ছিন্ন হৈছিল, সেই স্থান পাবলৈ অৰ্বিটাৰক লাগিব তিনিদিন সময়। বিজ্ঞানীসকলৰ মতে, অৱতৰণৰ স্থানৰ সম্পূৰ্ণ তথ্য আছে। অন্তিম সময়ত লেণ্ডাৰ বিক্ৰম পথচ্যুত হৈছিল। সেইবাবে এতিয়া অৰ্বিটাৰত থকা তিনিটা উপকৰণৰ সহায়ত লেণ্ডাৰ বিক্ৰমক বিচৰাৰ চেষ্টা চলাব বিজ্ঞানীসকলে।\nউল্লেখযোগ্য যে অৰ্বিটাৰত থকা SAR (ছিন্থেটিক আপাৰ্চাৰ ৰেডাৰ), IR স্পেকট্ৰ’মিটাৰ আৰু কেমেৰাৰ সহায়ত ১০X১০ কিলোমিটাৰ এলেকা নিৰীক্ষণ কৰিব পৰা যাব। বিজ্ঞানীসকলৰ মতে, লেণ্ডাৰ বিক্ৰমৰ সন্ধানৰ বাবে এই এলেকাৰ হাই ৰিজলিউচনৰ ফটো সংগ্ৰহ কৰিব লাগিব।\nবিজ্ঞানীসকলৰ মতে, যদি লেণ্ডাৰ বিক্ৰমে ক্ৰেছ লেণ্ডিং কৰিছে তেন্তে টুকুৰা–টুকুৰ হৈ যাব পাৰে। এনে পৰিস্থিতিত বিক্ৰমক বিচৰা আৰু সম্পৰ্ক স্থাপন কৰাটো কঠিন হ’ব। কিন্তু যদি লেণ্ডাৰ বিক্ৰমৰ কোনো ক্ষতিসাধন হোৱা নাই তেন্তে হাই ৰিজলিউচন ফটোৰ জৰিয়তে ইয়াৰ সন্ধান উলিয়াব পৰা যাব পাৰে। ইয়াৰ পূৰ্বে ISROৰ মুৰব্বী কে সিৱনেও কৈছিল যে আগন্তুক ১৪ দিনলৈ লেণ্ডাৰ বিক্ৰমৰ সৈতে সম্পৰ্ক স্থাপন কৰাৰ চেষ্টা অব্যাহত থাকিব।


স্থানীয় স্বায়ত্ব শাসন ব্যৱস্থা | অধ্য়ায় ২৪ । Class6Social Science lesson 24 Question and Answer Assam | SCERT Class6S.Science Chapter 24 Solution | Assamese medium Class6S.Science Chapter 24 Answer | ষষ্ঠ মান শ্ৰেণীৰ সমাজ বিজ্ঞান অধ্যায় ২৪ স্থানীয় স্বায়ত্ব শাসন ব্যৱস্থা পাঠটোৰ প্ৰশ্ন আৰু উত্তৰ । - Might Learn\nস্থানীয় স্বায়ত্ব শাসন ব্যৱস্থা | অধ্য়ায় ২৪ । Class6Social Science lesson 24 Question and Answer Assam | SCERT Class6S.Science Chapter 24 Solution | Assamese medium Class6S.Science Chapter 24 Answer | ষষ্ঠ মান শ্ৰেণীৰ সমাজ বিজ্ঞান অধ্যায় ২৪ স্থানীয় স্বায়ত্ব শাসন ব্যৱস্থা পাঠটোৰ প্ৰশ্ন আৰু উত্তৰ ।\nস্থানীয় স্বায়ত্ব শাসন ব্যৱস্থা\n১) উত্তৰ দিয়া-\n(ক) গাঁও অঞ্চলৰ স্থানীয় স্বায়ত্ব শাসন ব্যৱস্থা কেইটা আৰু কি কি?\nউত্তৰঃ গাঁও অঞ্চলৰ স্থানীয় স্বায়ত্ব শাসন ব্যৱস্থা তিনিটা-\n১) গাঁও পঞ্চায়ত\n২) আঞ্চলিক পঞ্চায়ত\n৩) জিলা পৰিষদ।\n(খ) গাঁও পঞ্চায়তৰ সদস্য সংখ্যা কিমান?\nউত্তৰঃ গাঁও পঞ্চায়ত ১০ জন সদস্যৰে গঠিত।\n(গ) কোন চনত অসমত তিনি তৰপীয়া পঞ্চায়ত ব্যৱস্থাৰ সূচনা হৈছে?\nউত্তৰঃ ১৯৯৪ চনৰ পৰা অসমত তিনি তৰপীয়া পঞ্চায়ত ব্যৱস্থাৰ সূচনা হৈছে।\n(ঘ) আঞ্চলিক পঞ্চায়তৰ কাৰ্যকাল কেইবছৰ?\nউত্তৰঃ আঞ্চলিক পঞ্চায়তৰ কাৰ্যকাল ৫ বছৰ।\n(ঙ) জিলা পৰিষদৰ সমষ্টিসমূহ কিমান জনসংখ্যাৰ ভিত্তিত নিৰ্ধাৰণ কৰা হয়?\nউত্তৰঃ জিলা পৰিষদৰ এটা সমষ্টিত ৪০ হাজাৰ জনসংখ্যাৰ ভিত্তিত নিৰ্ধাৰণ কৰা হয়।\n২) শুদ্ধ উত্তৰটো বাচি উলিওৱা-\n(ক) জিলা পৰিষদৰ কাৰ্যকাল (২/৩/৫ ) বছৰ।\n(খ) অসমত স্বায়ত্ব শাসিত জিলা পৰিষদ (২ /৩/৪) খন।\n(গ) গাঁও পঞ্চায়তত অনুসূচীত জাতি, জনজাতি আৰু মহিলাৰ বাবে সংৰক্ষিত আসনৰ ব্যৱস্থা আছে / নাই।\n(ঘ) আঞ্চলিক পঞ্চায়ত (নগৰ সমিতি /গাঁও পঞ্চায়ত/ জিলা পৰিষদ)ৰ সদস্যৰে গঠিত।\n(ঙ) অসমত পৌৰ নিগম (১ /২/৩) খন আছে।\n৩) খালী ঠাই পূৰণ কৰা-\n(ক) বড়োলেণ্ড টেৰিটৰিয়েল কাউন্সিল এখন স্বায়ত্ব শাসিত পৰিষদ ǀ\n(খ) জিলা পৰিষদৰ এটা সমষ্টিত প্ৰায় ৪০ হাজাৰ জনসংখ্যা থাকে\n(গ) বি.টি.চি ৪ খন জিলাক লৈ গঠন কৰা হৈছে ǀ\n৪) স্বায়ত্ব শাসিত জিলা পৰিষদ গঠনৰ উদ্দেশ্যৰ বিষয়ে চমুকৈ লিখা ǀ\nউত্তৰঃ প্ৰত্যেক জাতি জনগোষ্ঠীৰ নিজা নিজা ভাষা, কৃষ্টি, সংস্কৃতি ৰীতি নীতি আৰু পৰম্পৰা আছে। এইবোৰৰ ৰক্ষণাবেক্ষণ আৰু উন্নতিৰ বাবে সংবিধানে আমাক বিশেষ সুবিধা দিছে। তাৰে আলম লৈ নিজ নিজ ভাষিক আৰু সাংস্কৃতিক স্বকীয়তা ৰক্ষাৰ বাবে অসমৰ পাহাৰীয়া জিলা দুখন ক্ৰমে- কাৰ্বি আংলং আৰু ডিমা হাচাও সামৰি এখন আৰু ভৈয়াম অঞ্চলৰ বাবে বড়োলেণ্ড টেৰিটৰিয়েল কাউন্সিল (বি টি চি) ত স্বায়ত্ব শাসিত জিলা পৰিষদ গঠন কৰা হৈছে।\n৫) ভৈয়ামৰ যিকোনো দুখন স্বায়ত্ব শাসিত পৰিষদৰ নাম লিখা ǀ\n১) মিচিং স্বায়ত্ব শাসিত পৰিষদ\n২) ৰাভা স্বায়ত্ব শাসিত পৰিষদ।\n৬) জিলা পৰিষদৰ কাৰ্যাৱলী লিখা।\nউত্তৰঃ জিলা পৰিষদে জিলাখনৰ সামূহিক উন্নয়নৰ বাবে কৰা কামবোৰক ২০ টা ভাগত ভাগ কৰিছে। তাৰে কিছুমান উল্লেখযোগ্য কাম হৈছে-\n· গাঁও পঞ্চায়ত আৰু আঞ্চলিক পঞ্চায়ত ৰ কামকাজ পৰ্যবেক্ষণ কৰে আৰু সিবিলাকৰ মাজত সমন্বয় ৰক্ষা কৰে।\n· গাঁও পঞ্চায়ত আৰু আঞ্চলিক পঞ্চায়তলৈ অনুদান আগবঢ়োৱা আচনি প্ৰস্তুত কৰে আৰু কাৰ্যকাৰী কৰে।\n· আশ্ৰম, ছাত্ৰাবাস, শিক্ষানুষ্ঠান, সমবায় সমিতি, সাংস্কৃতিক বিকাশ কেন্দ্ৰ, হাট-বজাৰ আদি প্ৰতিষ্ঠা কৰিব পাৰে।\n· জলপথত নাঁও, ফেৰী আদিৰ ব্যৱস্হা কৰে।\n৭) দলগত কাৰ্য\nআঞ্চলিক পঞ্চায়তৰ কামৰ এখন তালিকা প্ৰস্তুত কৰা।\nউত্তৰঃ আঞ্চলিক পঞ্চায়ত এলেকাৰ অধীনত হোৱা কামকাজ সমূহ তলত উল্লেখ কৰা হল-\n· বাট-পথ, নলা নিৰ্মাণ আৰু মেৰামতি কৰে।\n· ৰাজহুৱা পুথিভঁৰাল\n· পৰিয়াল কল্যাণ\n· ভূমি সংৰক্ষণৰ ব্যৱস্হা\n· খোৱা পানীৰ যোগান\n· গ্ৰাম্য আৱাস নিৰ্মাণ\n· ক্ষুদ্ৰ আৰু কুটিৰ উদ্যোগ নিৰ্মাণৰ বাবে যুৱক যুৱতীসকলক অনুদান আগবঢ়োৱা ইত্যাদি ǀ ৰঞ্জিত বিকাশ চেতিয়া\n← কেন্দ্ৰীয় আৰু ৰাজ্যিক চৰকাৰ । অধ্যায় ২৩ । Class6Social Science Lesson 23 Question and Answer Assam | SCERT Class6S.Science Chapter 23 Answer | Assamese medium Class6Social Science Lesson 23 Solution | ষষ্ঠ মান শ্ৰেণীৰ সমাজ বিজ্ঞান অধ্যায় ২৩ কেন্দ্ৰীয় আৰু ৰাজ্যিক চৰকাৰ পাঠটোৰ প্ৰশ্ন আৰু উত্তৰ ।\nউন্নত জীৱনৰ প্ৰয়োজনসমূহ (আমাৰ ব্যক্তিগত আৰু সামাজিক প্ৰয়োজন)। অধ্যায় ১৮ । Class6Social Science Lesson 18 Question and Answer Assam | SCERT Class6S.Science Chapter 18 Solution | ষষ্ঠ মান শ্ৰণীৰ সমাজ বিজ্ঞান অধ্যায় ১৮ প্ৰশ্ন আৰু উত্তৰ । →\n03846 0\nUsers Last7days : 1870\nUsers Last 30 days : 6909\nUsers This Month : 5414\nUsers This Year : 38459\nTotal Users : 38460\nViews Last 30 days : 16097\nViews This Year : 99094\nTotal views : 99095


কাব্যশ্ৰী হাজৰিকাৰ “মৌনতাৰ উপহাৰ” - Hourly Times\nNovember 15, 2019000 1 min3yrs 84\n: অই ল’ৰা\nএনেদৰেই আৰম্ভ হৈছিল তেওঁলোকৰ প্ৰতিটো দিন। কেতিয়াবা কাজিয়া, কেতিয়াবা অত্যাধিক মৰম। কেতিয়াবা দুয়োৰে মুখমণ্ডল গপত গংগাটোপ। কেতিয়াবা আকৌ দুয়োৰে ওঁঠত বিয়পি থাকে এমোকোৰা হাঁহি। দূৰে দূৰে থাকিলেও তেওঁলোক যেন নিচেই কাষত। মুঠতে উপযুক্ত সময়ৰ অপেক্ষাত বৰ্তমানবোৰত দুয়ো সুখী। পিছে সুখৰো থাকে পৰিসীমা, সপোনতো আহে বাধা। সুখৰ সপোন ৰচি ৰচি তেওঁলোক আজি অসুখী। হাঁহিৰে উপচি উঠা ওঁঠকেইটাত আজি দুখৰ চাপ। চকুৰে কথা কোৱাৰ সলনি তেওঁলোকৰ চকুদুহাল আজি কুঁৱাসদৃশ। পটা দেখিলেই কেইবানিশা উজাগৰে কটোৱাৰ উমান। তাহানিৰ দৰে এতিয়াও পুৱা দুচকু মেলিয়েই প্ৰথম উশাহত ভাঁহি আহে পৰস্পৰৰ মুখকেইখন, যদিওবা মূখত ফুটি নুঠে চিনাকী নামটো। হাজাৰজনৰ শুভকামনাও অভিশাপ হৈ পৰিল। “তোমালোকৰ এই প্ৰেম অমৰ হওঁক, চিৰ যুগমীয়া হওঁক” উস! আৰু যে কিমান শুভেচ্ছামূলক বাৰ্তা পাইছিলো। বিনিময়ত…? হয়তো অমৰ হ’ব কিন্তু পূৰ্ণতা নাপায়। সমাজ…! কি পাই সমাজে মানুহৰ আৱেগ অনুভুতিৰ লগত হেতালি খেলি? মৰমৰ সংজ্ঞা শিকাৰেপৰা এজনৰ বাবেই সাঁচি ৰাখিছো মোৰ মৰম। ভাল-বেয়াৰ অৰ্থ বুজাৰেপৰা এজনৰ বাবেই ভালতকৈও ভাল হ’ব বিচাৰিছিলো। অথচ আজি সমাজৰ পাকচক্ৰত তেওঁকেই নেওচি উচ্চ জাতিৰ খ্যাতি ৰক্ষাৰ বাবেই আন এজনৰ নামত অৰ্পণ কৰিব লাগিব নিজকে। ইমান নিষ্ঠুৰনে সমাজ! কিন্তু…? সমাজৰ শিকলি চিঙি যাওঁৱেই বা কেনেকৈ? যিখন সমাজতে পাৰ হৈছে মোৰ অতীত-বৰ্তমান, যিখন সমাজৰ নিয়ম মতেই আগুৱাই গৈছে মোৰ জেষ্ঠসকল! আৱেগৰ উচতনিত এবাৰ যদি এনে ভুল কৰো কনিষ্ঠসকলক দি থৈ যাম কি ? হয়তো মোৰ দৰে আৰু হাজাৰজনে কৰিব এনে ভুল। সেইয়া হ’বলৈ গ’লে উপৰিপুৰুষে তাইক ক্ষমা কৰিবনে? কন্যা হৈ উপজি পাৰিবনে দেউতাকৰ ব্ৰাহ্মণত্বখিনিক তাইৰ বাবেই শেষ কৰিব? আনহাতে নিজৰ প্ৰেমক নিজেই হত্যা কৰি কেনেকৈনো কথা দিয়ে আন এজনক; একমাত্ৰ ব্ৰাহ্মনত্ব ৰক্ষাৰ বাবেই! তথাপিও তাই এটা সিদ্ধান্ত ল’বই লাগিব। সমাজখনক বুজাব তাই। প্ৰেমে কাঢ়ি নিনিয়ে ধৰ্ম। প্ৰেম এক স্বৰ্গীয় অনুভুতি। প্ৰেম একপক্ষীয়, মাতৃপ্ৰেম কেৱল জন্মদাত্ৰীৰ মাতৃৰ বাবেহে উপজে, পিতৃ প্ৰেমো কেৱল পিতৃৰ বাবে ঠিক সেইদৰে এই প্ৰেমো কেৱল এজনৰ বাবেহে সম্ভৱ। ক’ৰবাত পাইছিলো ‘যৌৱনৰ প্ৰথম প্ৰেম হেনো সচাঁ হয়, কিন্তু সেই প্ৰেম ভুল পৰিস্থিতি নাইবা ভুল মানুহৰ স’তে’। পিছে মোৰ ক্ষেত্ৰত কি ভুল, পৰিস্থিতি নে মানুহ ? মানুহ… এইয়া জানো মানি ল’ব পাৰি যিজন মানুহে চেহেৰাক গুৰুত্ব নিদি মানৱতাৰ মূল্যৰে আগুৱাই তেওঁ কি ভুল হ’ব পাৰে ? অথবা পৰিস্থিতি… ইও জানো সম্ভৱ যি সময়ত জাতি-ভেদৰ কথা নাভাৱি উচ্চ-নীচ বিচাৰ নকৰি কেৱল মানুহ হিচাপে নিজকে গঢ়িবলৈ শিকিছো সেই সময়, সেই পৰিস্থিতি জানো ভুল হ’ব পাৰে? তেন্তে ভুল কি ? এই সমাজখন নে সমাজ সৃষ্টি কৰোতাসকল নে আন কিবা! এনেকৈ হাৰি যাব নোৱাৰো। বুজাব লাগিব সকলোকে। পিছে বুজালেই বা বুজিবনে কোনোবাই ? তাৰেই চিন্তাত মগ্ন প্ৰতিটো মুহুৰ্ত।\nকোঠাৰ খিৰিকীখন খুলি দিয়াৰ লগে পোহৰবোৰ সোমাই আহিল। মোৰ প্ৰতিটো ফোনালাপৰ সাক্ষী , ফাগুনে লঠঙা কৰাৰ পাছতো বহাগত পুনৰ হাঁহি হাঁহি নিৰৱে প্ৰেৰণা যছাঁ হেঁপাহৰ গছজোপাৰ দালত আজিও বহি আছে কপৌহাল। ইটোৱে সিটোৰ ওঁঠত ওঁঠ থৈ পাতিছে হৃদয়ৰ কথা। হয়তো দুদিন আগলৈকে এই চৰাইহালৰ মনৰ কথাবোৰো বুজিছিলো, ফোনৰ ইটো মূৰৰপৰা সিটো মূৰলৈ বৰ্ণনা দি গৈছিলো চৰাইহালৰ প্ৰতিটো কথা। কিন্তু আজি… বুজাটো দূৰৰে সেই চৰাইহালৰ প্ৰতিও ইৰ্ষা উপজিছে। খুলা খিৰিকীখন পুনৰ জপাই দিলো নোৱাৰো আৰু এনেকৈ নিজেই জ্বলি জ্বলি নি:শেষ হোৱালৈকে সহ্য কৰিব। কিন্তু কৰিমেই বা কি? সেয়ে চিৰশ্বাশ্বত আপোন কলমটো হাতত তুলি লিখি গ’লো এফালৰপৰা মোৰ হৃদয়ত জ্বলি উঠা জুইকুৰা। যদি এই অন্যায়ৰ বিৰোদ্ধে মাত দিও হয়তো মই সমাজ আৰু আপোন মানুহবোৰক ত্যাগ কৰিব লাগিব। আৰু যদি মাত নিদিও তেন্তে পৰাধীনতাৰ পোছাক পিন্ধি চিৰদিনলৈ হেৰাই যাব লাগিব নিজৰ মাজতে নিজেই।\nউস! কি যন্ত্ৰণাদায়ক আছিল সেই সময়। বহুবছৰৰ পুৰণি ডায়েৰীৰ পৃষ্ঠাবোৰ লুটিয়াই আজি তাই গভীৰ হুমুনীয়াহ কাঢ়িছে। গল্পৰ দৰে লিখি যোৱা কাহিনীবোৰ তাইৰ নিজৰেই নে? বাৰে বাৰে সুধিছে নিজকে। সেই সময়ত তাই সমাজৰ বিপক্ষে মাত দিয়া নাছিল। মৌনতাৰে, একান্ত বাধ্য হৈ পালন কৰিছিল; সমাজে গঢ়ি দিয়া প্ৰতিটো কৰ্তব্য। বৰ্তমান শিক্ষিত সমাজত জাতি-ভেদৰ বিচাৰ কৰাটো ভুল। কিন্তু আপোন মানুহবোৰক ভুল বুজি তেওঁলোকৰ বিপক্ষে কঠোৰ হোৱাটোও ভুল। আজি মই বিচৰাতকৈও অধিক সুখী আৰু সেই তাহানিৰ প্ৰেমিকজনো সুখী অন্য এগৰাকী সংগীৰ লগত । বৰ্তমান বন্ধুত্বৰ সম্পৰ্কৰে ইজনে সিজনৰ খবৰ ৰাখো। তেওঁ পত্নী আৰু মোৰ স্বামী, তেওঁলোকেও জানে আমাৰ অতীত কাহিনী। কিন্তু কোনেও স্মৃতিৰ পৃষ্ঠা লুটিয়াই খুচৰি নুফুৰে, বৰঞ্চ আমাৰ ত্যাগক সন্মান যাঁচি দুয়োৰে অন্তৰাত্মা কৰি তুলে উৎফুল্লিত। আমাৰ মাজত এতিয়া মা-দেউতাৰ আৰ্শীবাদ আছে। অাধা পঢ়ি ৰৈ যোৱা ডায়েৰীখন সামৰি পুনৰ আগৰ ঠাইত থৈ মুখত হাঁহি এটা মাৰি অনুভৱ কৰিলে তাই প্ৰেম মানেই প্ৰাপ্তী নুবুজাই। ত্যাগতহে বিৰাজমান প্ৰকৃত প্ৰেম। সেই সময়ত দুয়ো মৌন থকাৰ বাবেই আজি হয়তো তেওঁলোক এনেকৈয়ে সুখী । সেয়ে তাই এই প্ৰেমৰ নাম দিলে “মৌনতাৰ উপহাৰ”।।।


September 15, 2018 – অসম খবৰ 24X7\nব্যৰ্থতাৰ এটি অধ্যায়\nSeptember 15, 2018 Asom Khobor\nব্যৰ্থতাৰ এটি অধ্যায় ——————————- তুমি আহিছিলা মই শুই থাকোতে পুৱাৰবেলিটো হাতত লৈ । তুমি গুচি গ’লা গাৰুৰ তলত বেলিটো থৈ । যেতিয়া সাৰ পালো বেলিটোৱে তেতিয়া এন্ধাৰৰ সাজ পিন্ধিছিল । গোটেই নিশা বৰষুণত তিতাৰ পিছত বেলিটো পুনৰ পালো কিন্তু তুমি দিয়াটো নহয় । বন্দনা পাটগিৰি\nতুমি কবিতাৰ শিৰোনাম তুমি নাজানো তুমি কোন? থাকা বহুতৰ মাজতেই লুকা ভাকু খেলি,আৰু পলে পলে আহি কৰা ধেমালী! তোমাৰ অবিহনে মোৰ আধাৰুৱা হৈ পৰে উকা কাগজবোৰ! আৰু একালৰ বিষাদী প্ৰিয়াৰ কথা! তুমি আহিবা, আহি থাকিবা আৰু মই তোমাক তুলি ধৰিম ভাজ লগা ভাষাৰ মাজৰে! সেই দিনাও আহিবা যিদিনা শুই পৰিম একেবাৰলৈ! তুমি অনুভৱ নহয় জানো মোৰ! ✍🏻সুমন জ্যোতি বৰা\nজামুগুৰি প্ৰেছ ক্লাবৰ উদ্যোগত কুইজ প্ৰতিযোগিতা\nজামুগুৰি প্ৰেছ ক্লাবৰ উদ্যোগত কুইজ প্ৰতিযোগিতা ৷ অসম খৱৰ , জামুগুৰিহাট : বৃহত্তৰ জামুগুৰিহাট অঞ্চলৰ ছাত্ৰ- ছাএী সকলৰ বৌদ্ধিক বিকাশৰ উদ্দেশ্য জামুগুৰি প্ৰেছ ক্লাবৰ উদ্যোগত আৰম্ভ কৰা প্ৰথম খন কুইজ প্ৰতিযোগিতা জামুগুৰি উচ্চতৰ মাধ্যমিক বিদ্যালয়ত আজি অনুষ্ঠিত হয় ৷ জামুগুৰিহাটৰ এখন আগশাৰীৰ শিক্ষানুষ্ঠান জামুগুৰি উচ্চতৰ মাধ্যমিক বিদ্যালয়ৰ ছাত্ৰ-ছাএী মাজৰ ১৪ টা দলে অংশগ্ৰহণ কৰে। বিদ্যালয়ৰ খনিৰ ছাএ-ছাএী মাজৰ ১৪ টা দলে অংশগ্ৰহণ কৰাৰ ভিতৰত প্ৰথম শ্ৰেষ্ঠ দলৰ সন্মান লাভ কৰে নীতিশ হাজৰিকা , আকাশ ভৰদ্বাজ , প্ৰত্যুষ জীৱন বৰা দল আৰু দ্বিতীয় শ্ৰেষ্ঠ দলৰ সন্মান লাভ কৰে টিংকু আচাৰ্য ,…\nThis Year : 69556\nTotal Users : 176391\nTotal views : 1050031


ভগবন্ত মান পঞ্জাবৰ পৰৱৰ্তী মুখ্যমন্ত্ৰী! ৭০শতাংশ পঞ্জাৱীয়েই সপক্ষে দিলে মত -\nHomeৰাজনৈতিকভগবন্ত মান পঞ্জাবৰ পৰৱৰ্তী মুখ্যমন্ত্ৰী! ৭০শতাংশ পঞ্জাৱীয়েই সপক্ষে দিলে মত\nভগবন্ত মান পঞ্জাবৰ পৰৱৰ্তী মুখ্যমন্ত্ৰী! ৭০শতাংশ পঞ্জাৱীয়েই সপক্ষে দিলে মত\nডিজিটেল ডেস্ক : সমাগত পাঁচখন ৰাজ্যৰ বিধানসভা নিৰ্বাচন। এই পাঁচ ৰাজ্যৰ ভিতৰত পঞ্জাব আৰু উত্তৰ প্ৰদেশৰ নিৰ্বাচনে বিশেষ চৰ্চা লাভ কৰিছে। বিগত সময়ছোৱাত কৃষক বিদ্ৰোহে দেশ তোলপাৰ লগোৱাৰ পৰিপ্ৰেক্ষিততে এই নিৰ্বাচনত বিজেপি প্ৰৱল প্ৰত্যাহ্বানৰ সন্মুখীন হোৱাটো নিশ্চিত। বিশেষকৈ পঞ্জাবত বিজেপিয়ে বৰ সুবিধা কৰিব নোৱাৰাটো স্পষ্ট হৈ পৰিছে। উত্তৰ প্ৰদেশতো তেওঁলোকৰ সপক্ষে বা বলাটো অন্ততঃ এতিয়ালৈ স্পষ্ট হোৱা নাই। কিন্তু বিকল্প কি হ’ব? এই প্ৰশ্ন এতিয়া উত্থাপন হ’বলৈ ধৰিছে। উত্তৰ প্ৰদেশত সমাজবাদী পাৰ্টীৰ নেতা তথা প্ৰাক্তন মুখ্যমন্ত্ৰী অখিলেশ যাদৱে আগ্ৰাসী প্ৰচাৰ আৰম্ভ কৰিছে।\nকিন্তু পঞ্জাবৰ পৰিস্থিতি কিছু পৃথক যেন বোধ হৈছে। শাসকীয় দল কংগ্ৰেছ অন্তঃকলহত বিধ্বস্ত প্ৰায়। এই বিনাশযাত্ৰাত নেতৃত্ব দিছে পঞ্জাব প্ৰদেশ কংগ্ৰেছৰ সভাপতি নৱজ্যোৎ সিং সিদ্ধুৱে। সিদ্ধুৰ সৈতে থকা সংঘাতৰ বাবেই মুখ্যমন্ত্ৰীৰ আসনেই নহয় দলো ত্যাগ কৰিছে কেপ্টেইন অমৰিন্দৰ সিঙে। নতুন দল গঠন কৰি তেওঁ মিত্ৰতাৰ বাবে বিজেপিৰ কাষ চাপিছে। কিন্তু পঞ্জাবৰ পৰিস্থিতি বিজেপিৰ অনুকূল মুঠেও নহয়। সেইবাবে তেওঁ ক্ষমতা দখলৰ বাবে উঠি-পৰি লাগিছে অৰবিন্দ কেজৰিৱালৰ আম আদমী পাৰ্টী। শেহতীয়াকৈ ২২টাকৈ কৃষক সংগঠনে গঠন কৰা ৰাজনৈতিক দল সংযুক্ত সমাজ মৰ্চায়ো আপৰ কাষ চপাৰ ইংগিত পোৱা গৈছে। মুঠতে পঞ্জাবত আপৰ সম্ভাৱনা অতি উজ্জ্বল। শেহতীয়া এক সমীক্ষাই পুনৰ এই সম্ভাৱনাৰ কথা স্পষ্ট কৰি তুলিছে।\nপঞ্জাবৰ সভাপতি মানক প্ৰথম পচন্দ হিচাপে বিচাৰে ৭০শতাংশ লোকে\nআম আদমী পাৰ্টীৰ নেতা-কৰ্মীসকলে নিৰ্বাচনৰ পূৰ্বে দলৰ মুখ্যমন্ত্ৰী পদৰ প্ৰাৰ্থী ঘোষণা কৰাটো বিচাৰিছিল। আৰু এই উদ্দেশ্যেই তেওঁলোকে ৰাইজৰ পচন্দৰ প্ৰাৰ্থীনো কোন তাক লৈ এটা দলীয় সমীক্ষা চলাইছিল। এই সমীক্ষাত যিটো নাম সৰ্বসাধাৰণে নিৰ্বাচন কৰিছে সেই নামটো হৈছে ভগৱন্ত মান। আপৰ সাংসদ তথা পঞ্জাবৰ সভাপতি মানক প্ৰথম পচন্দ হিচাপে বিচাৰে ৭০শতাংশ লোকে।\nএই পৰিসংখ্যাই বহু নতুন সমীকৰণৰ ইংগিত দিছে। কংগ্ৰেছত নৱজ্যোৎ সিং সিদ্ধুৰ মইমতালি আৰু মুখ্যমন্ত্ৰী চৰণজিৎ সিং চন্নীৰ অসহায় অৱস্থাক ৰাজ্যখনৰ জনগণে নিশ্চয় নেদেখাকৈ থকা নাই। যাৰ বাবে এতিয়া তাৰ বিকল্প হিচাপে মানৰ দৰে নেতাক মু্খ্যমন্ত্ৰীৰ আসনত বহুৱাবলৈ পঞ্জাবৰ জনগণে মানস কৰিছে বুলি ভবাৰ থল আছে। ৰাজ্যখনৰ প্ৰধান বিৰোধী দল আম আদমী পাৰ্টীয়ে এইবাৰ পঞ্জাবৰ শাসন যদি দখল কৰিবলৈ সক্ষম হয় তেন্তে সেয়া এক উল্লেখনী সফলতা বিবেচিত হ’ব আৰু তাৰ বিপৰীতে শাসকীয় কংগ্ৰেছৰ বাবে ই হ’ব এক প্ৰচণ্ড মুখ থেকেচা।\nPrevious articleবকোৰ সোণতলীত উত্তাল প্ৰতিবাদ\nNext articleপ্ৰেমিকাৰ সৈতে বনভোজ খোৱাৰ পাছতে উদ্ধাৰ আছুকৰ্মীৰ মৃতদেহ? ন্যায় বিচাৰি মাতৃৰ কান্দোন


শ্ৰীমান-শ্ৰীমতী- ৰাজশ্ৰী শৰ্মা – ফটাঢোল\nAugust 1, 2021 দৈনন্দিন\t20 Comments\nশ্ৰীমান-শ্ৰীমতী- ৰাজশ্ৰী শৰ্মা\nআমাৰ ঘৰৰ কাষৰে শৰ্মা পুৰণি চিন্তাৰ মানুহ, শৰ্মানী আধুনিক। শৰ্মা পূবে থাকিলে শৰ্মানী পশ্চিমে। শৰ্মাই ঘৰত ৰন্ধা খাই ভাল পায়, ইফালে শৰ্মানীয়ে ৰেষ্টুৰেণ্টত। ঘৰত আন কোনো মানুহ নাই বাবে শৰ্মাই ৰাতি ঘৰ এৰি বাহিৰত থাকিবলৈ বেয়া পায়, আচলতে চোৰৰ ভয়, যিহে দিনকাল! ইফালে শৰ্মানীৰ ঘৰত থাকি মূৰ পকি গৈছে, হ’ল বুলিয়েই কিমান শুব, কিমান ফেইচ বুকত ব্যস্ত থাকিব, কিমান চিনেমা চাব বা কিমান শৰ্মাৰ লগত কাজিয়া কৰিব?\nছোৱালী দুজনীৰ গৰমৰ বন্ধ, স্কুলৰ প্ৰজেক্ট মানে ধৰক এটা এটা কৈ বুটৰ দাইল আঠা লগাই ইংৰাজী আখৰকেইটা বনাব লাগে, নহ’লে ভেন্দিৰে ৰং লগাই ফুল আঁকিব লাগে। হাতত ৰং লগাই সৰুজনীয়ে ঘৰৰ বেৰত চাপ মৰাৰ আগতেই কেনেবাকৈ বগা কাগজত তাইৰ হাতেৰে চাপ কেইটা মান মাৰি কিবা মূৰ্গীৰ ছবি কেইখনমান আঁকিব লাগে ইত্যাদি ইত্যাদি। এইবোৰ চম্ভালি, লগতে সিহঁত দুজনীৰ কাজিয়া ভাঙি শৰ্মানীৰ অৱস্থা একেবাৰে শোচনীয়।\nইফালে মৰ কৰোণা ভাইৰাচডালৰ উৎপাতত ক’ৰবাত বাহিৰলৈ ওলাই যাবলৈও নাই, ঘৰতে বহি খাই বৈ শৰ্মানীৰ ওজন বাঢ়ি গৈ আছে। শৰ্মাৰ মতে একো কাম বন নকৰি অকল ছোৱালী দুজনীৰ হোমৱৰ্ক কৰিলে ওজন নাবাঢ়ি আৰু কি হ’ব। শৰ্মাৰ এনেকুৱা কথা শুনিলে শৰ্মানীয়েও একেবাৰে ধুই দিয়ে শৰ্মাক। ৰাতিপুৱাৰ পৰা শৰ্মাই দিনটোত কৰা কাম বিলাক এফালৰ পৰা গাই যায় যেনে, ৰাতিপুৱা চাৰে আঠ বা ন বজাত চাহ খোৱা, তাৰপিছত এঘণ্টামান মোবাইল, তাৰপিছত ৰাস্তাত কাৰোবাৰ লগত লেকচাৰ, তাৰপিছত দুদিনৰ বিৰতিত বজাৰ, তাৰপিছত দুঘণ্টামান বিছনাত আৰাম কৰা ইত্যাদি ইত্যাদি..। (এইখিনি কোৱালৈ শৰ্মাই লাহে লাহে প্ৰস্থান কৰে ঘৰৰ বাহিৰলৈ)।\nশৰ্মানীয়ে সাধাৰণতে ঘৰৰ আভ্যন্তৰীণ বিষয়বোৰ চম্ভালে যেনে ধৰক পাকঘৰত দুপৰীয়া কি তৰকাৰী ৰান্ধিব বা ছোৱালী দুজনীয়ে আবেলি কি খাব ইত্যাদি। শৰ্মায়ো কিছুমান জটিল ঘৰুৱা সিদ্ধান্ত লোৱাত সহায় কৰে যেনে কাৰোবাৰ বিয়াত যাওঁতে শৰ্মানীয়ে সেউজীয়া কাপোৰযোৰ পিন্ধিব নে হালধীয়াযোৰ নে কমলাযোৰ বা কাণফুলি কোনযোৰ মিলিব আদিত।\nঘৰৰ বাহিৰৰ সমস্যাবোৰত কিন্তু সদায় শৰ্মাই মাত মাতে, বহুত চিন্তা চৰ্চাও কৰে। যেনে, পেট্ৰল জি এচ্ টিত কেতিয়া সোমাব, নতুন কেন্দ্ৰীয় হেল্থ মিনিষ্টাৰে কৰোণাৰ বাবে কি কৰা উচিত, বৈদেশিক পৰিক্ৰমা মন্ত্ৰীজনাই ফ্ৰান্সলৈ যাওঁতে লগতে চাইনীজ ভাষাও শিকিব লাগিব নেকি, এলন্ মাক্সে সঁচাকৈ মংগল গ্ৰহত ৰাজত্ব কৰিব নেকি ইত্যাদি। শৰ্মানীও দুই এটা ঘৰৰ বাহিৰৰ কথা চিন্তা নকৰা নহয়, কৰে। যেনে ওচৰৰ মিশ্ৰ দম্পতীয়ে সদায় গধূলি এবাৰ হাতে-হাত ধৰি ফুৰি আহি নিশা কিয়বা কাজিয়া লাগে? মুখ্যমন্ত্ৰীৰ পত্নীৰ দৰে কাপোৰ এযোৰ তেওঁৰো আছে, সেইযোৰ পিন্ধি ক’ত ফুৰিবলৈ গ’লে ভাল হ’ব বা ক’ত অৰিজিনেল মূগাৰ কাপোৰ পোৱা যাব আদি।\nএনেদৰে দিনবোৰ গৈ থাকে, শৰ্মাৰ কথাত শৰ্মানীৰ খং উঠে, কেতিয়াবা শৰ্মাৰো, কেতিয়াবা মাতবোল বন্ধ। পিছত খঙটো অলপ কমিলে পিচে শৰ্মাই মৰমৰ মাত এষাৰ দিয়ে, শৰ্মানীয়ে সকলো পাহৰি যায়, সকলো আৰু আগৰ দৰেই হয়, পিচে শৰ্মানীৰ ওজনটোহে বাঢ়িহে গৈ থাকে।\nহঠাৎ এদিন শৰ্মাই ক’ৰবাত পঢ়ে যে আজিকালি বেছি ভাগ সমস্যা কম্পিউটাৰ চফটৱেৰৰ দ্বাৰা সমাধান কৰা হয় আৰু আজিকালি পাৰ্চনেল প্ৰব্লেমবোৰ সমাধান কৰিবলৈ ডাঙৰ ডাঙৰ আই টি ফাৰ্ম আছে। শৰ্মাই মনতে কিবা এটা ভাবি শৰ্মানীক কয়,\n: আমি এনেকুৱা এটা চফটৱেৰ যদি অৰ্ডাৰ কৰোঁ য’ত এনেকুৱা কিবা চিষ্টেম থাকিব য’ত তুমি দহ মিনিটৰ বেছি এনেই বহি থাকিলে এলাৰ্ম বাজিব। মানে এই শৰ্মা ঘৰত নাথাকিলেও তোমাক কোনোবাই মোৰ দৰেই সঁকিয়াই থাকিব যে তোমাৰ ওজন বাঢ়ি আছে। তেতিয়া তুমি এক্টিভ হৈ কিন্তু ক্ষীণাই আকৌ আগৰ দৰেই ধুনীয়াজনী হৈ পৰিবা আৰু মই সকলো সময়তে তোমাক কেটেৰা মাতোঁ বুলিও ক’ব নোৱাৰিবা। এটা চফটৱেৰ দুটা কাম।\nএতিয়া শৰ্মানীৰ চকু কপালত, হাত দুখন মূৰত, কেৰাহিকৈ শৰ্মানীয়ে ওচৰত কিবা দলিয়াব পৰা সামগ্ৰী আছে নেকি সেয়াৰো সন্ধানত। শৰ্মা? তেওঁ কিছু আঁতৰত তিনি বছৰীয়া সৰু ছোৱালীজনীৰ আঁৰত সুৰক্ষিত অৱস্থানত।\n« কি যে বিড়ম্বনা ঐ-ৰঞ্জিত কুমাৰ শৰ্মা\nলোককথা- জয় বৰা »\nশ্ৰীমান শৰ্মাই ঘৰুৱা জটিল সিদ্ধান্তবোৰ সহজে সমাধান কৰে বুলি জানি ভাল লাগিল। হাঃ হাঃ, বঢ়িয়া লাগিল ৰাজশ্ৰী।\nবা, দেশ দেশান্তৰৰ চিন্তাতে তৎ নাপায় যে।\n😂😂, ভাল লাগিল। শৰ্ম্মানী\nশৰ্মা স্মাৰ্ত আছে।\nমজ্জা। ঘৰ ঘৰ কি কহানী।\nবৰ ৰসাল ৰচনা\nধন্যবাদ ৰঞ্জনা বা\nএয়া শৰ্মানীৰ নিজৰ ঘৰৰ কাহিনী😉 মজ্জা লাগিল ৰাজশ্ৰী!\nহা হা, অ হে😁😁.. থেংকিউ\nবঢ়িয়া লাগিল। পিছে ভিনদেউৰ আইডিয়া বেয়া নাছিল।\nঅ, তেওঁ আইডিয়াৰ ভাণ্ডাৰ একেবাৰে😁😁\nPorhi moja lagil baa,,\nBorhia….upadhir logot nam keitau di dibo lagisil😁😁\nভাল লাগিছে আণ্টি।\nশৰ্মাৰ বহুত কাম৷ অলপ সহায় কৰি দিবাহে৷


ই-আলোচনী - সাহিত্য ডট অৰ্গ\nআজিৰ দৈনিক বাতৰি কাকতত প্ৰকাশিত লেখা (20-04-12)\n(বি.দ্ৰ.- নামটো ভুলতে "অঞ্জন বৰা" হৈ থাকিল)\nPosted by Anjal at 2:57 AM No comments:\nসংস্কৃতি, পৰিবৰ্তিত অসমীয়া সংস্কৃতি আৰু সংস্কৃতিৰ সংকট\nসংস্কৃতি কি, ইয়াৰ সংজ্ঞা আৰু স্বৰূপ সম্বন্ধে এটা সুস্পষ্ট ধাৰণা দিয়া কঠিন৷ অসমীয়া ভাষা-সাহিত্যৰ মাজতো এই শব্দটোৱে কেতিয়াৰ পৰা নিগাজিকৈ সোমাই পৰিল সেই বিষয়েও নিশ্চিতকৈ ক’ব নোৱাৰি৷ সংস্কৃতিৰ লগত সততে জৰিত হৈ থাকে এখন সমাজ আৰু সেই সমাজখনৰ অংগীভূত সদস্যৰূপে মানুহে আহৰণ কৰা জ্ঞান, বিশ্বাস, কলা, ৰীতি-নীতি, আচাৰ-ব্যৱহাৰ, উৎসৱ-অনুষ্ঠান, আইন-কানুন, নৈতিকতা, অভ্যাস আৰু অন্যান্য সামাজিক উপাদানসমূহ৷ মানুহৰ জীৱন-ধাৰণৰ পৰিৱৰ্তনৰ লগে লগে সংস্কৃতিৰ ধাৰণাৰো পৰিৱৰ্তন হৈ আহিছে৷ মানুহে আদিম অৱস্থাৰ পৰা সভ্য অৱস্থালৈ আহোতে সময়ৰ লগত খাপ খুৱাই জীৱন-যাপনৰ বাবে নিত্য নতুন আহিলা-পাতিৰ আশ্ৰয় ল’ব লগা হ’ল৷ ইয়াৰ বাবে মানুহে এক নতুন কৃত্ৰিম সাংস্কৃতিক পৰিৱেশৰো সৃষ্টি কৰি ল’ব লগা হ’ল৷ এটা সময়ত সেই সকলোবোৰেই মানৱ জীৱনৰ নিত্য ব্যৱহৃত সামগ্ৰীত পৰিণত হৈ পৰিল৷ গতিকে এই ফালৰ পৰা ক’ব পাৰি “যি বিলাকত প্ৰকৃতিৰ প্ৰেৰণা থাকিলেও কেৱল প্ৰাকৃতিক নিয়মত হোৱা নাই, কিন্তু মানুহে নিজৰ শৰীৰ আৰু মনৰ বিকাশৰ বাবে, সমাজৰ কল্যাণৰ অৰ্থে সৃষ্টি কৰি লৈছে আৰু মানি লৈ তাক বিকাশ সাধন কৰিছে সেয়ে হ’ল সংস্কৃতি (অসমীয়া লোক সংস্কৃতিৰ আভাস)৷” একেদৰে নৃতাত্বিক অৰ্থতো “মানুহে জন্মৰ পৰা মৃত্যুলৈকে ভৌগোলিক, সামাজিক আৰু অতিলৌকিক এই তিনিবিধ পৰিৱেশৰ মাজত বাস কৰিবলৈ সমাজৰ স্বীকৃতি লৈ যি কৰে, যেনেকৈ থাকে, যি অৱদান দিয়ে তাকে সংস্কৃতি আখ্যা দিব পাৰি (অসমীয়া লোক সংস্কৃতিৰ আভাস)৷” ইয়াৰ পৰা এটা কথা ক’ব পৰা যায় যে, সংস্কৃতি হ’ল মূলতঃ মানুহৰ জীৱন ধাৰণৰ এক সৎ, শৃংখলিত, আদৰ্শময় জীৱন প্ৰক্ৰিয়া৷\nঅসমীয়া ভাষাত এই ‘সংস্কৃতি’ শব্দৰ ব্যৱহাৰৰ আগতে ‘কৃষ্টি’ শব্দৰহে ব্যৱহাৰ হৈছিল৷ পিচলৈ পশ্চিমীয়া ‘কালচাৰ’ (Culture) শব্দৰ সমাৰ্থক হিচাপে ‘সংস্কৃতি’ শব্দটো বাংলা ভাষাৰ দুৱাৰ-দলি গৰকি সোমাই আহে যদিও অসমীয়া ভাষাত কৃষ্টি-সংস্কৃতি দুয়োতা শব্দৰে ব্যৱহাৰ লক্ষ্য কৰা দেখা যায়৷ কিন্তু দুয়োটা শব্দৰ মাজত এটা সুক্ষ্ম পাৰ্থক্য লক্ষ্য কৰা দেখা যায়৷ ড. নবীন চন্দ্ৰ শৰ্মাৰ মতে “একেটা ক্ৰিয়াৰ বাৰম্বাৰ আচৰণ বা আবৃত্তিক কৰ্ষণ বা কৃষ্টি আখ্যা দিব পাৰি; আৰু এই কৃষ্টিক সংস্কাৰ কৰি লোৱাটোৰ নামেই সংস্কৃতি৷” আনহাতে বিশ্বনাৰায়ন শাস্ত্ৰীৰ মতে “কৃষ্টি হ’ল এটা জাতিয়ে কৰা সকলো কামৰে সমষ্টি আৰু সংস্কৃতি হ’ল সেই জাতিৰ চিন্তা, কল্পনা আৰু কামৰ শ্ৰেষ্ঠ অংশখিনি৷ ইয়াৰ প্ৰভাৱ জাতিৰ মনত থাকি যায়৷ সেই প্ৰভাৱে জাতিৰ জাতীয় আদৰ্শ গঢ় দিয়ে, কামত অনুপ্ৰেৰণা দিয়ে৷” কিন্তু বাস্তৱ ক্ষেত্ৰত কৃষ্টি-সংস্কৃতিৰ এনে বিশাল ভাৱাৰ্থ সুদূৰ পাৰাহতে আছে বুলিব পাৰি৷ বৰ্তমান সন্ধিয়া জাকজমকতাৰে একোখন সাংস্কৃতিক অনুষ্ঠান পাতি তাত পৰিৱেশন কৰা কেইটামান গীত, নৃত্য, নাটক আদিকেই সামৰি কৃষ্টি-সংস্কৃতিৰ প্ৰচাৰ চলাই থকা হৈছে৷ চৰকাৰৰ সাংস্কৃতিক মন্ত্ৰনালয়ৰ দৰে একোটা বিভাগ আছে যদিও সম্প্ৰতি বঁটা প্ৰদান, দুই-এখন সংগীতানুষ্ঠান অনুষ্ঠিত কৰাৰ মাজতে তাৰ দায়িত্ব শেষ৷ আনহাতে বিশ্ববিদ্যালয়, মহাবিদ্যালয়সমূহতো একোটা সাংস্কৃতিক বিভাগ থাকে যদিও বছৰৰ মূৰত বিশ্ববিদ্যালয় সপ্তাহ, কলেজ সপ্তাহ আৰু যুৱমহোৎসৱৰ দৰে অনুষ্ঠান পাতি নিজৰ দায়িত্ব পালন কৰে৷ প্ৰকৃততে কোনো জাতিয় অনুষ্ঠানেই প্ৰকৃত সংস্কৃতি কি তাক বুজি উঠি তাক ৰক্ষা কৰাৰ ক্ষেত্ৰত চিন্তা-চৰ্চা কৰা দেখা পোৱা নাযায়৷\nসংস্কৃতিৰ স্বৰূপ নিৰ্ণয়ৰ ক্ষেত্ৰত জ্যোতি প্ৰসাদে কিছু বাস্তৱ দৃষ্টিভংগিৰে চিন্তা-চৰ্চ্চা কৰিছিল৷ তেওঁৰ মতে “আমি বাস্তৱিক জীৱনৰ সকলো আহিলাতে সৌন্দৰ্য প্ৰয়োগ কৰাৰ লগে লগে আমাৰ মন আৰু হৃদয়ৰ গুণতো সৌন্দৰ্য প্ৰয়োগ কৰোঁ৷ এই বাহিৰ আৰু ভিতৰ দুয়োৰে উৎকৰ্ষণ আৰু তাত সৌন্দৰ্য প্ৰয়োগ হ’লেই মানুহৰ সংস্কৃতিয়ে পূৰ্ণ ৰূপ পায়৷… এজন মানুহ যদি সুকুমাৰ কলাৰ সৃষ্টিত অভিনৱ সৌন্দৰ্য সৃষ্টি কৰিব পৰা হৈও, মানুহৰ সৈতে ব্যৱহাৰত আৰু সম্বন্ধত মানসিক গুণবোৰ প্ৰকাশ কৰিব নোৱাৰে তেন্তে সেই মানুহজনৰ সংস্কৃতি নিশ্চয় অসম্পূৰ্ণ বুলিব লাগিব৷” জ্যোতিপ্ৰসাদে সংস্কৃতিৰ দুটা দিশৰ কথা কৈছে৷ অন্তৰভাগ আৰু বৰ্হিভাগ৷ ইয়াৰে অন্তৰভাগত প্ৰকাশ পাই আধ্যাত্মিক উপলব্ধিৰ মানসিক উৎকৰ্ষতা৷ আনহাতে বৰ্হিভাগত প্ৰকাশ পাই বাস্তৱ জীৱনৰ চিন্তা আৰু কৰ্মৰাজি৷ বৰ্তমান আমাৰ সংস্কৃতি ৰক্ষাৰ বেলিকাও সততে আন্তঃসংস্কৃতিৰ অভাৱ লক্ষ্য কৰা দেখা যায়৷ যাৰ বাবে বহু সময়ত একোজন ব্যক্তি বা একোটা পৰিয়াল ঘৰ-দূৱাৰ, আচবাব, শিক্ষা-দীক্ষা আদি সকলো ফালৰ পৰাই সংস্কৃতিবান যেন লাগিলেও তেওঁৰ সানিধ্যলৈ যোৱাৰ পিছত বা তেওঁৰ লগত কথা পতাৰ পিছত দেখা যায় যে তেওঁৰ বাহ্যিক আৱৰণটোহে সংস্কৃতিৰ বৈশিষ্ট্যৰে ভৰা৷ ভিতৰখন অন্তঃসাৰশূন্য আৰু দুস্কৃতিৰ কদৰ্যৰে ভৰা৷ আমি সাধাৰণ অৰ্থত সংস্কৃতিসম্পন্ন ব্যক্তি বুলি ক’লে যিজন ব্যক্তিক বুজো সেইজন ব্যক্তি প্ৰকৃততেই আভ্যন্তৰিণ সংস্কৃতিৰ সুষমাৰে ভৰা হ’ব লাগিব৷ খং, ক্ষোভ, দুখ, বেদনা, হতাশাৰ মুহূৰ্ততো আত্মনিয়ন্ত্ৰণৰ মাজেৰে নিজৰ মানৱীয় গুণখিনি আনৰ আগত প্ৰকাশ কৰিব পৰা ব্যক্তিজনকেই আমি সংস্কৃতিসম্পন্ন ব্যক্তি বুলিব পাৰোঁ৷ এইখিনিতে এটা কথা উল্লেখ কৰিব পাৰি যে যিদৰে সকলো সভ্য মানুহকে সংস্কৃতিসম্পন্ন বুলিব নোৱাৰি সেইদৰে সকলো সংস্কৃতিসম্পন্ন লোকেই সুসভ্য নহয়৷ মানসিক উৎকৰ্ষতাইহে একোজন মানুহক সভ্য আৰু সংস্কৃতিবান কৰি তুলিব পাৰে৷ বৰ্তমান সংস্কৃতিৰ ক্ষেত্ৰত দেখা দিয়া এই সমস্যাটোৱেই সংস্কৃতিৰ ভেটি ঠৰকবৰক কৰি তুলিছে৷ নিজৰ জাতি, ভাষা, সাহিত্য, উৎসৱ-অনুষ্ঠান, ৰীতি-নীতি আদিৰ প্ৰতি কোনো ধৰণৰ শ্ৰদ্ধা নথকাকৈ কেৱল ভোগবাদি মানসীকতাৰে সংস্কৃতি ৰক্ষাত আত্মনিয়োগ কৰা মানুহৰ সংখ্যা বৃদ্ধি পাব লাগিছে৷ যিটোৱে আমাৰ সংস্কৃতিৰ ক্ষেত্ৰত গভীৰ সংকতৰ সৃষ্টি কৰিছে৷\nএখন ৰাজ্যৰ সাংস্কৃতিক উপাদানসমূহ সংগ্ৰহালয়ত সংৰক্ষণ কৰি আমি নতুন প্ৰজন্মৰ বাবে ৰাখি থৈ যাব পাৰোঁ৷ কিন্তু আমি চিন্তা কৰিব লাগিব বাস্তৱ ক্ষেত্ৰত কি দৰে তাক পালন কৰি উঠি অহা প্ৰজন্মক পৰিচয় কৰি দিব পাৰোঁ৷ সংস্কৃতি ৰক্ষাৰ ক্ষেত্ৰত ড. ভুবনমোহন দাসে তেওঁৰ ‘অসমীয়া সংস্কৃতিৰ সংৰক্ষণ আৰু অন্যান্য’ নামৰ গ্ৰন্থত এটা লাখটকীয়া প্ৰশ্ন কৰিছে যে “অসমীয়া সংস্কৃতি জীৱন্ত অৱস্থাত ৰক্ষাৰ দায়িত্ব গাঁৱৰ মানুহৰ ওপৰতে ন্যস্ত নেকি?” সকলো সংস্কৃতিৰ কেন্দ্ৰবিন্দু হ’ল গাঁৱসমূহ৷ গাঁৱৰ সহজ-সৰল মানুহখিনিৰ মাজতে অধিকভাৱে জীপাল হৈ থাকে প্ৰতিটো উৎসৱ-অনুষ্ঠান, ৰীতি-নীতি আৰু বিভিন্ন লোকসাংস্কৃতিক সমলসমূহ৷ কিন্তু বিভিন্ন কাৰণত মানুহ নগৰমুখি হোৱাৰে পৰা আভিজাত্যৰ দোহাই দি নগৰৰ বহু মানুহে সংস্কৃতি ৰক্ষাৰ ক্ষেত্ৰত এক ধৰণৰ লজ্জাবোধ অনুভৱ কৰে৷ যাৰ বাবে নগৰীয়া সংস্কৃতি বুলিও এক ধৰণৰ নতুন সংস্কৃতিয়ে গঢ় লৈ উঠা দেখা গৈছে৷ এনে নগৰীয়া সংস্কৃতিৰ নতুন ধ্যান-ধাৰণাই কেতিয়াবা সমাজত সংঘাত সৃষ্টি নকৰাকৈও থকা নাই৷ গাঁৱৰ পুৰণি সাংস্কৃতিক অভিব্যক্ৰিৰ মাজত বাস কৰা পুৰণি চাম মানুহ আৰু নতুন ধ্যান-ধাৰণাত ডাঙৰ-দীঘল হোৱা নতুন পুৰুষ (New Generation)ৰ মাজৰ এনে সংঘাতে কেতিয়াবা একোখন ঘৰ, একোটা পৰিয়ালৰ বহু বছৰীয়া সম্প্ৰীতিকো জোকাৰি যোৱা দেখা গৈছে৷ এটা কথা ঠিক যে, সংস্কৃতি হ’ল জীৱন যাপন প্ৰণালীৰ এক ধাৰা৷ মানুহৰ অভিজ্ঞতা, জ্ঞান, প্ৰয়োজন আদিয়েই সংস্কৃতিৰ জন্ম দিয়ে৷ এই ফালৰ পৰা নগৰীয়া সংস্কৃতিকো আমি ভুল বুলি একেষাৰে ক’ব নোৱাৰো৷ জীৱন যাত্ৰাত আগুৱাই যাওতে অনেক লোকে অভিজ্ঞতাৰ পৰা অনেক নতুন নতুন সংস্কাৰ সঞ্চিত কৰে৷ এই সঞ্চিত সংস্কাৰ পুৰণিৰ লগত যোগ হয় আৰু কৌতিকলীয়া পুৰণি সংস্কৃতিয়ে নতুন ৰূপত আত্মপ্ৰকাশ কৰে৷ যি সংস্কৃতিয়ে নতুন অভিজ্ঞতা, জ্ঞান, সংস্কাৰ সামৰি ল’ব পাৰে সেই সংস্কৃতিয়েই সমাজত মহিয়ান হৈ থাকে৷ কিন্তু এই ক্ষেত্ৰত এটা কথা মানি ল’ব লাগিব যে, একো নোহোৱাৰ পৰা বা শূন্যৰ পৰা সংস্কৃতিৰ সৃষ্টি হ’ব নোৱাৰে৷ ইয়াৰ এটা ভেটি থাকিব লাগিবই লাগিব৷ অসমীয়া সংস্কৃতিৰো এটা নিজস্ব ভেটি আছে৷ গতিকে ইয়াক ৰক্ষা কৰা প্ৰতিজন অসমীয়াৰে পৱিত্ৰ কৰ্তব্য৷\nঅসমীয়া সংস্কৃতিৰ ক্ষেত্ৰত ক্ৰমে ক্ৰমে এক পৰিৱৰ্তনে গা কৰি উঠিছে৷ ১৮২৬ চনৰ ইয়াণ্ডাবু সন্ধিৰ পিছৰ পৰাই ইংৰাজৰ শাসন আৰু বাঙালী আমোলাসকলৰ চলন-ফুৰণ, আচাৰ-ব্যৱহাৰৰ প্ৰতি অন্ধ অনুকৰণে অসমীয়া সংস্কৃতিৰ ভেটি কপাই থৈ যায়৷ সংস্কৃতিৰ ক্ষেত্ৰত সততে এটা কথা ব্যৱহাৰ কৰা হয় ‘সংস্কৃতি পৰিৱৰ্তনশীল’৷ এই কথা ঠিক যে সময়ৰ পৰিৱৰ্তনৰ লগে লগে সংস্কৃতিৰ ধাৰণাৰো পৰিৱৰ্তন হয়৷ পূৰ্বতে মানুহ গাঁৱত বাস কৰিছিল৷ ক্ৰমে ক্ৰমে মানুহ নগৰমুখি হ’ল৷ নানান শিল্প-বাণিজ্যৰ প্ৰসাৰ বাঢ়িল৷ উদ্যোগৰ সৃষ্টি হ’ল৷ সংস্থাপনৰ কাৰণে মানুহে নিজৰ গাঁও এৰি নগৰত বাস কৰিবলৈ ধৰিলে৷ পৰিৱেশ-পৰিস্থিতিয়ে মানুহক এখন ঠাইৰ পৰা আন এখন ঠাইলৈ ঘূৰি ফুৰিবলৈ বাধ্য কৰিলে৷ লাহে লাহে প্ৰচলিত কিছুমান নিয়ম-নীতি, আচাৰ-ব্যৱহাৰ ধৰি ৰখা কঠিন পৰিল৷ কিন্তু সকলো পৰিস্থিতিগত কাৰণক স্বীকাৰ কৰিও আমাৰ কিছুমান আপুৰুগীয়া সাংস্কৃতিক অভিব্যক্তিক একেবাৰে দলিয়াই পেলাই সম্পূৰ্ণ নগৰমুখি হৈ পৰাটো একেবাৰে শুভলক্ষণ হ’ব নোৱাৰে৷ এই প্ৰসঙ্গত জ্যোতিপ্ৰসাদে এক সুস্পষ্ট মত আগবঢ়াইছে৷ তেওঁৰ মতে “সংস্কৃতিৰ গতিপথত দেশী-বিদেশী যিবোৰ সাংস্কৃতিক সম্পদ লগ পোৱা যায় সেইবোৰ গ্ৰহণ কৰোঁতে সদায় নিজৰ জাতীয় ৰূপত সজায় পৰাই ললেহে সংস্কৃতি গতিধৰ্মী হয়৷ এনে সংস্কৃতিৰ গতিধৰ্মিতাই ভৱিষ্যতৰ সংস্কৃতিৰো বাট মুকলি কৰি ৰখাৰ লগতে বাটটো বহল আৰু ওখও কৰে৷” গতিকে দেখা যায় ‘ভাবিকালৰ সংস্কৃতি’ বাঢ়নৰ বাট মুকলি কৰি ৰাখিবলৈ হ’লে দেশী-বিদেশী, অতীত-বৰ্তমান এই সকলো সাংস্কৃতিক সম্পদসমূহ গ্ৰহণ কৰিব পৰা বিপুলায়তন দৃষ্টিভংগী গ্ৰহণ কৰিব লাগিব৷ ইয়াকে কৰিবলৈ যাওঁতে আমি সাংস্কৃতিক অংগসমূহক পাহৰি থাকিলে নহ’ব৷ কাৰণ বাহিৰা সংস্কৃতিয়ে জীৱনটো সুচাৰুৰূপে চলাই নিয়াত সহায়হে কৰিব পাৰে, কিন্তু সেইটোৱে জাতিটোৰ ভেটি কেতিয়াও দৃঢ় কৰিব নোৱাৰে৷\nঅসমীয়া সংস্কৃতিলৈ সঘনাই পৰিৱৰ্তন আহিবলৈ ধৰিছে৷ এই পৰিবৰ্তনে গাঁও, নগৰ-চহৰ সকলোতে কম বেছি পৰিমাণে এতিয়া বিয়পি পৰিছে৷ অসমীয়া সংস্কৃতিৰ কথা ক’লেই আমাৰ মনলৈ প্ৰথমতেই ভুমুকি মাৰে জাতিয় উৎসৱ বিহুৱে৷ তিনিওটা বিহুক কেন্দ্ৰ কৰিয়েই অসমীয়া সমাজত প্ৰচলিত বিভিন্ন আচাৰ-ব্যৱহাৰ, নৃত্য-গীত, খাদ্যভ্যাস, সাজ-পাৰ আদিৰ মাজেৰেই অসমীয়া জাতিৰ এক নিজস্ব পৰিচয় বহন কৰি আছে৷ কিন্তু সময়ৰ পৰিৱৰ্তনৰ লগে লগে নগৰসমূহৰ দৰেই গাঁওসমূহটো বিহুক কেন্দ্ৰ কৰি গঢ়ি উঠা সেই পুৰণিৰ আৱেগ কিছু ম্লান পৰিছে৷ মানুহৰ ঘৰে ঘৰে হুঁচৰি গাই বিহুৰ বতৰত গৃহস্থক আৰ্শীবাদ দিয়া, গৰু বিহুৰ দিনা একেলগে নদীলৈ গৈ গৰুক নোৱাই-ধূৱাই মাহ হালধি ঘঁহি গা ধোৱা, মাঘৰ বিহুত মেজি, ভেলা ঘৰ সাঁজি ভোজভাত খোৱা, কাতি বিহুত তুলসীৰ তলত, পথাৰত চাকি দিয়া আদি কাৰ্যবোৰ প্ৰায়েই নোহোৱা হৈ পৰিছে৷ বিবাহ অনুষ্ঠানক কেন্দ্ৰ কৰি হোৱা আখৈতোলা, গাঁঠিয়ন খুন্দা, দৈয়ন দিয়া, সুৱাঁগুৰি তোলা আদি অনুস্থানসমূহ ক্ৰমে ক্ৰমে বিবাহ অনুষ্ঠানৰ পৰা নোহোৱা হৈ পৰিছে৷ ভিডিঅ’গেইম, কম্পিউটাৰ, কেব’লটিভি আদিয়ে জোনাকনিশা সন্ধিয়া আইতাৰ মুখৰ সাধু শুনা, সাধু কোৱা আদি প্ৰথাৰ প্ৰচলন কমাই আনিছে৷ ইয়াৰ উপৰিও সাজ-সজ্জা, খাৱন-শোৱন, আ-অলংকাৰ, খেল-ধেমালি, কেশবিন্যাস, প্ৰসাধন, সোধন-পোছন আদিৰ ক্ষেত্ৰতো নতুন নতুন বস্তুৱে চকুৰ চমক লগাবলৈ ধৰিলে৷ ইয়াৰ সৰহ ভাগকেই আমি সময়ৰ পৰিৱৰ্তনৰ ফলত গ্ৰহণ কৰিবলৈ বাধ্য হৈছোঁ যদিও বেছিভাগেই আকৌ আধুনিক অন্ধ নগৰীয়া আভিজাত্যৰ ফলটো সৃষ্টি নোহোৱাকৈ থকা নাই৷ যিবোৰ ক্ৰমে ক্ৰমে গাঁৱসমূহলৈ প্ৰসাৰিত হৈ গোটেই সংস্কৃতিৰ ভেটিটোকে কপাই তুলিছে৷\nঅসমীয়া সংস্কৃতিলৈ অহা এই সংকতৰ কাৰণ কেৱল নগৰীয়া সংস্কৃতিয়েই নহয়৷ সততে এটা অভিযোগ শুনা যায় যে, আধুনিক ভোগবাদত বিশ্বাসী যুৱকসকলে আধুনিকতাৰ নামত অসমীয়া সংস্কৃতি ৰক্ষা কৰিব নিবিচাৰে৷ কিন্তু বহু অসমীয়া সংস্কৃতি ক্ৰমে ক্ৰমে আমাৰ মাজৰ পৰা হেৰাই যোৱাৰ ক্ষেত্ৰত অন্যান্য কিছুমান কাৰকেও প্ৰভাৱ পেলাইছে৷ এই ক্ষেত্ৰত – প্ৰাকৃতিক পৰিৱেশ, নিৱনুৱা সমস্যা, ধাৰ্মিক গোড়ামী, শিক্ষানীতিৰ সময়সূচীৰ আসোৱাহ, জনসংখ্যাৰ বৃদ্ধি আৰু অৰ্থনৈতিক অস্থিৰতা আদিয়ে নতুন প্ৰজন্মক সংস্কৃতি ৰক্ষাৰ ক্ষেত্ৰত পৰোক্ষভাৱে বাধাৰ সৃষ্টি কৰিছে৷ প্ৰাকৃতিক পৰিৱেশৰ ভিতৰত ভৌগোলিক অৱস্থা, জলবায়ু, মাটি, উদ্ভিদ, জীৱজন্তু আদিৰে গঠিত পৰিবেশৰ কথা ক’ব পাৰি৷ বৰ্তমান অসমৰ বেছিভাগ ঠাইতে বাৰিষা হ’লে বানপানী হোৱাটো এটা বাৰ্ষিক উৎসৱত পৰিণত হৈছে৷ যাৰ ফলত উকা পথাৰে উদং ভঁৰালৰ সৃষ্টি কৰিছে৷ একেদৰে বহু ঠাইত আকৌ বানপানীৰ বিপৰীতে বৰষুণৰ অভাৱত খৰাঙৰ সৃষ্টি হৈছে৷ এনে ক্ষেত্ৰত ব’হাগ বিহুত বৰা, চকোৱা ধানেৰে পিঠা-জলপান তৈয়াৰ কৰা, মাঘবিহুত ভেলাঘৰ সাজি ভোজভাত খাই আনন্দ কৰা কাতি বিহুত অধিক শষ্য উৎপাদনৰ বাবে পথাৰত চাকি-বন্তী দিয়া আদি পৰম্পৰাসমূহ নিজে নিজে মেলানি মাগিছে৷ সংস্থাপনৰ স্বপ্ন আৰু নিবনুৱা সমস্যাই বৰ্তমান বহুটো যুৱক-যুৱতীক চহৰমুখী কৰি তুলিছে৷ সৰু-বৰ বিভিন্ন চাকৰিত নিয়োগ হৈ অতি দুখ-কষ্টৰ মাজেদি নিজৰ ঘৰখন পুহি থকা দেখা গৈছে৷ কেতিয়াবা দেখা যায়, এনে বহুটো যুৱক-যুৱতীয়ে গাঁৱৰ কোনো উৎসৱতে অংশ গ্ৰহণ কৰিবলৈ আহৰি নাপায়৷ মানসীক উদ্বিগ্নতাই এই যুৱক-যুৱতীসকলৰ মুখৰ পৰা স্বতঃস্ফুতভাৱে ওলাই আহিব বিচৰা আনন্দকণ যেন কাঢ়ি নিছে৷\nবৰ্তমান শিক্ষানীতিৰ সময়সূচীয়েও ছাত্ৰ-ছাত্ৰীসকলৰ ক্ষেত্ৰত সংস্কৃতি ৰক্ষাত বাধাৰ সৃষ্টি কৰিছে৷ বৰ্তমান গাঁও অঞ্চলৰ বেছিভাগ ছাত্ৰ-ছাত্ৰীয়েই উচ্চ শিক্ষাৰ বাবে চহৰৰ শিক্ষানুষ্ঠানত অধ্যয়ন কৰে৷ দেখা যায় যে, বন্ধৰ তালিকা প্ৰস্তুত আৰু পৰীক্ষা অনুষ্ঠিত কৰাৰ ক্ষেত্ৰত তালিকা প্ৰস্তুত কৰা ব্যক্তিসকলে অসমীয়া জাতিৰ সংস্কৃতিৰ কথা একেবাৰে নাভাবে৷ দেখা যায় ব’হাগ বিহুৰ এদিন বা দুদিনৰ পিছতে বহুটো পৰীক্ষা অনুষ্ঠিত কৰে৷ যাৰ ফলত ছাত্ৰ-ছাত্ৰীসকলে ঘৰলৈ যাব নোৱাৰে বা গ’লেও স্বতঃস্ফূৰ্তভাৱে আনন্দত মতলিয়া হ’ব নোৱাৰে৷ আনকি বৰ্তমান কাতি বিহুত বন্ধ পৰ্যন্ত দিয়া দেখা নাযায়৷ ইয়াৰ বিপৰীতে পুঁজাত দহ-বাৰ দিনৰ পৰা এমাহ পৰ্যন্ত বন্ধ দিয়া দেখা যায়৷ ইয়াৰ লগতে আধুনিক শিক্ষা ব্যৱস্থাৰ পাঠ্যক্ৰমেও ছাত্ৰ-ছাত্ৰীৰ মনত সাংস্কৃতিক প্ৰমূল্যবোধৰ সৃষ্টি কৰিব নোৱাৰাটোও মনকৰিবলগীয়া কথা৷ বৰ্তমান অসমীয়া সমাজত দলৈকে শিপাই যোৱা ধৰ্ম (প্ৰন্থা)ৰ গোড়ামিয়েও সংস্কৃতি ৰক্ষাৰ ক্ষেত্ৰত বাধাৰ সৃষ্টি কৰিছে৷ মহাপুৰুষ শংকৰদেৱৰ বৈষ্ণৱ ধৰ্ম আদৰ্শ প্ৰিয় এক শ্ৰেণীৰ বৈষ্ণৱে এক শৰণ ধৰ্মৰ দোহাই দি মাঘবিহুৰ সময়ত অগ্নিপুঁজা হোৱাৰ ভয়ত মেজি নজ্বলোৱা, গছ পূঁজা হোৱাৰ ভয়ৰ তুলসীৰ তলত চাকি নিদিয়া, জীৱ হত্যা হোৱাৰ ভয়ত পথাৰত চাকি নিদিয়া আদি কাৰ্যই বৰ্তমান দুয়োটা বিহুৰ ক্ষেত্ৰতে সংকীৰ্ণতাৰ পৰিচয় দিছে৷ যাৰ ফলত গাঁৱসমূহৰ এক বৃহত সংখ্যক মানুহৰ মাজত মাঘ আৰু কাতি বিহু লাহে লাহে হেৰাই গৈছে৷ ইয়াৰ লগতে বৰ্তমান গাঁৱসমূহত দেখা দিয়া ৰাজনৈতিক অৰিয়াঅৰি আৰু নামঘৰ কেন্দ্ৰীক বিভেদসমূহেও ভাওনা অনুষ্ঠিত কৰাত অন্তৰাই হিচাপে দেখা দিছে৷ যিবোৰ এতিয়া আমাৰ চিনাকী গাঁৱৰ সহজলভ্য দৃশ্য হৈ পৰিছে৷\nএইদৰে মন কৰিলে দেখা যায় যে, বহুটো আনুষাঙ্গিক কাৰণেই বৰ্তমান অসমীয়া সংস্কৃতিলৈ সংকত কঢ়িয়াই আনিছে৷ এনে ক্ষেত্ৰত আমি আত্ম-সমালোচনাৰে প্ৰতি ক্ষেত্ৰতে আঁতৰাব পৰা আসোৱাহসমূহ দূৰ কৰিবলৈ চেষ্টা কৰিলে নিশ্চয় আহিব বিচৰা সংকতসমূহ কিছু আঁতৰ হ’ব৷ অৱশ্যে ইয়াৰ বাবে লাগিব এটা সাংস্কৃতিক মন, অসমীয়া সংস্কৃতি জীয়াই ৰখাৰ দৃঢ় সংকল্প৷\n(ক) অসমীয়া লোক সংস্কৃতিৰ আভাস – ড. নবীনচন্দ্ৰ শৰ্মা৷\nPosted by Anjal at 11:53 PM No comments:\nঅসমীয়া ৱিকিপিডিযা : প্ৰয়োগ আৰু প্ৰয়োজনীয়তা\nপ্ৰান্তিক আলোচনীৰ 1-15 মাৰ্চ 2012 তাৰিখে প্ৰকাশিত লেখা৷\nPosted by Anjal at 4:42 AM No comments:\nLabels: Assamese Wikipedia\n‘টেট’ত অনুত্তীৰ্ণ শিক্ষাৰ্থীৰ\nকথাও চৰকাৰে ভাবক\n(অসমীয়া প্ৰতিদিন, 15-02-12)\nঅসমত প্ৰথম বাৰলৈ অনুষ্ঠিত হোৱা ‘টে’ট’ পৰীক্ষাৰ ফলাফল অনুসৰি মুঠ ৩,৩০,৯২৭ গৰাকী পৰীক্ষাৰ্থীৰ ভিতৰত ৫২,৭২২ গৰাকী পৰীক্ষাৰ্থী উত্তীৰ্ণ হয়৷ (অসমীয়া প্ৰতিদিন ২৬ জানুৱাৰী) অৰ্থাৎ ৫২,৭২২ গৰাকী পৰীক্ষাৰ্থীয়ে নিজকে শিক্ষক পদৰ বাবে যোগ্য কৰি তুলিলে৷ কিন্তু সীমিত পদৰ বিপৰীতে অধিক ছাত্ৰ-ছাত্ৰী উত্তীৰ্ণ হোৱাৰ বাবে পুনৰ আন এখন প্ৰতিযোগীতাৰ সৃষ্টি হ’ব৷ এইবাৰ এই প্ৰতিযোগীতা হ’ব যোগ্যসকলৰ মাজতে৷ এই দৰেই বছৰ বছৰ ধৰি যোগ্যতৰ মাপকাঠি নিৰ্ণয় হৈ থাকিব৷ কিন্তু মনকৰিবলগীয়া কথাটো হ’ল প্ৰথম বাৰৰ পৰীক্ষাতে অনুত্তীৰ্ণ পৰীক্ষাৰ্থীৰ সংখ্যা হ’ল ২,৭৮,২০৫ জন৷ গতিকে একেষাৰে ক’ব পাৰি অসমত বৰ্তমান সময়্ত শিক্ষকৰ চাকৰিৰ বাবে অযোগ্য ৮৫% শিক্ষিত ছাত্ৰ-ছাত্ৰী আছে৷ কিন্তু ৮৫% ছাত্ৰ-ছাত্ৰী শিক্ষক পদৰ বাবে অযোগ্য হোৱাৰ অৰ্থ এইটো নহয় যে, তেওঁলোক আন কামৰ বাবে যোগ্য নহয়৷ সেয়ে এতিয়া প্ৰশ্ন হৈছে এই বৃহৎ সংখ্যক ছাত্ৰ-ছাত্ৰীয়ে কি কৰিব? তেওঁলোকক তেওঁলোকৰ আন যোগ্যতা প্ৰদৰ্শনৰ বাবে আমি বিকল্প পথৰ সন্ধান দিব পাৰিমনে? বিভাগীয় মন্ত্ৰী মহোদয়ে এই কথা কৈছে যে ইয়াৰ বেছিভাগ ছাত্ৰ-ছাত্ৰীয়েই ইংৰাজীত ‘শূন্য’ বা অসমীয়াত ‘অসমীয়া’ শব্দটো লিখিব জনা নাই৷ যিটো এফালৰ পৰা চাবলৈ গ’লে অতি পৰিতাপৰ কথা৷ কিন্তু এই বিষয়টোৱে অসমৰ শিক্ষা ব্যৱস্থাৰ স্বৰূপটোহে উদঙাই দেখুৱাইছে৷ মন্ত্ৰী মহোদয়ে এতিয়া এই কথাটোক তেনেই সাধাৰণ কথা বুলি উৰুৱাই নিদি অসমৰ প্ৰাথমিক বিদ্যালয়সমূহৰ শিক্ষা ব্যৱস্থাৰ প্ৰতিহে অধিক গুৰুত্ব দিয়া উচিত৷ কাৰণ বৰ্তমান সময়তো যিসকল ছাত্ৰ-ছাত্ৰীয়ে অধ্যয়ন কৰি আছে তেওঁলোকৰ মাজতো ভৱিষ্যতলৈ যে এনেধৰণৰ ছাত্ৰ-ছাত্ৰীৰ সৃষ্টি নোহোৱাকৈ নাথাকিব তাৰ কোনো নিশ্চয়তা নাই৷ বৰ্তমান শিক্ষা ব্যৱস্থাৰ মতে কোনো ছাত্ৰ-ছাত্ৰীকে পৰীক্ষাত ফেল কৰাই ৰাখিব নোৱাৰে৷ গতিকে শিক্ষকসকলে কম বুদ্ধিসম্পন্ন ছাত্ৰ-ছাত্ৰীসকলক ব্যক্তিগতভাৱে অধিক শিক্ষা প্ৰদান কৰি হ’লেও পাছ কৰাব লাগে৷ কিন্তু ইয়াৰ বিপৰীতে শিক্ষকসকলে নিজৰ কষ্ট লাঘব কৰিবলৈকে সকলোকে পাছ কৰাই নিশ্চিন্ত মনে নিজৰ কৰ্তব্য সমাপন কৰে৷ গতিকে এই ব্যৱস্থা চলি থাকিলে ভৱিষ্যতলৈও এচাম অযোগ্য ছাত্ৰ-ছাত্ৰীৰ জন্ম হৈয়ে থাকিব৷ সেয়ে সময় থাকোতেই ইয়াৰ বিষয়ে গুৰুত্ব সহকাৰে সকলোৱে চিন্তা কৰা উচিত৷\nদ্বিতীয়তে সমাজ এখন চলিবলৈ সকলো ধৰণৰ মানৱ সম্পদৰেই প্ৰয়োজন হয়৷ কোনো কোনো সময়ত দেখা যায় যে লিখা-পঢ়া নজনা একোজন ব্যক্তিয়েও সমাজ এখনলৈ এজন শিক্ষক, অভিযন্তা বা ডাক্তৰৰ সমানেই বৰঙণি আগবঢ়াই আছে৷ সকলো ছাত্ৰ-ছাত্ৰী বুদ্ধি-বৃত্তিৰ ফালৰ পৰা কেতিয়াও সমান হ’ব নোৱাৰে৷ কিন্তু হাতৰ কামৰ ক্ষেত্ৰত সেইসকল ছাত্ৰ-ছাত্ৰীয়ে সমাজ এখনলৈ অধিক বৰঙণি আগবঢ়াব পাৰে৷ সেয়ে বৰ্তমান টে’ট পৰীক্ষাত অনুত্তীৰ্ণ হোৱা ৮৫% ছাত্ৰ-ছাত্ৰীৰ কাৰণে চৰকাৰে কোনো অন্য ব্যৱস্থাৰ কথা চিন্তা কৰা উচিত৷ বিভিন্ন ক্ষুদ্ৰ ক্ষুদ্ৰ উদ্যোগ প্ৰতিষ্ঠা কৰি এইসকল ছাত্ৰ-ছাত্ৰীক স্বনিয়োজনৰ ব্যৱস্থা কৰি দিব নোৱাৰিলে সমাজত শিক্ষিত নিবনুৱাই ভয়াবহ ৰূপ ধাৰণ কৰাতো প্ৰায় নিশ্চিত হৈ পৰিছে৷ বৰ্তমান সমাজত দেখা দিয়া বিভিন্ন অপৰাধজনিত ঘটনা, চুৰি, ডকাইতি আদিৰ ৮০%ৰে মূল কাৰণ হৈছে টকা৷ অৰ্থাৎ উপাৰ্জনৰ অন্য পথ সন্মুখত নথকাৰ বাবেই কিছু সংখ্যক ব্যক্তিয়ে এনে কিছুমান সহজ পথৰ সন্ধান কৰা দেখা যায়৷ গতিকে সমাজৰ পৰা এনে ঘটনাসমূহ নিৰাময় কৰিবৰ বাবে আৰু ২,৭৮,২০৫ গৰাকী ছাত্ৰ-ছাত্ৰীক ভৱিষ্যতৰ কণ্টকময় পথৰ পৰা আঁতৰাই ৰাখিবৰ বাবে চৰকাৰে উচিত ব্যৱস্থা কৰিব লাগিব৷ অন্যথা ভৱিষ্যতে হ’ব লগা অনেক ঘটনাৰ বাবে ইতিহাসে আমাকেই জগৰীয়া কৰিব৷ সমাজৰ সকলো শ্ৰেণীৰ ব্যক্তিয়ে এই বিষয়ে সময় থাকোতেই চিন্তা কৰা উচিত৷\nPosted by Anjal at 12:36 AM No comments:\nLabels: TET Assam\n‘টেট’তঅনুত্তীৰ্ণ শিক্ষাৰ্থীৰ কথাও চৰকাৰে ভাবক(অসমী...\nসংস্কৃতি, পৰিবৰ্তিত অসমীয়া সংস্কৃতি আৰু সংস্কৃতিৰ...


লেটাৰ পৰৱৰ্তী কাৰিকৰী প্ৰযুক্তিসমুহ — Vikaspedia\nমুগা বাহঁৰ গুনাগুণ\nভাৰতবৰ্ষ প্ৰাকৃতিক সুতা উদ্পাদন কাৰি চাৰিওবিধ কীট যেনে এৰী, মুগা, টছ আৰু পাট পলুৰ বাস ভুমি! ইয়াৰ ভিতৰত মুগা পলু কেৱল উত্তৰ পুৰ্বান্চলৰ বিশেষকৈ অসম আৰু দাতিঁকাষৰিয়া পাহাৰিয়া ৰাজ্যকিখনত পোৱা যায় ! অতিজৰে পৰা অসমৰ মুগা শিল্পই বিশ্বৰ ৰেছম মান চিত্ৰত এক শুকীয়া স্থান অধিকাৰ কৰি আহিছে ! এই চাৰিও বিধ সুতা উদ্পাদন কাৰি কীটৰ ভিতৰত মুগা আৰু এৰী উত্তৰ পুৰ্বান্চলৰ হিমালয়ৰ পাদদেশত পোৱা যায় আৰু ভাৰতবৰ্ষ সুনালী সুতা উদ্পাদনৰ একমাত্ৰ দেশৰুপে চিন্হিত হৈছে ! পুৰনি কালৰ পৰাই স্থানিয় জনজাতীয় লোকসকল পলু পালনৰ লগত জৰীত আৰু তেতিয়াৰ শাসক সকলৰ চেস্ঠাতেই ভাৰতবৰ্ষত ৰেছম শিল্পই ঠন ধৰি উঠিছিল! অসমৰ মুগা শিল্পৰ আৰম্ভনিয়ো একেদৰেই হৈছিল! অসমৰ মুগা পালন , সুতা কটা আৰু কাপোৰবোৱা আদি অসমীয়া কলা সংস্ক্ৰিতিৰ লগত জৰীত 1মুগা সুতাৰ মুল বৈশিস্ট হৈছে ইয়াৰ সুনালী ৰং, সুতাৰ গুনগত মান, আৰু স্ঠায়িততা 1 যি কোনো ক্ষেত্ৰত উন্নতি সাধন কৰিবলৈ হলে, প্ৰনালিবদ্ধ আৰু বিজ্নান সন্মত কাৰিকৰি প্ৰয়ুক্তি কৌশল সমুহ সেই ক্ষেত্ৰত জৰিত সকলক প্ৰৰ্দশনৰ জৰিয়তে, লিখিত পুস্তিকাৰ দ্বাৰা আৰু উচিত প্ৰশিক্ষনৰ দ্বাৰা অবগত কৰাতো অতি প্ৰয়োজন! একেদৰে মুগা শিল্পৰ লগত জৰিত সকলোকো মুগাৰ বিভিন্ন দিশৰ কাৰিকৰি কৌশল সমুহৰ ওপৰত প্ৰশিক্ষিত কৰি ললেহে মুগাৰ উন্নতি আশা কৰিব পাৰি! মুগা সুতাৰ প্ৰাকৃতিক বৰন আৰু গুনগত মানদন্ডৰ বাবে উত্তৰ পুবৰ বাহিৰতো আনকি বিদেশতো ইয়াৰ যথেস্ঠ চাহিদা আছে! মুগা শিল্পৰ এটা অতি প্ৰয়োজনিয় দিশ\n”মুগা লেটাৰ পৰৰ্বতি কাৰিকৰি প্ৰযুক্তি” সমুহৰ ওপৰত তলত আলোচনা কৰা হৈছে!\nমুগা বাহঁবোৰ সুনালি বৰনৰ কপকপিয়া আৰু ডিম্বাকৃতিৰ !\nবাহঁবোৰত অবিচিন্ন আহঁ থাকে ! এটা বাহঁৰ পৰা 350-450 মিটাৰ অবিচিন্ন আহঁ উলিয়াব পাৰি !\nআহঁ উলিওয়াৰ আগতে বাহঁবোৰৰ সংৰক্ষন,বাচনি,লেটা নিধন,আৰু বাহঁ বোৰ কোমল কৰিবলৈ সিজোৱাৰ প্ৰয়োজন!\nমুগাৰ লেটা নিধন- (পৰম্পৰাগত পদ্ধতি)\nমুগা বাহঁবোৰ জালিৰ পৰা উলিওৱাৰ পাচত ঢাৰি বা বৰচালনিত পাতলকৈ মেলি ৰদত দি ভিতৰৰ লেটাবোৰ নিধন কৰা হয় !\nকেতিয়াবা বাহঁবোৰ বৰচালনিৰ সহায়ত ধোৱা চাঙত ৰাখিও লেটা নিধন কৰা হয়! এইদৰে লেটা নিধন কৰিবলৈ 4-5 দিন সময়ৰ প্ৰয়োজন হয়!\nলেটা নিধন হোৱাৰ পাচত বাহঁবোৰ সাবধানে সংৰক্ষন কৰা হয় !\nঅসুবিধা সমুহ –\nৰ’দতদি লেটা নিধন কৰিলে সুৰ্য্যত থকা আলট্ৰা ভায়লেট ৰশ্মিৰ দ্বাৰা মুগা সুতাৰ গুনগত মানৰ হানি হয় আৰু সুতাৰ স্থায়িত্ততাও কমি যায় 1 ৰদৰ তাপত মুগা বাহঁত থকা চেৰিছিন নামৰ পৰ্দাথবিধৰ হানি হোৱাৰ হেতু বাহঁ বোৰ টান হয়, পাচলৈ কোমলাবলৈ যথেস্থ ৰাশায়নিক দ্ৰব্য আৰু সময়ৰ প্ৰয়োজন হয় ! ফলত সুতা কাটোতে অসুবিধা হয় , সুতাৰ পৰিমান লগতে সুতাৰ মানদন্দও নিম্নমানৰ হয় !\nপ্ৰস্তাবিত বৈজ্নানিক পদ্ধতি –(ক্\nম খৰছৰ মুগালেটা নিধন কৰা আহিঁলা)\nসদ্য উপলব্ধ খৰি বা আন শুকান ডাল পাতেৰে জুই জ্বলাই তাৰ সহায়ত মুগা বাহঁ শুকুৱা আৰু লেটা নিধন কৰা অতি কম খৰছি এক আহিঁলা বা কক্ষ ইতিমধ্যে তৈয়াৰ কৰা হৈছে 1\nএই কক্ষ বা আহিঁলাৰ সহায়ত এবাৰত আঠ হেজাৰ কৈ আঠ – ন ঘন্টাত 40,000 হাজাৰ মুগা বাহঁ শুকুৱাব আৰু লেটা নিধন কৰিব পাৰি!\nএনে এক কক্ষ বা আহিঁলাৰ মুল্য মাত্ৰ 28,000 হাজাৰ টকা ! ইযাৰ সহায়ত প্ৰতি হাজাৰ বাহঁৰ শুকুৱা আৰু লেটা নিধন কৰা ব্যয় হয় মাত্ৰ এঘাৰ টকা !\nআত্ম সহায়ক গোট, ক্\n’ অপাৰেতিভ চচাইটি, অথবা কমন ফেচেলেতি চেন্টাৰ আদিয়ে এই আহিঁলা সংস্থাপনৰ দ্বাৰা মুগা সুতা কাটনী আৰু বোৱনী সকলক উপক্ৰিত কৰিব পাৰে !\nএক হেজাৰ মুগা বাহঁৰ ক্ষেত্ৰত বিদ্যুত চালিত বাহঁ শুকুৱা আৰু লেটা নিধন কৰা যন্ত্ৰ আৰু কম খৰছি উপৰুক্ত কক্ষ্যৰ আৰ্থিকদিশৰ তুলনা মুলক বিশ্লেষণ 1\nক্ৰম বিষয় বিদ্যুত চালিত কম খৰছি\nক শুকুৱাব পৰা মুগাবাহঁৰ পৰিমান( সংখ্যা) 25,000 8,000\nখ আহিঁলা বিধৰ মুল্য ( টকা ) 10,000.00 33,000,00\nগ সংস্থাপন ব্যয় ( টকা ) 25,000.00 নাই\nঘ মুঠ ব্যয় ( টকা ) 1,25,000.00 33,000.00\nঙ এহাজাৰ মুগাবাহঁৰ বাবে হোৱা ব্যয় ( টকা ) 5,000.00 2,000.00\nচ প্ৰয়োজনীয় মানব শক্তি ( সংখ্যা ) 1 1\nছ ন ঘন্টাত ব্যয় হোৱা বিদ্যুতৰ পৰিমান 80 ইউনিত নাই\nজ প্ৰতি দিনে প্ৰয়োজনীয় খৰিৰ পৰিমান নাই 40 কেজি\nঝ প্ৰতি দিনে প্ৰয়োজনীয় বিদ্যুতৰ খৰছ (প্ৰতি ইউনিতত4টকাকৈ ) ( টকা ) 320.00 নাই\nঞ প্ৰতি দিনে প্ৰয়োজনীয় খৰিৰ ব্যয় ( প্ৰতি 100 কেজিত 75.00 টকাকৈ নাই 30.00\nট প্ৰতি দিনে 50 টকাকৈ মানব শক্তিৰ ব্যয় 50.00 50.00\nঠ মুঠ ব্যয় ( টকা ) 370.00 89.00\nড প্ৰতি হাজাৰ মুগাবাহঁৰ লেটা নিধন ব্যয় 14.80 11.10\nকম খৰছি মুগাবাহঁ শুকুৱা আৰু লেটা বিদ্যুত চালিত মুগাবাহঁ শুকুৱা\nনিধন কৰা কক্ষ্য আৰু লেটা নিধন কৰা যন্ত্ৰ\nমুগাবাহঁৰ সংৰক্ষন (পৰম্পৰাগত পদ্ধতি)\nমুগা বাহঁবোৰ ভালদৰে শুকুৱাৰ পাচত তাৰ পৰা আহঁ বা সুতা উলিয়াবলৈ কাটনী ঘৰতে মুগাবাহঁবোৰ সংৰক্ষনৰ ব্যৱস্থা কৰা উচিত যাতে পিচৰ বাহঁ কাটনী মুগা উপলব্ধ হোৱালৈকে সুতা কটা কাম চলাই থাকিব পাৰি!\nপৰম্পৰাগত পদ্ধতিত পালক সকলে মুগাৰ বাহঁবোৰ জেগাৰ অভাবৰ বাবে আলফুলকৈ বস্তাত ভৰাই থয়, ফলত মুগা বাহঁবোৰৰ ওপৰত ভেকুৰে আক্ৰমন কৰি সুতা কটাত অসুবিধা কৰাৰ লগতে সুতাৰ মান নিম্নগামি কৰে!\nবৈজ্ঞানিক পদ্ধতিত মুগা বাহঁবোৰ ভালদৰে শুকুৱাৰ পাচত তাৰঁ জালিৰে আবৰা কাঠৰ বা লোৰ ৰেকট ৰখাৰ ব্যৱস্থা কৰা হয় যাতে বাহঁবোৰে ভালদৰে বতাহঁ পায় থাকে!\nপোক পৰুৱাৰ পৰা বচাবৰ বাবে বিশেষ ব্যৱস্থা লোৱা হয় !অন্যথা বাহঁবোৰ ফুটি গলে সুতা কাটোতে সঘনাই চিঙি যথেস্ট অসুবিধাৰ সৃস্তি কৰে 1ফুটা হলে বাহঁ বোৰৰ পৰা অবিচিন্ন ভাবে সুতা কাটিব নোৱাৰি 1\nওপৰত উল্লেখ কৰা ধৰনৰ এডাল ৰেকট 40,000 মান মুগাবাহঁ সুকলমে ৰাখিব পাৰি1\nঊষ্নতা আৰু আদ্ৰতাৰ সঘন তাৰতম্য নোহোৱাকৈ খিৰিকীৰ ওচৰত ৰেকবোৰ ৰখা উচিত 1\nপ্ৰতিটো খলপত বাহঁ বোৰ 3-4 তৰপিয়া কৈ ৰাখিলেও তিনি চাৰিদিনৰ ব্যৱধানত বাহঁবোৰ তল ওপৰ কৰা উচিত যাতে ভেকুৰে বাহঁ লব নোৱাৰে1\nএনে ৰেক ঘৰতে উপলব্ধ সামগ্ৰিৰ দ্বাৰা কম খৰছতে তৈয়াৰ কৰি লব পাৰি !\nসুতা কটাৰ আগতে বাহঁবোৰৰ কুমলিকৰন\nমুগা বাহঁবোৰৰ আহঁ বা সুতাবোৰ চেৰিছিন নামৰ এঠালেতিয়া পৰ্দাথ এটাই একেলগে ঠুপ খুৱায় ৰাখে!কুমলিকৰন এনে এটা পদ্ধতি যাৰ দ্বাৰা বাহঁবোৰ সিজাই চেৰিছিনৰ মাত্ৰা কমাই বাহঁবোৰৰ পৰা সুতা বা আহঁবোৰ এৰুৱাত সহায় কৰে !\nমুগাৰ বাহঁ সিজোৱা পৰম্পৰাগত পদ্ধতি\nপৰম্পৰাগত পদ্ধতিত মুগাৰ বাহঁবোৰ প্ৰতি লিটাৰ পানিত তিনি গ্ৰাম কাপোৰ ধুৱা চৌদা মিহলাই এক খাৰুৱা মিশ্ৰন তৈয়াৰ কৰি 15-20 মিনিট মান উতলোৱা হয়! এনে কৰিলে বাহঁবোৰ কোমল হয় আৰো কাটনী যন্ত্ৰ বা কাটনী আহিলাৰ সহায়ত সুতা কটা হয়!\nএই পদ্ধতিৰে যিবোৰ সুতা উত্পন্ন হয় তাৰ গুনাগুন সন্তোষ জনক নহয় আৰু তেনে সুতাৰ দ্বাৰা তৈয়াৰি কাপোৰো স্থায়ি নহয় তাৰোপৰি এটা বাহঁৰ পৰা যি পৰিমানৰ সুতা বা আহঁ পাব লাগে তাক পোৱা নেযায় !\nমুগাচিল্কপ্লাচৰ দ্বাৰা বৈজ্নানিক পদ্ধতিৰে মুগাবাহঁৰ কুমলিকৰণ\nমুগাচিল্কপ্লাচ নামৰ এবিধ ৰাষায়নিক মিশ্ৰনৰ দ্বাৰা বাহঁবোৰ সিজাই কাটনীত সুতা উদ্পাদনৰ পৰিমান শতকৰা দহ ভাগলৈ বৃদ্ধি কৰিব পাৰি!\nমুগাচিল্কপ্লাচ হৈছে চডিয়াম কাৰ্বনেট আৰু চডিয়াম বাই কাৰ্বনেটৰ মিশ্ৰন!\nএটা পাত্ৰত সিজাব লগিয়া বাহঁবোৰ ডুব যোৱাকে পৰিস্কাৰ পানিলৈ প্ৰতি লিটাৰত 2.5 গ্ৰাম পৰিমানৰ মুগাচিল্কপ্লাচ ভাল দৰে মিহলাই বাহঁবোৰ তাত ডুবাই দি উতলাব লাগে!\nনতুন বাহঁৰ বাবে 5-8 মিনিট আৰু পুৰনা বাহঁৰ বাবে 6-10 মিনিট উতলোৱাৰ দৰকাৰ!\nএনেদৰে কুমলুৱা বাহঁবোৰৰ পৰা ওপৰৰ জুঠৰী সুতাবোৰ আতঁৰাই মুল আহঁডাল উলিয়াই কাটনী যন্ত্ৰত লগাই সুতা কটা হয়!\nএনে পদ্ধতিৰে শতকৰা দহ ভাগলৈ উন্নত মানৰ সুতা উদ্পাদন বৃদ্ধি কৰি প্ৰতি কেজিত প্ৰায় 500 মান টকাকৈ অধিক আয়ৰ সম্ভব!\nএই মিশ্ৰন বিধৰ পেটেন্টৰ বাবে এন্. আৰ্. ডি. চি.ৰ লগত যোগাযোগ কৰা হৈছে ! মুগাচিল্কপ্লাচৰ প্ৰতি কেজিৰ দাম মাত্ৰ 50\n- টকা !\nমুগাবাহঁবোৰ কুমলীকৰনৰ পাচত প্ৰতিতো বাহঁৰ পৰা প্ৰকৃত আহঁডাল উলিৱাৰ প্ৰয়োজন! তাৰ বাবে প্ৰতিতো বাহঁৰ কাটিব নোৱাৰা ওপৰৰ জুঠৰীখিনি সাবধানে আতঁৰাই ধাৰাবাহিক ভাবে উলোৱা আহঁডালৰ মুৰতো উলিয়াব লাগে ! এই পদ্ধতিতোকে জুঠৰী গুচুৱা বোলে! জুঠৰী গুচুৱাৰ সময়ত মনকৰা উচিত যাতে ধাৰাবাহিক ভাবে উলোৱা আহঁডালৰ কোনো অনিস্ত নহয় !\nমুগাৰ সুতা কটা পদ্ধতিতো এক বিশেষ সংখ্যাৰ বাহঁৰ ধাৰাবাহিক আহঁবোৰ উলিয়াই সেইবোৰক পকাই এডাল কৰি প্ৰকৃত মুগা সুতাৰ তৈয়াৰ কৰা হয় 1\nভিৰ যন্ত্ৰৰ সহায়ত পৰম্পৰাগত পদ্ধতিৰে মুগাৰ সুতা কাটন –\nবৰ্তমানলৈকে ভিৰ নামৰ এটা পুৰনি যন্ত্ৰৰ দ্বাৰাই মুগা সুতা কটা হয় ! এই যন্ত্ৰৰ দ্বাৰা সুতা কটাৰ সময়ত মুগাৰ বাহঁবোৰ এটা লোৰ কেৰাহিত গৰম পানিত ৰখা হয় আৰু পানি খিনি গৰম ৰাখিবৰ বাবে কেৰাহিতোৰ তলত ধাৰাবাহিক ভাবে জুইৰ ব্যৱস্থা কৰা হয় !\nএই যন্ত্ৰৰ দ্বাৰা সুতা কাতিবলৈ দুজন মানুহৰ প্ৰয়োজন হয়, এজনে জুঠৰী গুচায় আনজনলৈ সুতা কাটিবৰ বাবে আগ বহাই দিয়ে ! সিজনেও জুঠৰী গুচুৱা বাহঁ বোৰৰ( সুতাৰ আকাৰৰ ওপৰত ভিত্তিকৰি ) প্ৰয়োজনীয় বাহঁ কেইটামানৰ আহঁবোৰ পকাই এডাল কৰি ভিৰ যন্ত্ৰৰ ববিনত পকাই দিয়ে !\nএই গোটেই প্ৰক্ৰিয়াতো অতি লেহেমিয়া হোৱাৰ বাবে খৰছ বেছি হয়!\nএই পদ্ধতিৰে দুজন মানুহে এদিনত মাত্ৰ 100 গ্ৰাম মানহে সুতা কাটিব পাৰে আৰু এক কেজি সুতা তৈয়াৰ কৰিবলৈ 20 মানব শক্তিৰ প্ৰয়োজন হয় !\nভিৰ যন্ত্ৰৰ সহায়ত কটা সুতাৰ মানডন্দও সিমান উন্নত মানৰ নহয় 1\nএই সকলো সমস্ব্যা দুৰ কৰাৰ লক্ষ্যৰে মুগা এৰি গবেষনা আৰু প্ৰশিক্ষন প্ৰতিস্থানে বানী ৰিলিং মেচিন নামৰ এক সৰল আৰু উন্নত মানৰ সুতা তৈয়াৰ কৰা যন্ত্ৰৰ উদ্ভাবন কৰি উলিয়াইছে !\nবানী ৰিলিং মেচিনৰ সহায়ত বৈজ্নানিক পদ্ধতিৰে মুগাৰ সুতা কাটন-\nমুগা এৰি গবেষনা আৰু প্ৰশিক্ষন প্ৰতিস্থানে বানী ৰিলিং মেচিন নামৰ এক সৰল আৰু উন্নত মানৰ সুতা তৈয়াৰ কৰা যন্ত্ৰৰ উদ্ভাবন কৰি উলিয়াইছে !\nএইযন্ত্ৰতো শ্টীলৰ আৰু ইয়াৰ চালন ক্ষমতা প্ৰতি মিনিটত 64 মিটাৰ আৰু প্ৰতি আঠ ঘন্টাত ই150 গ্ৰাম উন্নত মানৰ মিহি সুতা (35-40 নম্বৰ)আৰু 200 গ্ৰাম মুটা সুতা (50-55 নম্বৰ ) তৈয়াৰ কৰিব পাৰি !\nইয়াৰ কাটন ক্ষমতাও শতকৰা 70 ভাগ যি ভিৰ যন্ত্ৰতকৈ শতকৰা 10 ভাগ বেছি !\nভিৰৰ তুলনাত ইয়াৰ সুতাৰ উদ্পাদন ক্ষমতাও শতকৰা চাৰিভাগ বেছি,সুতাৰ কাটন ক্ষমতাও ভিৰতকৈ শতকৰা দহভাগ বেছি !\nএই যন্ত্ৰৰ আয় ব্যয় অনুপাতো ভিৰতকৈ সন্তোষ জনক 1\nমুগা বোৱনী সকলে ব্যৱহাৰ কৰা বানী সুতাৰ শতকৰা 60 ভাগেই এই যন্ত্ৰৰ দ্বাৰা উতপন্ন কৰা হয় !\nএনে এটা যন্ত্ৰৰ মুল্য 18,590 টকা আৰু ই আত্ম সহায়ক গোট, ক্\n’ অপাৰেতিভ চচাইটি, অথবা কমন ফেচেলেতি চেন্টাৰ আদিৰ বাবে অতি উপযোগি 1\nভিৰ আৰু বানী যন্ত্ৰৰ তুলনামুলক বিশ্লেষন –\n1 সুতাৰ গড্ আকাৰ ( ডেনিয়াৰ )\nমিহি সুতা ( 35\nমুতা সুতা ( 50\n55 ডেনিয়াৰ )\n2 কাটনীত প্ৰয়োজন হোৱা বাহঁৰ সংখ্যা\n3 প্ৰতি দিনৰ বাহঁৰ প্ৰয়োজনীয়তা (সংখ্যা)\nমিহি সুতা আৰু দুটা মানব শক্তি\nমুতা সুতা আৰু দুটা মানব শক্তি\n4 আঠ ঘন্টাত সুতা উদ্পাদন ক্ষমতা ( গ্ৰাম )\nএজন কাটনীৰ দ্বাৰা মিহি সুতা\nএজন কাটনীৰ দ্বাৰা মুতা সুতা\nদুই মানব শক্তিৰ সৈতে মিহি সুতা\nদুই মানব শক্তিৰ সৈতে মুতা সুতা\n5 সুতা উদ্পাদন (%) 43%\n6 কাটন ক্ষমতা (%) 60.80%\n7 একহাজাৰ বাহঁৰ পৰা সুতা উদ্পাদন ( গ্ৰাম ) 181\n8 কাটন দক্ষতা (%) 60.5%\nচি. এছ. টি. আৰ. আয়. পেডেল ও মটৰ চালিত মেচিনৰ সহায়ত মুগাৰ পকুৱা সুতা কটা\n. এছ. টি. আৰ. আয়. পেডেল ও মটৰ চালিত মেচিন বিধ মুগাৰ পকুৱা সুতাৰ উদ্পাদনৰ বাবে অতি উত্তম বুলি বিবেচিত হৈছে !\nএই যন্ত্ৰৰ সহায়ত 35-40 ডেনিয়াৰৰ 100 গ্ৰাম মিহি সুতা আৰু 50-55 ডেনিয়াৰৰ 120 গ্ৰাম মুতা সুতা উদ্পাদন কৰিব পাৰি !\nপৰম্পৰাগত পদ্ধতিত ববিনৰ সুতাবোৰ চেৰেকীত লেছা বনোৱা হয় ! ইয়াত লেছাৰ পৰিধি নিয়ন্ত্ৰনৰ কোনো ব্যৱস্থা নেথাকে! চি এচ টি আৰ আই লেছা বনোৱা যন্ত্ৰ ব্যৱহাৰ কৰি নিদ্দিস্ট পৰিধি বিশিস্ট ডায়মণ্দ ক্ৰছিং আৰু লেছিং যুক্ত লেছা বনাব পাৰি!\nএৰী সুতা কটাৰ উন্নত পদ্ধতি –\nজলবায়ু অনুপাতে এৰীখোলাৰ ওজনৰ তাৰতম্য হয় যদিও সকলো বতৰতে উদ্পাদিত এৰী খোলা সুতাৰ বাবে ব্যৱহাৰ কৰা হয় !\nএৰীৰ খোলাৰ পৰা সুতা কটাৰ আগতে খোলাবোৰ চাবোন আৰু চ্’\nডাৰ মিশ্ৰনত সিজাই কোমল কৰি লব লাগে !\nপৰম্পৰাগত পদ্ধতিত ঘৰত বনোৱা খাৰৰ মিশ্ৰন ব্যৱহাৰ কৰি 2-3 ঘন্টা সিজাই খোলাবোৰ কোমল কৰা হয় ! সিজোৱাৰ পিচত খোলাবোৰ ফহিঁয়াই পিঠা বনোৱা হয় !\nপ্ৰচলিত পদ্ধতিত উল্লেখিত পিঠাৰ পৰা টাকুৰীত হাতেৰে পকাই এৰী সুতা কটা হয় !\nএই পদ্ধতিত এজন মানুহে দিনে 30-40 গ্ৰাম সুতা কাটিব পাৰে !\nবৰ্তমান কেন্দ্ৰিয় ৰেছম বৰ্ডৰ দ্বাৰা উদ্ভাবিত পদচালিত অথবা মটৰ চালিত এৰী সুতা কটা যন্ত্ৰৰ সহায়ত উন্নত মানদন্দৰ সুতা কাটিব পাৰি !\nএই পদ্ধতিত এৰীৰ খোলাবোৰ এখন কপাহি কাপোৰেৰে বান্ধি 1 লিটাৰ পানিত 10-15 গ্ৰাম চাবোন আৰু 2-3 গ্ৰাম কাপোৰ ধোৱা চ্\n’ডা মিহলাই প্ৰায় এঘন্টা মান সময় সিজোৱা হয়!\nসিজোৱাৰ পাচত খোলাবোৰ ভাল দৰে পানিত ধুই ৰ’দত শুকুৱা হয় !\nখোলাবোৰ শুকুৱাৰ পাচত চি এচ আৰ টি আয় এৰী সুতা কটা যন্ত্ৰ ব্যৱহাৰ কৰি এজন মানুহে দিনত 100-150 গ্ৰাম সু তা উদ্পাদন কৰিব পাৰে !\nএই যন্ত্ৰত কটা সুতা মিহি আৰু উন্নত মানৰ হয় ! এই যন্ত্ৰ ব্যৱহাৰ কৰিবৰ কাৰনে শ্ৰমিকজন প্ৰশিক্ষন প্ৰাপ্ত হোৱা উচিত !\nইয়াৰ উপৰিও অম্বৰ চৰ্খা যন্ত্ৰৰ সহাযতো উন্নত মানদন্দৰ সুতা কাটিব পাৰি !\nৰেছমৰ ব্যৱহাৰ আৰু ভবিষ্যতৰ সাম্ভাব্য প্ৰযূক্তি কৌশল সমুহ – ৰেছমৰ সক্ৰিয় বৈশিস্ট আৰু গুনগত মানদন্ডৰ হেতু গৰম আৰু ঠান্ডা দুয়োটা কালতে ইয়াৰ আদৰ যথেস্ট 1 মানুহৰ নিত্য প্ৰয়োজনিয় সাজঁ পোচাকৰ উপৰিও আ জিকালি নানান ব্যৱহাৰিক দিশত ৰেছমৰ ব্যৱহাৰ হয় 1 ৰ্বতমাত ৰ্কিটিম সুতা উদ্পাদনে ৰেছমৰ চাহিদাক ক্ষতি কৰিছে যদিও কেতবোৰ বিশেষ ক্ষেত্ৰ যেনে পেৰাছুট , বাইচাইকেলৰ টায়াৰ , বন্দুকৰ বাৰুদ ৰখা মোনা আদিত ইয়াৰ ব্যৱহাৰ চকুত লগা! ৰেছমৰ স্থায়িত্ততা আৰু প্ৰাকৃতিক ভাবে নাশ হোৱাৰ ক্ষমতাই গৱেষক সকলক ইয়াৰ মেডিকেলৰ ক্ষেত্ৰত ব্যৱহাৰৰ সম্ভাবনিয়তাৰ সৰ্ম্পকে ভবায় তুলিছে1 বহু ক্ষেত্ৰত ৰেছমৰ সহায়ত মানব শৰিৰত ব্যৱহিত অনেক সামগ্ৰিহ কেতবোৰ কম্পানিয়ে ইতিমধে প্ৰস্তোত কৰি উলিয়াইছে 1 মুগা সুতাকো উপৰুক্ত ক্ষেত্ৰসমুহত ব্যৱহাৰৰ ঠল আছে আৰু ব্যৱহাৰো হৈছে!


চৈয়দ আকবৰুদ্দিন - অসমীয়া ৱিকিপিডিয়া\nৰাষ্ট্ৰসংঘলৈ ভাৰতৰ স্থায়ী প্ৰতিনিধি\n১ জানুৱাৰী ২০১৭ – ১৯ মে' ২০২০\nঅশোক কুমাৰ মুখাৰ্জী\nটি এছ ত্ৰিমূৰ্তী\nভাৰতৰ বিদেশ মন্ত্ৰণালয়ৰ বৈদেশিক প্ৰচাৰ বিভাগৰ সংযুক্ত সচিব\nজানুৱাৰী ২০১২ – এপ্ৰিল ২০১৫\n২৭ এপ্ৰিল, ১৯৬০ (৬১ বছৰ)\nকূটনীতিবিদ (ভাৰতীয় বৈদেশিক সেৱা)\nচৈয়দ আকবৰুদ্দিন (ইংৰাজী: Syed Akbaruddin) এগৰাকী ভাৰতীয় বৈদেশিক সেৱাৰ বিষয়া আৰু পূৰ্বৰ ৰাষ্ট্ৰসংঘলৈ ভাৰতৰ স্থায়ী প্ৰতিনিধি। ১ জানুৱাৰী ২০১৭ৰ পৰা ১৯ মে' ২০২০ লৈ তেওঁ এই পদত অধিষ্ঠিত হৈ আছিল।\nচৈয়দ আকবৰুদ্দিনে বেগমপেটত অৱস্থিত হায়দৰাবাদ পাব্লিক স্কুলত শিক্ষা গ্ৰহণ কৰিছিল। তেওঁৰ পিতৃ এছ. বাচিৰুদ্দিন অচমানিয়া বিশ্ববিদ্যালয়ৰ সাংবাদিকতা আৰু গণসংযোগ বিভাগৰ মুৰব্বী অধ্যাপক আছিল। পিছলৈ তেওঁ কাটাৰ দেশৰ ভাৰতীয় ৰাষ্ট্ৰদূত হিচাপে কাৰ্যনিৰ্বাহ কৰিছিল। ইয়াৰ লগতে তেওঁ ড॰ বি. আৰ. আম্বেদকাৰ মুক্ত বিশ্ববিদ্যালয়ৰ উপাচাৰ্য আৰু পুনেত অৱস্থিত ভাৰতৰ ফিল্ম আৰু টেলিভিছন প্ৰতিষ্ঠানৰ গৱেষণা উইংৰ সঞ্চালক আছিল। চৈয়দ আকবৰুদ্দিনৰ মাতৃ ড॰ জেবা বাচিৰুদ্দিন শ্ৰী সত্য সাই বিশ্ববিদ্যালয়ৰ ইংৰাজী বিভাগৰ সদস্য আছিল।\nচৈয়দ আকবৰুদ্দিন ১৯৮৬ বৰ্ষৰ প্ৰশাসনিক বিষয়া। তেওঁ ভিয়েনাত অৱস্থিত আন্তৰ্জাতিক আণৱিক শক্তি সংস্থাত চাৰি বছৰৰ বাবে কাৰ্য নিৰ্বাহ কৰিছিল আৰু ২০১১ চনত তেওঁ ভাৰতলৈ ঘূৰি আহে। তেওঁক পশ্চিম এছিয়াৰ বিশেষজ্ঞ হিচাপে গণ্য কৰা হয়। এই অঞ্চলত তেওঁ কেইবাবছৰ বিভিন্ন পদবীত কাৰ্যনিৰ্বাহ কৰিছিল। তাৰে ভিতৰত উল্লেখযোগ্য হল ২০০০ চনৰ পৰা ২০০৪ চনলৈ চৌদি আৰৱৰ জেদ্দাহৰ কঞ্চুল জেনেৰেল। তেওঁ ২০০৪ চনৰ পৰা ২০০৫ চনলৈ ভাৰতৰ বিদেশ সচিবৰ কাৰ্যালয়ৰ সঞ্চালক আছিল।\nচৈয়দ আকবৰুদ্দি ২০১২ চনৰ জানুৱাৰী মাহৰ পৰা ২০১৫ চনৰ এপ্ৰিল মাহলৈ ভাৰতৰ বিদেশ মন্ত্ৰণালয়ৰ চৰকাৰী প্ৰবক্তা আছিল। তেওঁ বিদেশ মন্ত্ৰণালয়ৰ বৈদেশিক প্ৰচাৰ আৰু ৰাজহুৱা কূটনীতি বিভাগৰ মুৰব্বী আছিল। ইয়াৰ লগতে তেওঁ ২০১৫ চনৰ অক্টোবৰ মাহত অনুষ্ঠিত হোৱা ভাৰত-আফ্ৰিকা সমাৱেশৰ মুখ্য উদ্যোক্তা আছিল। পিছলৈ তেওঁ ২০১৫ চনৰ এপ্ৰিল মাহৰ পৰা ছেপ্টেম্বৰ মাহলৈ বিদেশ মন্ত্ৰালয়ৰ অতিৰিক্ত সচিব হিচাপে কাৰ্যনিৰ্বাহ কৰিছিল। ২০১৫ চনৰ নৱেম্বৰ মাহত তেওঁ ৰাষ্ট্ৰসংঘলৈ ভাৰতৰ স্থায়ী প্ৰতিনিধি হিচাপে নিযুক্তি লাভ কৰে।\n↑ "India's New UN Envoy Meets His Pakistani Counterpart". Press Trust Of India. NDTV Convergence Limited. http://www.ndtv.com/india-news/indias-new-un-envoy-meets-his-pakistani-counterpart-1265722। আহৰণ কৰা হৈছে: 14 January 2016.\n↑ "Syed Akbaruddin made India's permanent representative to the UN in major MEA rejig". Economic Times. http://economictimes.indiatimes.com/news/politics-and-nation/syed-akbaruddin-made-indias-permanent-representative-at-the-un-in-major-mea-rejig/articleshow/49085480.cms। আহৰণ কৰা হৈছে: 25 September 2015.\n↑ Chaudhury, Dipanjan Roy (8 December 2011). "West Asia expert Syed Akbaruddin to be MEA's spokesperson". India Today (New Delhi). http://indiatoday.intoday.in/story/syed-akbaruddin-takes-over-as-mea-spokesperson/1/163305.html। আহৰণ কৰা হৈছে: 25 September 2014.\n↑ "Vikas Swarup takes charge as MEA spokesperson". The Hindu. The Hindu. http://www.thehindu.com/news/national/vikas-swarup-takes-charge-as-mea-spokesperson/article7117350.ece। আহৰণ কৰা হৈছে: 27 April 2016.\n↑ "Spokesperson's Office – Personnel". Mea.gov.in. Ministry of External Affairs. http://www.mea.gov.in/personnel.htm। আহৰণ কৰা হৈছে: 25 September 2014.\n↑ "Syed Akbaruddin is new spokesperson of India's Foreign Office". Yahoo News. https://in.news.yahoo.com/syed-akbaruddin-spokesperson-indias-foreign-office-122549867.html। আহৰণ কৰা হৈছে: 25 December 2011.\n↑ "Organogram of the Ministry of External Affairs". mea.gov.in.. http://www.mea.gov.in/Images/pdf/1MEAOrganogram25September2014.pdf। আহৰণ কৰা হৈছে:5December 2014.\n↑ "Syed Akbaruddin bids adieu; novelist Vikas Swarup takes over as the MEA Spokesperson". DNA (Diligent Media Corporation). 18 April 2015. Archived from the original on 19 April 2015. http://www.dnaindia.com/india/report-syed-akbaruddin-bids-adieu-novelist-vikas-swarup-takes-over-as-the-mea-spokesperson-2078581.\n↑ "Syed Akbaruddin named India's permanent representative to UN". The Times of India. 16 November 2015. http://timesofindia.indiatimes.com/india/Syed-Akbaruddin-named-Indias-permanent-representative-to-UN/articleshow/49803617.cms.\n"https://as.wikipedia.org/w/index.php?title=চৈয়দ_আকবৰুদ্দিন&oldid=249658"ৰ পৰা অনা হৈছে\nএই পৃষ্ঠাখন ১৭ অক্টোবৰ, ২০২০ তাৰিখে ২৩:৫৭ বজাত অন্তিম সংশোধন কৰা হৈছিল।


দ্বিতীয় পৰ্যায়ৰ নিৰ্বাচনৰ বাবে মনোনয়ন দিব কেইবাজনো গুৰুত্বপূৰ্ণ প্ৰাৰ্থীয়ে ! - Prag News\nHomeআঞ্চলিকদ্বিতীয় পৰ্যায়ৰ নিৰ্বাচনৰ বাবে মনোনয়ন দিব কেইবাজনো গুৰুত্বপূৰ্ণ প্ৰাৰ্থীয়ে !\nদ্বিতীয় পৰ্যায়ৰ নিৰ্বাচনৰ বাবে মনোনয়ন দিব কেইবাজনো গুৰুত্বপূৰ্ণ প্ৰাৰ্থীয়ে !\nগুৱাহাটী : দ্বিতীয় পৰ্যায়ৰ বিধানসভা নিৰ্বাচনৰ বাবে মনোনয়ন দাখিল প্ৰক্ৰিয়া আৰম্ভ৷ আজি মনোনয়ন দিব কেইবাজনো গুৰুত্বপূৰ্ণ প্ৰাৰ্থীয়ে৷ ইয়াৰে ৰঙিয়াত মনোনয়ন দিব মন্ত্ৰী ভৱেশ কলিতাই, মঙলদৈত মনোনয়ন দিব বিজেপিৰ গুৰুজ্যোতি দাসে৷\nআৰু পঢ়িব পাৰিব : অসম জাতীয় পৰিষদ পদূলি শুঙা দল : হিমন্ত বিশ্ব শৰ্মা\nছিপাঝাৰৰ বিজেপি প্ৰাৰ্থী হিচাপে এইবাৰ ড০ পৰমানন্দ ৰাজবংশীয়েও আজি মনোনয়ন দিব৷ কলাইগাঁৱত মনোনয়ন দিব বিজেপিৰ মধুৰাম ডেকাই, উঃ কৰিমগঞ্জত কংগ্ৰেছৰ কমলাক্ষ দে পুৰকায়স্থই, দঃ কৰিমগঞ্জত মনোনয়ন দিব কংগ্ৰেছৰ ছিদ্দেক আহমেদে৷\nউল্লেখ্য যে কাইলৈ দ্বিতীয় পৰ্যায়ৰ মনোনয়নৰ অন্তিম দিন৷ দ্বিতীয় পৰ্যায়ত ৩৯টা সমষ্টিত হ’ব নিৰ্বাচন৷ ৰাতাবাৰীত মনোনয়ন দিব কংগ্ৰেছৰ শম্ভূ সিং মাল্লাই, ৰাতাবাৰীত বিজেপি প্ৰাৰ্থী বিজয় মালাকাৰাৰ মনোনয়ন, পাথাৰকান্দিত কৃষ্ণেন্দু পাল, বদৰপুৰত বিশ্বৰূপ ভট্টাচাৰ্যই দিব মনোনয়ন৷\nPrevious articleঅসম জাতীয় পৰিষদ পদূলি শুঙা দল : হিমন্ত বিশ্ব শৰ্মা\nNext articleদ্বিতীয় পৰ্যায়ৰ নিৰ্বাচনলৈ সাজু কংগ্ৰেছ, প্ৰাৰ্থী তালিকা প্ৰকাশ


July 2018 – ফটাঢোল\nJuly 1, 2018 গল্প\t19 Comments\nভাজুক – ঈশান জ্যোতি বৰা\n(১) আৰ্কিমিডিছেই আছিল হ’বলা, এই যে আৱিষ্কাৰটো কৰি উঠি গা-ধোৱা ঘৰৰ পৰাই মাজৰাস্তালৈ দুপ্‌দুপকৈ লৰ মাৰিছিল আৰু আনন্দত উত্ৰাৱল হৈ ‘ইউৰেকা,ইউৰেকা’ বুলি চিঞৰিছিল! মোৰো এতিয়া তেনেকুৱা কেইটামান চিঞৰ মাৰিবলৈ মন গৈছে৷ অকল সেইয়াই নহয়, কান্ধত প্ৰকাণ্ড ঢোল এটা ওলোমাই, কাষতে কেইজনীমান নাচনী লৈ আবতৰীয়া বিহুনাচ এটা নাচি দিয়াৰো প্ৰবল ইচ্ছা হৈছে৷ মন গৈছে-এতিয়াই যেন ছ’ছিয়েল মিডিয়ালৈ ঢপলিয়াই যাওঁ আৰু উধৰ পৰা মূধলৈকে মনৰ সমস্ত ভাৱ-অনুভূতি লিপিবদ্ধ কৰি ৰাইজৰ পৰা বিপুল পৰিমাণৰ ‘কংগ্ৰেছুলেছন’ সংগ্ৰহ কৰোঁ৷ কিন্তু প্ৰৱল ইচ্ছা সত্ত্বেও মই ইয়াৰ\nJuly 1, 2018 ভিন্নস্বাদ\t14 Comments\nআমি অসমীয়া – ডাঃপাৰ্থ সাৰথি ভূঞা\nঅসম আমাৰ ৰূপহী গুণৰো নাই শেষ, ভাৰতৰে পূৰ্ব দেশৰ সূৰ্য্য উঠা দেশ! আমাৰ এই সুন্দৰ অসমখনত মাজে মাজে দুই এটা অনাকাংক্ষিত ঘটনা ঘটে আৰু তাৰ পিছতেই আমি নিজেই, অসম সঁচাই জংঘলী ঠাই, বাহিৰৰ মানুহ অসমলৈ নাহিব আদি বহু মন্তব্য আগবঢ়াওঁ৷ অৱশ্যে এয়া এনে অনাকাংক্ষিত ঘটনাত ক্ষোভিত লোকৰ ক্ষোভৰ বৰ্হিপ্ৰকাশ! পিছে মই ভাবোঁ অসমীয়া বুলি আমি গৌৰৱান্বিত হোৱা উচিত৷ বিশ্বৰ বুকুত আমি এমুঠি মানুহ হ’লেও, নানা জাতি উপজাতিৰ সমষ্টি আমাৰ অসমীয়া জাতিৰ এক গৌৰৱোজ্জ্বল ইতিহাস আছে৷ আমাৰ মাজত নাই ধৰ্মান্ধতা, বাল্য\nJuly 1, 2018 লটিঘটি\t8 Comments\nগুৱেহেটীক আৰু কেথানো নাযাওঁ – সদানন্দ ভূঞা\nকিছুবছৰৰ আগৰ কথা৷ চাকৰি সম্বন্ধীয় বিশেষ কাৰণ এটাত গুৱাহাটীলৈ যাবলগীয়া হৈছিল৷ সেই কামটোৰ বাবে কোৰ্টৰ এফিদেফিট এখনৰো প্ৰয়োজন হৈছিল৷ মোৰ সৰু মামাৰ ডাঙৰ ল’ৰাটো গুৱাহাটী উচ্চ ন্যায়ালয়ৰ এজন অধিবক্তা৷ ভাবিলোঁ- মোমাইৰ পুতেক হ’লেও ভাই এটা আছে যেতিয়া আনলৈ হাত মেলোঁ কিয়৷ সিয়েই সহজতে কম সময়ৰ ভিতৰত কামটো কৰি দিব পাৰিব৷ সেয়ে তালৈ ফোন কৰি সবিস্তাৰে সকলো কথা বুজাই ক’লোঁ৷ সিও বোলে-“আও, বহুদিনৰ পিছত আপোনাৰ মাতটো শুনিলোঁ দেই৷ আহক আহক, মই যিমান সোনকালে পাৰোঁ কামটো কৰি দিম৷” দুয়ো কিছু সময় ঘৰুৱা\nJuly 1, 2018 ভিন্নস্বাদ\t10 Comments\nক’ত মোৰ ঊষাৰ নগৰ – চৈয়দ আহমেদ শ্বাহ\n১৯৭০৷ নতুন চহৰ৷ নতুন স্কুল৷ নতুন ইউনিফৰ্ম৷ দৰ্জীয়ে আজি দিম, কালি দিম কৰি আছে৷ পিঠিখনেও আজি মাৰখাম কালি মাৰখাম কৰি আছে৷ লোকাইচাৰৰ চকুৰ পৰা লুকাই থকা টান৷ তৃতীয় দিনা শ্ৰেণীকোঠাৰ পৰা বহিষ্কাৰ৷ নেভাৰমাইণ্ড৷ নিজকে বুজনি দিলোঁ৷ ‘বহিষ্কাৰ হোৱা কথাটোতে এটা গৌৰৱ নিহিত হৈ থাকে৷ সাহসীজনক বহিষ্কাৰ কৰা হয়৷ যি নিয়মৰ বিপৰীতে অৱস্থান কৰে৷ কালক্ৰমত তেওঁ এজন মহান ব্যক্তিৰূপে চিহ্নিত হোৱাৰ নজীৰ পৃথিৱীৰ ইতিহাসত ভৰি আছে৷ যেনে জাতিৰ পিতা৷’- আচলতে এইবিলাক একোকে ভবা নাছিলো৷ তাম্মাম লাজ লাগিছিল৷ প্ৰথম পিৰিয়ডটো বাহিৰত কটাব\nJuly 1, 2018 দৈনন্দিন\t5 Comments\nনিজেও জুখিব পাৰে আপুনি মূৰ্খ, ঋষি নে দেৱতা – সৌমিত্ৰ যোগী\nআগৰ দিনৰ কথাবোৰ অলপ বেলেগ আছিল৷ জোখ-মাখৰ পদ্ধতিও সেই হিচাপে বেলেগ বেলেগ আছিল৷ ধৰি লওক মুহিধৰৰ ঘৰৰ পৰা মেনকাহঁতৰ ঘৰলৈ তামোল এখনৰ বাট আছিল৷ এতিয়া আমি অনুমান কৰিব নোৱাৰোঁ মুহিধৰে কিমান ডাঙৰ তামোল খাইছিল৷ কুমলীয়া তামোল পকতিয়াইছিল নে পূৰঠ তামোল এখন চূণ-চাধা মিলাই গোন্ধপাণৰ সৈতে মেনকাৰ মন কুমলি যোৱাকৈ মহমহীয়া গোন্ধ এটা চাৰিওফালে বিয়পাই দি চোবাই গৈছিল? নে ওপৰত গোবৰ দি সযতনে পুতি ৰখা তামোল উলিয়াই তাৰে এখন মলাধঁপাতৰ লগত জুতিকে খাই গৈছিল? ঘনে ঘনে চোবাইছিল নে জুতি লৈ লৈ\nচিকিৎসকৰ দিনলিপি (চাকৰি জীৱনৰ কিয়দাংশঃ কেইটিমান স্নেপশ্বট) – ডা: ভূপেন শইকীয়া\nগুৱাহাটীৰ পাণবজাৰস্থিত মহেন্দ্ৰ মোহন চৌধুৰী চিকিৎসালয়ৰ আন এটি জনপ্ৰিয় নাম হ’ল এম এম চি হস্পিতাল৷ চৰকাৰী চাকৰিৰ প্ৰথম কৰ্মজীৱন মোৰ আৰম্ভ হৈছিল এই এম এম চি হস্পিতালতেই৷ পোনতে তদানীন্তন মুখ্যমন্ত্ৰী হিতেশ্বৰ শইকীয়াৰ অনুমোদন ক্ৰমে, পিছত এপিএচচিৰ সাক্ষাৎকাৰ দি, চাকৰি নিয়মীয়াকৰণ হয়৷ তাত কাম কৰি ভাল লাগিব ধৰিলে৷ মানুহৰ মাজত কম সময়তে মোৰ কথা প্ৰচাৰিত হ’ল- মেডিচিনৰ এজন ভাল ডাক্তৰ আহিছে বুলি৷ ফলত বহিৰ্বিভাগত সময় শেষ হোৱাৰ পিছতো কাকো নিৰাশ নকৰি মই ৰোগী চাই গৈছিলোঁ৷ এদিনৰ আমোদজনক কথা এটি মই পাহৰা\nJuly 1, 2018 প্ৰবন্ধ\tLeaveacomment\nকপ্‌লিং ছিগা ৰেল”ৰ কেইটিমান ৰচনা – ড°লীলা গগৈ\n“ইঞ্জিনৰ গতি” এইখন ‘স্পুটনিক’ৰ যুগৰ গাড়ী৷ ঘণ্টাত ১৩০০ মাইল যাব পৰা যান-বাহন ওলোৱাৰ দিনত আমাৰ গাড়ী ঘণ্টাত ওঠৰ মাইল যায়৷ এইটো চৰকাৰে বান্ধি দিয়া নিৰিখ৷ কিন্তু ঘণ্টাত ওঠৰ মাইল চলিলেই গাড়ী বেয়া হ’ব নোৱাৰে৷ কাছ আৰু শহাৰ প্ৰতিযোগিতাৰ কথাটো মনত পৰা নাই নে? পিচে এটা কথা, – ঘণ্টাত ওঠৰ মাইল যোৱাৰ এটা কাহিনী আছে৷ এইখন গাড়ীত চলা ইঞ্জিন কেইটা হেনো ‘বৰতি’ চাহাবৰ দিনৰে৷ কোনো কোনোৱে কয় – ‘ইঞ্জিন কেইটাই হেনো মহাৰাণীৰ দিনতো একঠা চাউল খাবলৈ পাইছিল৷ তেতিয়াৰ দিনত হেনো ইঞ্জিন


অৰিজিনেল চাৰ্টিফিকেট — বৰ্ণালী ফুকন – ফটাঢোল\nJuly 1, 2019 গল্প\t5 Comments\nঅৰিজিনেল চাৰ্টিফিকেট — বৰ্ণালী ফুকন\nঅৱশেষত ৰূপহীয়ে চাৰ্টিফিকেটখন বিচাৰি পালে। কম বিচাৰ-খোচাৰ নকৰিলে নে এইখনৰ কাৰণে! পাছত ট্ৰাংকৰ তলতেই পাল। কিন্তু এইখনতো অৰিজিনেল নহয়।\n– উফ প্ৰভু৷ কি হ’ব এতিয়া!\nৰিটায়াৰ হোৱাৰ এমাহ আগৰপৰা ধৰফৰাই উঠিছিল তাই৷ ইফালে স্কুলৰপৰা তাগিদা আহিছে চাৰ্টিফিকেটৰ জেৰক্স কপিটোৰ লগতে অৰিজিনেলটোও জমা দিব লাগে৷ তেতিয়াহে লাগিল গোটেই খেলিমেলিটো৷ আজি অত বছৰে তাই জেৰক্স কপিৰে কাম চলাই আছিল৷ যিমানেই জেৰক্স কৰিছে লাহে লাহে সিমানেই আখৰবোৰ অস্পষ্ট হৈ আহিছে৷\nজেৰক্স কৰি দিয়া ল’ৰাটোৱে সুধিছিল,\n– ক্যা বাইদেউ আপুনি দিয়াখনেই ইমান অস্পষ্ট৷ জেৰক্স কৰিলে আখৰবোৰ নুঠিবই নেকি!\nএনেই খং উঠি আছে ৰূপহীৰ। বাৰ মাহৰ তেৰটা দিনেই ক্লাৰ্কজনে তেওঁক চাৰ্টিফিকেটৰ কপি বিচাৰে৷ দিছিলোঁ নহয় যোৱা মাহত বুলি ক’লে পুকীয়া দাঁতকেইটা উলিয়াই ধেকধেকাই হাঁহি ক’ব,\n– জানো পাই বাইদেউ ক’ত ৰাখিলোঁ! এতিয়া বিচাৰি হাবাথুৰি খাইছোঁ৷ দিবই লাগে বোলে অফিচত কাগজবোৰ৷\nএইবাৰ পেন্দুৱাকে চালে ল’ৰাটোলৈ৷ মনতে ভাবিলে হিন্দীভাষীয়ে হ’ব৷ হিন্দীৰ ওপৰত তাইৰো দখল আছেতো৷ সময় সুবিধা পালে তাৰ সদ্ব্যৱহাৰ কৰি পেলাই তাই৷ নহ’লে অনভ্যাসে হত বিদ্যা হ’ব৷ গতিকে ভবা মতে কাম।\n– আম চে মতলব হে নে পেৰ গিনিবলৈ মতলব হে?\nসৰুতে আখৰ জোটাই পঢ়া হিন্দীৰ মুহাবৰেখন মাজে সময়ে কামত লগাই গৰ্ব অনুভৱ কৰে ৰূপহীয়ে৷ ল’ৰাটোৱে তাইৰ হিন্দীৰ জ্ঞানৰ দৌৰ দেখি থতমত খালে৷\n– মানে বাইদেউ৷ মই অসমীয়া……\nতাই তাক কথা সম্পূৰ্ণ কৰিবলৈ নিদি ক’লে,\n– হাম জানতাহে তুম আচৰিত হৈ গিয়া হামাৰা হিন্দী চুনকে ন?\nমুৰটো খজুৱালে ল’ৰাটোৱে৷ ৰূপহীয়ে কৈ থাকিল,\n– হম হিন্দী ইস্কুলমে পঢ়াতা থা৷\nল’ৰাটো সেইফালে মূৰ্ছা যাওঁ যাওঁ।\n– আপুনি হিন্দী পঢ়াইছিল!\n– ধেই কিনো অকৰা লৰকা হে তুম! হাম চুটা থা তব৷\n– অহ তাকে কওক৷ হ’ব হ’ব দিয়ক মেদাম। আপুনি বৰ ধুনীয়া হিন্দী কয়৷\n– সেইটোৱে অথনিচে হম বুঝা ৰহা হে৷\n– হ’ব বাইদেউ৷ আপুনি অসমীয়াকে ক’ব৷ আচলতে মই অসমীয়াই হয়৷\n– আউ! অথনিৰেপৰা হিন্দীত দাঁত ভাঙিছোঁ৷ কোৱা নাই কিয়?\n– মানে বাইদেউ আপুনি মোক ক’ত ক’বলৈ সুবিধা দিছে?\n– হ’ব হ’ব, মেৰা কাগজ দেও৷ অহ দিয়া দিয়া কাগজ৷\nজেৰক্স কৰা কপিটোকে হাতত লৈ ৰূপহী স্কুললৈ বুলি ওলাল৷\n– এহ বাইদেউ, অৰিজিনেল, অৰিজিনেলখনহে বিচাৰিছোঁ৷\nচিঞৰিয়ে ক’লে ক্লাৰ্কজনে৷ ওচৰতে বহি থকা হেডবাইদেউৱে ধমক লগালে৷\n– ইমানকৈ কিয় চিঞৰিছে হে বৰুৱা?\nক্লাৰ্কজনে যিমান পাৰি সৰুকৈ ক’লে,\n– চাকৰিৰপৰা ৰূপহী বাইদেউ ৰিটায়াৰ হ’বলৈ পালেহে, কাণখনেও ৰিটায়াৰমেণ্ট ল’লে যেন পাইছোঁ৷ বুজাওঁ কিবা, বুজে কিবা৷\n– অকণমান স্ল’লাৰ্ণাৰ আচলতে৷\nহেডবাইদেউৱে ফুচফুচাই ক’লে।\nঅৱশ্যে কোনো দিনে অফিচত বা স্কুলত তাইৰ অৰিজিনেল নথিপত্ৰ বিচৰা নাই৷ সেইবুলি যেনিবা তাই ডাঙৰ সকাহ পাইছে৷ বাপেকেই এদিন জেৰক্স কপিটো তাইৰ হাতত জইন কৰিবলৈ যাওঁতে দিছিল৷ তাইও কোনোদিনে অৰিজিনেল কপিটো প্ৰয়োজন নোহোৱাৰ বাবে দেউতাকক বিচৰাও নাই৷ দেউতাক ঢুকুৱাৰ আজি দহ বছৰেই হ’বৰ হ’ল৷ ট্ৰাংকটো আকৌ খুলি চালে তন্ন তন্নকৈ৷ দেউতাকে তেওঁৰ দৰকাৰী নথিপত্ৰ ইয়াতে ৰাখে৷ হঠাৎ চকু গ’ল বাকচটোৰ ঢাকনিখনত এটা খাপ৷ ভালকৈ নাচালে ধৰিব পৰাৰ সাধ্য নাই৷ খুচৰি চাই ভাজ কৰা কাগজ এখন উলিয়াই আনিলে৷\n– উফ! ৰক্ষা৷ চলিব চলিব৷ এইখনেৰেই কাম চলিব৷\nওপৰলৈ চাই অদৃষ্টক সেৱা কৰিলে৷\nতাই সেইবাৰ মেট্ৰিক দিয়াৰ কথা৷ টেষ্ট দি উঠি ঘৰতে মাকক ইটো সিটো কৰি দিয়ে৷ এদিন সিহঁতৰ স্কুলৰ হেডমাষ্টৰ বুধিন শৰ্মা ঘৰ ওলালহি৷ নঙলা মুখত হেডচাৰক দেখি অন্তৰাত্মা কঁপি উঠিল ৰূপহীৰ৷ তাই চাগে টেষ্টত বেয়া কৰিলে৷ সেইকাৰণে মাক দেউতাকৰ আগতে ধমক দিবলৈ আহিছে৷ পিছফালৰ জেওৰা পাৰ হৈ পলাবলৈ লওঁতেই দেউতাকে পিছফালৰপৰা চিঞৰিলে,\n– ৰূপহী আগফালে হেডচাৰ আহিছে৷ যা চাহ তামোল অকণমান যাচগৈ৷ সেৱা এটা কৰ৷ আৰ্শীবাদ লগৈ, আগত পৰীক্ষা আহি আছে৷\nতাই বুজিলে পলোৱাৰ কোনো উপায় নাই৷ এখোজ দুখোজকৈ তাই ঘুৰি আহিল ঘৰলৈ৷ মাকৰ ওচৰ পালেগৈ৷ মাকে পাকঘৰত দুপৰীয়া সাজৰ বাবে মাছৰ আঞ্জা পাতি দিছে৷ ধনীয়া পাতৰ ফুৰফুৰীয়া গোন্ধ এটা তাইৰ নাকত লাগিলহি৷ মাকে তাইক দেখাৰ লগে লগে চিঞৰি উঠিল,\n– তোক কিবা এটা কৰিবলৈ দিছিলোঁ নহয়, কাম বন এৰি ক’লৈ গৈছিলি? হেডচাৰ আহিছে। যা সেৱা এটা কৰি চাহ এটোপা বনা৷\n– নাহ! মই নাযাওঁ৷ মোক নক’বি দেই সেইবোৰ কৰিবলৈ৷\n– ৰূপহী, কথা ক’লে শুনিবি৷\nদেউতাক তেনেকুৱাতে পাকঘৰ পোৱাহি দেখি তাই লৰালৰিকৈ দেউতাকৰ কাষৰে পাৰ হৈ বাহিৰ পালেগৈ৷ বুধিন চাৰ সম্বন্ধত সিহঁতৰ বৰদেউতাক৷ তথাপি তাই ভূত দেখাদি দেখে বুধিন চাৰক৷ তাই হাওলি বুধিন চাৰৰ ভৰিকেইটা স্পৰ্শ কৰিলে৷ বুধিন শৰ্মা কোমল হৃদয়ৰ মানুহ৷ যিটো কথা তাইক ক’ম বুলি আহিছিল নক’লে তেওঁ৷\n– দেউতাৰক মাত বাহিৰলৈ৷ মোক বহিবলৈ দি ক’ত হেৰাল৷\n– বহক চাৰ৷ মই দেউতাক পঠিয়াই দিছোঁ৷\nএইবুলি গহীন খোজেৰে তাই তাৰপৰা আঁতৰি আহিল৷\n– দেউতা, চাৰে মাতিছে আপোনাক৷\nদেউতাক খৰখেদাকৈ বাহিৰ পালেগৈ৷\n– কওকচোন ককাইদেউ, কি সকামত আমাৰ দৰে নিঃকিনৰ ঘৰত পদধূলা দিলে৷ আমাৰ এই কিবা অথন্তৰ লগালে যেন পাওঁ৷\n– এইৰ কথাকে ক’বলৈ আহিছোঁ৷ তাইৰ আখৰপানী বেচ ধুনীয়া৷ কিন্তু পঢ়াশুনাহে মূৰত সোমোৱাব নোৱাৰে তাই৷ তুমি অলপ চাবা তাইক, পঢ়া শুনা ঠিকমতে কৰিছে নে নাই৷ তুমি সেই অফিচটোতে সোমাই ইন্সপেক্টৰজনক তোষামোদ কৰি থাকিলে ছোৱালী ফাইনেলত গৈ ৰৈ যাব কিন্তু৷ আমি বাৰু টেষ্টত উলিয়াই দিম৷ তাকে ক’বলৈ আহিলোঁ৷\nতাৰপিছত তাইক বুজাই বঢ়াই চাহ তামোল খাই হেডচাৰ গ’লগৈ৷\nদেউতাকেও মাকক ক’লে,\n– মই অফিচলৈ যাওঁ৷ তুমি চাবা ছোৱালীয়ে পঢ়িছেনে নাই৷ তাই মেট্ৰিকটো পাচ কৰিলে চাৰক কৈ স্কুলতে সোমোৱাই দিয়াম৷\nপৰীক্ষাৰ শেষৰ দিনা দেউতাকে ৰূপহীৰ প্ৰশ্ন কাকতকেইখন গোটাই লৈ বাৰান্দাত বহি ল’লে৷\n– উম কচোন এই অসমীয়াখনত কিমান পাবি?\n– পাচ কৰিব লাগে৷\nতাইৰ উত্তৰত টিঙিচকৈ উঠিল খংটো৷\n– কি ক’লি? পাচ কৰিব লাগে? এটা বছৰে কি কৰিছিলি?\nৰূপহীয়ে প্ৰমাদ গণিলে৷ দেউতাকৰ খং উঠা মানে ৰাতিৰ সাজ খাবলৈ পোৱাৰ আশা নাই৷ থাপ মাৰি দেউতাকৰ হাতৰপৰা প্ৰশ্ন কাকতখন চিলনীৰ দৰে চোঁ মাৰি আনি লৈ গণিবলৈ ধৰিলে৷\n– ৰ’ব ৰ’ব মই গণি চাওঁ৷ এক দুই, দুইয়ে পাঁচে সাত৷ সাতে দুইয়ে ন৷ ন ন ………পঞ্চলিশ, পঞ্চলিশে পাঁচে পঞ্চাশ, সত্তৰ…নব্বৈ …এশ পাঁচ, পাঁচ পাঁচ এশ পোন্ধৰ৷\nদেউতাকে তাইলৈ পেন্দুৱাকে চাই থকা দেখি লাহেকৈ ক’লে।\n– অহ! নাইবাবোৰো আচলতে কৰি দিলোঁ যে৷ একেবাৰে উজু পেপাৰ৷ অ’ মা ৰহ গৈ আছোঁ।\nভিতৰলৈ চাই চিঞৰিলে ৰূপহীয়ে৷ দেউতাকে আচৰিত হৈ এবাৰ তাইলৈ এবাৰ ভিতৰলৈ চালে৷\n– কাক মাতিলি?\n– মায়ে মাতিছে পাকঘৰলে৷\n– মায়ে মাতিছে?\n– মাৰ দেখোন এই মাত্ৰ বৰানীৰ ঘৰৰপৰা আহোগৈ বুলি ওলাই গৈছে৷ তোক তোক মই……\nএইবুলি চালত গুজি থোৱা এচাৰিডাল টানি উলিয়াই মানে ৰূপহী মাক যোৱাৰ বাটেৰে ভিৰাই লৰ মাৰিলে৷\nসময়ত ৰূপহীহঁতৰ মেট্ৰিকৰ ৰিজাল্ট দিলে৷ আগদিনাৰপৰা ৰূপহীয়ে পেটৰ বিষ বুলি চকু মুদি বিচনাত পৰি আছে৷ ৰাতিপুৱাৰপৰা ৰূপহীৰ মাকৰ গাত তত নাই৷ জীয়েকৰ পৰীক্ষা খুব ভাল হৈছে বুলি পৰীক্ষা দি আহোঁতেই গম পাইছে৷ গতিকে সাজি কাঁচি আছে মাক৷ নিউজ চেনেলবোৰ আহেহে লাগে৷ সুধিলে কি ক’ব তাকে ৰিহাৰ্চেল কৰি থাকিল৷ মাজে মাজে জীয়েকৰ ওচৰলৈ আহি গাত ধৰি চাইহি৷\n– আই ঔ! তোৰনো আজিহে গা বেয়া হ’ব লাগেনে? নিউজ চেনেলবোৰ আহিলে তই খপজপকৈ যিহকে তিহকে কৈ নিদিবি আই৷\nবেৰৰ পিনে মুখ কৰি থাকি ৰূপহীয়ে প্ৰমাদ গণিলে৷ আজি কি হ’ব তাইৰ ঠিক নাই৷\n– ঐ শুনিছনে নাই? কিমান ঘণ্টা পঢ়িছিলা বুলি ক’লে ক’বি বৰ বেছি দেৰি পঢ়া নাছিলোঁ। সাতৰপৰা দহঘণ্টাৰ ভিতৰত বুলি ক’বি বুজিছ৷ মই অলপ ঘৰটো লেতেৰা কৰি থৈছোঁ৷ ৱাল টিভিটো পিছফালে থকা ষ্টোৰ ৰুমত থৈছোঁ৷ পুৰণি চোফাযোৰ বাহিৰলৈ উলিয়াই দিছোঁ৷ তোৰ বক্স কাম পঢ়া টেবুলখনৰ ঠাইত হালোৱাটোৱে এখন বাঁহৰ টেবুল বনাই দিছে৷ তাতে তোৰ কিতাপবোৰ সজাই দিছোঁ৷ দিগদাৰটো হ’ল এই এচিডালক লৈ৷ কি যে কৰোঁ এইটো৷ তেতিয়াই কৈছিলোঁ কুলাৰ এটা লওক৷ এতিয়া ষ্টোৰ ৰুমতে লুকুৱাই থ’ব পৰা গ’ল হয়৷ এটা কাম কৰোঁ নেকি? তাৰ ওপৰতে কাপোৰ পাৰি ভগৱানৰ ফটো কেইখন ৰাখি ধুপ ধুনা দিয়াৰ ব্যৱস্থা কৰা বুলি দেখুৱালেই হ’ল৷ বাহিৰত তোৰ ওখ গোৰোহাৰ জোতাকেইযোৰৰ ঠাইত হালোৱাকাইৰ জীয়েকৰ ফটা চেণ্ডেলযোৰ ৰাখি থৈছোঁ৷ পাকঘৰলৈ নাহিব চাগৈ নিউজ চেনেলৰ মানুহ৷ আহিলেও একো নাই৷ ব’ন চাইনাৰ ঠাইত প্লাষ্টিকৰ থাল বাটি দুযোৰমান থৈ দিছোঁ৷ সিহঁতক খোৱাবলৈ বাৰীৰপৰা নেমুটেঙা আনিছোঁ৷ চেনি নোহোৱাকৈ দিম৷ চেনি কিনিবলৈকো পইচা নাই বুলি কম আক’৷\nমাকৰ কথা শুনি ৰূপহীৰ অসহ্য লাগিল৷ মাকৰ মুখখন দেউতাকৰ বাদে বেলেগে বন্ধ কৰিব নােৱাৰে৷ দেউতাক অলপ আগতে বিচনাৰপৰা উঠিছে৷ তেওঁ ৰূপহীৰ মাকক চিঞৰিলে,\n– হেৰা বাতৰি কাকতখন লৈ আহা৷ লগতে চাহ একাপ দিয়াহি৷\nকিছু পৰৰ পিছতে মুগাৰ মেখেলাৰ খমখমনি শুনি তল মুখ কৰি নখ কাটি থকা দেউতাকে মূৰ তুলি চাই অবাক লাগিল৷\n– হৌৰা কিহে পালে হে? পুৱাই সাজিকাচি যোৱা ক’লৈ? আৰু এই আওপুৰণি যশোদাক চাহ দিয়া কাপটোত চাহ দিলা যে? বাতৰি কাকতখনো দি যোৱা৷\nচাহ কাপ থেকেচা মাৰি সন্মুখৰ টেবুলতে থৈ ভোৰভোৰাই ভোৰভোৰাই ৰূপহীৰ মাক আঁতৰি গ’ল৷ আকৌ জীয়েকৰ কোঠাটো অলপ পৰিপাটি কৰিবলৈ যত্ন কৰিলে৷\nজীয়েকে হামিয়াই থকা দেখি আকৌ আৰম্ভ কৰিলে।\n– কি যে এটা দেউতাক ঔ৷ জীয়েকৰ পৰীক্ষাৰ ৰিজাল্ট লৈ কোন মুহূৰ্তত নিউজৰ মানুহ পাইহি তাৰ ঠিক নাই৷ সেই ভগাধাৰিখনকে পিন্ধি বহি আছে৷\n– হৌৰা চাহত চেনি নাই যে? পাঁচ কেজি চেনি কালি আনি দিলোঁচোন। মাকে জীয়েকে কিল’ হিচাবে খালা নেকি হে? আৰু বাতৰি কাকতখন?\nৰূপহীৰ মাক আকৌ দেউতাকৰ সন্মুখত থিয় হ’ল৷\n– এতিয়াই অভ্যাস কৰক৷ অলপ পিছত মানুহবোৰ আহিলে পাঁচ কেজি চেনি অনাৰ চিঞৰটো নামাৰিব ৰাইজে জনাকৈ৷ বাতৰি কাকত এতিয়াও দিয়াহি নাই ল’ৰাটোৱে৷\n– অহ! হয়তো৷ অলপ পৰৰ পিছতে শোক পালন কৰিবলৈ হ’বই যেতিয়া৷ চেনি নোহোৱা চাহৰ অভ্যাসটো কৰিয়েই লওঁ দিয়া৷\nগিৰিয়েকৰ কথা শুনি উচাট মাৰি ৰূপহীৰ মাক আঁতৰি গ’ল৷\nসময় বাগৰি বাগৰি এঘাৰ বাজিবৰ হ’ল৷ ৰূপহীৰ মাকে এবাৰ আগফাল এবাৰ পিছফাল কৰি থাকিল৷\n– অতপৰে নিউজ চেনেলৰ মানুহবোৰতো আহিব লাগিছিল৷ অ’ ৰূপহী শুনিছনে? টিভিটোও এৰোৱাই থোৱা হ’ল৷ বাপেৰো দেখোন আহি পোৱা নাই৷ মিঠাই দুটামানো আনিবলৈ কোৱা নহ’ল৷ নিউজৰ মামাকেইজন আহিলে অন্ততঃ যাচিবলৈকে হ’লহেঁতেন৷\nবাৰমান বজাত গহীন গহীন খোজেৰে ৰূপহীৰ দেউতাক ঘৰৰ ভিতৰলৈ সোমাই ড্ৰইংৰুমতে বহিলৈ ৰূপহীৰ মাকক চিঞৰিলে৷\n-যমুনা, শুনিছানে? এই চোফাখন তুমি দেখোন মই ইমানকৈ কোৱাৰ পিছতো ষ্টোৰ ৰুমত থৈছিলা৷ আজি নতুনযোৰ আঁতৰাই এইযোৰ ৰাখিলা যে?\n– সেইবোৰ শুনিবলৈ মোৰ ধৈৰ্য্য নাই৷ জীয়েৰে কি পজিছন পাইছে সেইটো কওক৷\n– কি পাব? পজিছন? পাইছেতো আক’!\n– তাকেইতো সুধি আছোঁ অথনিৰপৰা৷\n– লিষ্টখনৰ শেষৰ ফালৰপৰা ফাৰ্ষ্ট হৈছে জীয়েৰ৷\n– হেই! প্ৰহেলিকা নকৰিব হে৷ সঁচা কথাটো নকয় কিয়?\n– ফেইল কৰিছে জীয়েৰাই৷ এতিয়া পাকঘৰলৈ গৈ ধুনীয়াকৈ গাখীৰ চাহকাপ লৈ আহা৷\nদেউতাকৰ কথা শুনি ৰূপহীৰ মাকে ইনাই বিনাই কান্দোন আৰম্ভ কৰিলে৷ কান্দোনৰ তীব্ৰতা ইমানেই বাঢ়িল যে কিবা অঘটন ঘটিল বুলি কাষৰ হাজৰিকানী ধপলিয়াই আহিল৷ আহি মূৰ্ছা যাবলৈ লোৱা ৰূপহীৰ মাকৰ মূৰত তেল টেঙা দিয়াত কান্দোনৰ তীব্ৰতা কমিল৷ ৰূপহীৰ দেউতাকে তেতিয়াও বাতৰি কাকতখন চকুৰ টিপ নমৰাকৈ একে ধ্যানে পঢ়ি আছে৷ লাহে লাহে কান্দোন শুনি গোট খোৱা মানুহবোৰ এজন এজনকৈ ঘৰাঘৰি হ’ল৷ ভিতৰলৈ চাই ৰূপহীৰ দেউতাকে চিঞৰিলে,\n– হেৰা, মাছ অকণমান ফ্ৰীজতে থৈ দিয়া আছে হে৷ ৰাতিৰ সাজটোৰ বাবে ঠিক কৰা৷\n– ইমান বেয়া খবৰটোৰ পিছত বাপেকটো হৈ খোৱাৰ লোভটো সামৰিব পৰা নাই৷ মই মৰিলেও খাব আপুনি৷ পাচটোকে কৰাহেঁতেন ছোৱালীজনীয়ে৷ কিমান আশা আছিল মোৰ৷ পজিছন পাব আমাৰ ছোৱালীয়ে৷ নিউজ চেনেল আহিব৷ সবেইতো শুদ্ধকৈ কৰিছিল৷\nধেকধেকাই হাঁহিলে ৰূপহীৰ দেউতাকে৷\n– যি দিনাই জীয়েৰাই এশ নম্বৰৰ প্ৰশ্ন কাকতত ডেৰশ নম্বৰ কৰি অহাৰ কথা ক’লে সেইদিনাই বুজিলো তাই কি কৰি আহিছে৷ আৰু এতিয়াহে বুজিছোঁ তুমি কিয় ঘৰৰ নক্সা বদলাইছিলা৷ তোমালোকৰ মাইকী মানুহবোৰৰ যে মূৰত কি বুদ্ধি ঘুৰি ফুৰে ক’ব নোৱাৰোঁ দেই৷\nএইবুলি কৈ তেওঁ হাতত লৈ থকা বাতৰি কাকতখনত মনোযোগ দিলে৷ তাৰপিছতো ঘৈণীয়েক ভাত বনাবলৈ উঠি নোযোৱা দেখি লাহেকৈ ক’লে,\n– আজিৰ দিনটো ৰোৱা৷ দুদিনমানৰ পিছত কিবা এটা কৰিম ৰ’বা৷ এতিয়া যোৱা ভাত মুঠি বনোৱা৷\nৰূপহীৰ মাকে জানে, কৈছে যেতিয়া মানুহটোৱে কিবা এটা কৰিব৷ তেওঁ গিৰিয়েকে কৰিব নোৱাৰা একো কাম নাই বুলিয়ে ভাবে৷ নিচিন্ত হৈ তেওঁ পাকঘৰত সোমাল৷\nএদিন দুদিনকৈ এটা সপ্তাহ বাগৰিল৷ ৰূপহীৰ ঘৰ ভৰি পৰিল মানুহেৰে৷ মিঠাই লুচি খাই উগাৰি লৈ মানুহে মিঠাই খাবলৈ দিয়াৰ কাৰণ সুধিলে৷\nহাঁহি হাঁহি ৰূপহীৰ মাকে জনালে,\n– এইৰ ৰিজাল্ট ভুল হৈ আহিছিল৷ ৰি ছেক কৰালে দেউতাকে৷ এতিয়া তাই পাচ৷\nসমবেত মানুহবোৰে ইটোৱে সিটোৰ মুখলৈ চোৱাচুই কৰিলে৷ ৰূপহীৰ জ্ঞানৰ দৌৰ অলপকৈ চুবুৰীয়াৰ কাণতো নপৰা নহয়৷\nযি কি নহওক ৰূপহী মেট্ৰিক পাচ বুলি জনাজাত হ’ল৷ তাৰ কিছুদিনৰ পিছতে ৰূপহীক চাবলৈ দুৰণিবটীয়া দৰা এজন আহিল৷ ৰূপ দেখি ল’ৰাই একেষাৰে মত দিলে৷ ধুমধামেৰে তিনি মাহৰ পিছতে ৰূপহীক আন এখন ঘৰলৈ উলিয়াই দিলে৷ দিন বাগৰিল৷ ৰূপহীয়ে ধুনীয়াকৈ সংসাৰখন চম্ভালিছে৷ দেউতাকৰ ৰিটায়াৰ হোৱাৰ সময় চমু চাপিছে৷ ৰিটায়াৰ হোৱাৰ আগতে ৰূপহী আৰু জোঁৱায়েকক মাতি পঠিয়াই ক’লে,\n– তোমাৰ আপত্তি নাথাকিলে তাইক কাষৰ এলপি স্কুলখনতে মাষ্টৰণীৰ চাকৰি এটাৰ ব্যৱস্থা কৰি দিব পৰা যায়৷ তুমি কি কোৱা?\nৰূপহীয়ে গহীনাই ক’লে,\n– পাৰিম জানো মই! কিমানদিন হ’ল পঢ়াৰ লগত সম্বন্ধই নাই৷\nসকলো কথাতে পিছ হুহুঁকি যোৱা ৰূপহীৰ এই অভ্যাসটোৰ বাবে দেউতাকৰ মাজে মাজে প্ৰচণ্ড খং উঠে৷\n– তোৰ স্বভাৱৰ পৰিৱৰ্তন নহ’ল আৰু৷ কিবা এটা কাম যাচিলেই নোৱাৰোঁ মই বুলি ক’বলৈ নেৰিলি৷\nজোঁৱায়েকে লাহেকৈ মাত দিলে,\n– হ’ব দেউতা৷ পিছত বদলি কৰিব পৰা যাবতো?\n– পাৰিবা পাৰিবা৷ সেইবোৰৰ ব্যৱস্থাও মই কৰি ৰাখিছোঁ৷\n– তাই কিন্তু চাৰ্টিফিকেটবোৰ লৈ যোৱা নাই তালৈ৷\n– হ’ব সেইবোৰ চিন্তা নকৰিবা৷\nতাৰপিছত তেওঁ জীয়েকলৈ চাই ক’লে,\n– কাইলৈ ওলাবি তেনে৷\nপিছদিনা ৰূপহীয়ে কাষৰ স্কুলত জইন কৰিলে৷\nকিছু মাহৰ পিছত স্বামীৰ চাকৰিৰ অজুহাতত বদলি হ’ল শাহুৱেকৰ ঘৰৰ কাষৰ এমভিখনলৈ৷ এতিয়া ৰূপহীৰ শাহুৱেক নাই৷ স্বামীৰ ট্ৰেন্সফাৰটোৰ পিছত তাই দেউতাকক আবদাৰ কৰিলে৷ স্বামীৰ জিলালৈ তাইকো বদলি কৰাই দিব লাগে৷ দেউতাকৰ ৰিটায়াৰমেণ্টৰ বেচ কিছু বছৰ হ’ল৷ তেওঁৰ লগৰ অফিচৰ মানুহবোৰো নোহোৱা হ’ল৷ আজিকালি বদলি কৰাও সহজ হৈ থকা নাই৷ বহুত পইচাৰ লেনদেন সেইবোৰ৷ ৰূপহীৰ হাহাকাৰ লাগিল। কি হ’ব এতিয়া? অৱশেষত টকা ত্ৰিশ হাজাৰ ধৰাই দি বদলি কৰাই ল’লে৷ তাই এতিয়া হাইস্কুলৰ শিক্ষয়িত্ৰী৷ গুৰুগম্ভীৰ খোজেৰে সাইলাখ শিক্ষয়িত্ৰী৷ মাত্ৰ অসুবিধা ওপৰৰ ক্লাছলৈ কাৰোবাৰ প্ৰক্সি ক্লাছ কৰাবলৈ হ’লে৷ তথাপি তাই খোকোজা নলগাকৈ অভিনয় কৰি গৈছে৷ সকলোবোৰ ঠিকেই আছিল৷ কেনেবাকৈ অৰিজিনেলখনো বিচাৰিলে কি হ’ব? মনত আশংকা লৈয়ে দিন কটাইছে৷ অৰিজিনেলখন এতিয়া তাই পাই ক’ত? ঘনাই দেউতাকলৈ মনত পৰিছে আজি৷ দেউতাকক সোঁৱৰিছে তাই ক’ত ফচাই গ’লা তুমি? দেউতাক থকা হ’লে কিবা এটা কৰি দিলেহেঁতেন৷ এতিয়া কিবাকৈ পেন্সনৰ পইচাকেইটা পালেই হয় আৰু৷ ভগৱানক চিন্তি দেউতাকে এৰি যোৱা ট্ৰাংকটোৰ তলৰ চাৰ্টিফিকেটখন তাই উলিয়াই আনিলে৷ ওলট পালট কৰি চালে তাই৷ দেখাত একেবাৰে অৰিজিনেলখনৰ দৰেই৷ কাৰো ধৰাৰ সাধ্য নাই সেইখন নকলি বুলি৷ কিন্তু যদি কোনোবাই সেইখন নকলি বুলি গম পাই যায় কি হ’ব? কিন্তু সেইখন নিদিলেওতো তাইৰ উপায় নাই৷ পেনচনৰ দৰে জীৱনজোৰা সুবিধাৰপৰা বঞ্চিত হ’ব৷ নাই নাই, তাই ইমান ভীৰু নহয়৷ শাস্তিৰ ভয়ত তাই মূৰ্খ হ’বলৈ নাযায়৷ দুৰুদুৰু বুকুৰে ৰূপহীয়ে চাৰ্টিফিকেটখন লৈ স্কুললৈ বুলি ৰাওনা হ’ল৷ তাই ভালকৈয়ে জানে ধৰা পৰিলে কি কৰিব লাগিব৷ বুদ্ধি জানিলে নোহোৱা কামো হ’ব৷ দেৰি হ’ব পাৰে। হ’লেও পেন্সনৰপৰা বঞ্চিত নহয় তাই৷ হাতৰ মুঠিৰ দুহেজাৰ টকাকেইটা জোৰত মুঠি মাৰি ধৰি তাই স্কুললৈ বুলি খোজ দিলে৷\n« যাত্ৰা – সুকুমাৰ গোস্বামী\nহাই হিল — পৰীস্মিতা দাস »\nবৰ ভাল লাগিল। সুন্দৰ প্ৰকাশ।